
दो शब्द 


प्रस्तुत पुस्तक का नवम संस्करण पाठकों के समक्ष रखते हुए 
हमें बड़ी प्रसन्नता हो रही है । यह पुस्तक स्वामी विवेकानन्दजी 
के, आत्मानुभूति के सम्बन्ध में दिये गये, सात भाषणों का संग्रह 
हे । स्वामीजी ने इन भाषणों में अपने मौलिक ढंग द्वारा आत्म- 
दर्शन के AMT की कठिनाइयों का विशद रूप से वर्णन करते हुए 
उनको दूर करने का उपाय बतलाया है तथा आत्म-साक्षात्कार की 
महिमा एवं मानव-जीवन में उसकी उपादेयता ममंस्पर्शी भाषा सें 
दिग्दर्शित की है । 


समस्त संसार सुख की खोज में लगा हुआ है । सुखप्राप्ति की 
आशा ही जीवन के प्रत्येक कार्यं को परिचालित करती है। पर 
वह सुख यथाथंतः किसमें है ओर हम उसे केसे पार्ये--इसको 
रुहस्योद्घाटन स्वामीजी के इन भाषणों में मिलता है। अतएव, 
हमारा यह पूर्ण विश्वास है कि प्रस्तुत पुस्तक कंटकाकीणं, तमसा- 
च्छादित जीवन-पथ पर उलझे और भटके हुए लोगों के लिए 
प्रकाशस्वरूप सिद्ध होगी | 


हम श्री मधुसूदन, एम्‌. ए., एलूएल्‌. बी., के प्रति अपनी 
कृतज्ञता प्रकाशित करते हें जिन्होंने सफलतापूर्वक मूल अँगरेजी 
ग्रन्थ से इसका अनुवाद किया है । 

1-176. Ashok Vihar, (Face-I,) 


आत्मानुर्भीतं तथा उसके मार्ग 


आत्मानुभूति की सीढ़ियाँ 
(मनु र दिया हुआ भाषण) 


ज्ञानयोग का अधिकारी वनने' के लिए मनुष्य को पहले 'शम' 
और ‘aq’ में अपनी गति कर लेनी चाहिए। दोनों में गति एक 
साथ ही की जा सकती है । इन्द्रियों का उनके केन्द्र मे स्थिर करना 
और उन्हें वहिर्मुख न होने देने का नाम है 'शम' तथा 'दम' । अव 
में तुम्हें 'इन्द्रिय” शब्द का अर्थ समझाता हूं । देखो, ये तुम्हारी आँखें 
हैं, लेकिन ये दर्शनेन्द्रिय नहीं हें । ये तो केवल देखने का साधन 
मात्र हैं। जिसे दर्शनेन्द्रिय कहते हैं, वह यदि मुझमें न हो तो वाहरी 
आँखें होने पर भी मुझे कुछ दिखायी न देगा! अब मान लो कि 
देखने का साधन ये वाहरी आँखें मुझमें हैं और दर्शनेन्द्रिय भी मौजूद 
है, लेकिन मेरा मन उनमें नहीं लगा है, ऐसी दशा में मुझे कुछ 
नहीं दिख सकेगा। इसलिए यह स्पष्ट है कि किसी भी वस्तु के 
ज्ञान के लिए तीन वातं आवश्यक हैं 1 वे हें (१) साधनभूत वहि- 
रिन्द्रिय--जैसे आँख,कान, नाक इत्यादि, (२) दर्शनक्षम अन्त रिन्द्रिय 
और (३) अन्त में मन। इन तीनों में से अगर एक भी विद्यमान न 
हुई तो वस्तु का ज्ञान न होगा। इस प्रकार मन की क्रिया वाह्य तथा 
आन्तर इन दो साधनों द्वारा हुआ करती है। जब में कोई वस्तु 

देखता हूँ तो मेरा मन बहिमुंख हो उस वस्तु की ओर झुक जाता 
है, किन्तु जव में आँखें वन्द कर लेता हूँ और सोचने लगता हूं, तो 
सन फिर वाहर नहीं जाता । वह भीतर-ही-भीतर काम करता 
रहता है। दोनों ही समय इन्द्रियों की क्रिया जारी रहती है। जव 
में तुम्हें देखता हैँ और तुमसे वात करता हूं तो मेरी इन्द्रियां और 
उनके बाहरी साधन दोनों ही काम करते रहते हैं, पर जब में आंखें 
बन्द कर लेता हूँ और सोचने लगता हूं, तो केवल मेरी इन्द्रियां ही 
काम करती हें, उनके वाहरी साधन नहीं । इन्द्रियों की क्रिया के विना 
मनुष्य विचार ही न कर सकेगा। तुम अनुभव करोगे कि विना किसी 
अवलम्ब के सहारे तुम विचार नहीं कर सकते । अन्धा मनुष्य 
भी जव विचार करेगा तो किसी प्रकार की आकृति की सहायता 
से ही विचार करेगा | वहुधा आँख और कान ये दो इन्द्रियां बहुत 
ही कार्यशील होती हें | यह वात कभी न भूलनी चाहिए कि 'इन्द्रिय' 
शब्द से मतलव है हमारे मस्तिष्क में रहनेवाला ज्ञानकेन्द्र | आँख 
मोर कान तो देखने और सुनने के 'साधन' मात्र हें उनकी इन्द्रियाँ 
तो भीतर ही रहती हैं। यदि किसी कारण से ये इन्द्रियाँ नष्ट हो 
जाएँ, तो आँख और कान रहने पर भी न तो हमें कुछ दिखेगा और 
न कुछ सुनायी ही देगा । इसलिए मन को काबू में करने के पहले 
इन haat को काबू में लाना चाहिए। मन को भीतर-वाहर 
भटकने से रोकना और इन्द्रियों को अपने केन्द्रों में लगाये रखने का 
नाम 'शम' और 'दम' है | मन को वहिमुंख होने से रोकना 'शम” 
कहलाता है और इन्द्रियों के बाहरी साधनों के निग्रह का नाम है 
'दम। इसके वाद आती है 'उपरति' । भोग्य विषयों का चिन्तन न 
करना--इसी का नाम “उपरति' है। हमने क्या देखा या क्या सुना; 
हम क्या देखनेवाले हैं या सुननेवाले; कौनसी वस्तु हमने ani, 

खा रहे हैं अथवा खायेंगे; हम कहाँ रहें इत्यादि-इत्यादि विषयों 
के चिन्तन में ही हमारा बहुतसा समय व्यय हो जाता है । जो 
कुछ हम देखते-सुनते रहते हें, उसी के सोचने में तथा तद्विषयक 
वार्ते करने में ही हमारे समय का अधिकांश भाग व्यतीत हो जाता 
है। यदि तुम 'वेदान्ती' वनना चाहते हो तो तुम्हें यह आदत छोड़ 
देनी चाहिए । 

इसके वाद है 'तितिक्षा'। तत्वज्ञानी वनना जरा टेढ़ी ही खीर 
हे ! 'तितिक्षा' सव से कठिन है। कहा जा सकता है कि आदर्श 
सहनशीलता और तितिक्षा एक ही हैं। आदर्श सहनशीलता का 
अर्थ है--'अशुभ का प्रतिकार न करो! इसका अर्थ जरा स्पष्ट 
करने की आवश्यकता है | आये हुए दुःख का शायद हम प्रतिकार 
न करें, किन्तु हो सकता है कि साथ ही साथ हम दु:खी भी हो 
जायें । यदि कोई मनुष्य मुझे कड़ी वात सुना दे, तो सम्भव है, 
ऊपर से में उसका तिरस्कार न करूँ; शायद उसे प्रत्युत्तर भी न 
दूं और वाहर ऋध भी न प्रकट होने दूं, लेकिन मेरे मन में उसके 
प्रति तिरस्कार या गुस्सा मौजूद रह सकता है। हो सकता है कि | 
उस मनुष्य के वारे में में मन-ही-मन अत्यन्त बुरा सोचता रहूँ । 
इसे 'तितिक्षा' नहीं कह सकते। मेरे मन में न गुस्सा आना चाहिए 
और न तिरस्कार ही, और न मुझमें प्रतिकार की भावना ही होनी 
चाहिए । में इस प्रकार शान्त रहूँ, मानो कोई वात हुई ही न हो। 
जव में एसी स्थिति को पहुँच जाऊंगा, तभी समझो कि मेने तितिक्षा 
सीखी; --इसके पहले नहीं | आये हुए दुःखों को सहन करना, उन्हें 
रोकने या दूर करने का विचार भी न करना, तज्जन्य शोक या 
अनुताप मन में उत्पन्न भी न होने देना, वस इसी का नाम हे 
“तितिक्षा? । मान लो, मैंने दुःख का प्रतिकार नहीं किया और फलतः 

मुझ पर कोई जबरदस्त भ्रापत्ति आ पडी, तो यदि मुझमें 'तितिक्षा' 
है तो मुझे इस वातं का शोक नहीं करना चाहिए कि उस आते 
हुए दुःख को रोकने की मैंने चेष्टा क्यों नहीं की । जब मनुष्य का 
मन ऐसी अवस्था में पहुँच जाता है तो समझ लो कि उसे 'तितिक्षा' 
सिद्ध हो गयी । भारतवर्ष के लोग इस 'तितिक्षा' को प्राप्त करने 
के लिए बड़े असाधारण कायं करते हें । वे भयानक धूप और 
ठण्ड विना किसी बलेश के सह जाते हे, वे वफ गिरने की भी परवाह 
नहीं करते, क्योंकि उन्हें तो यह विचार तक नहीं आता कि उनका 
शरीर है भी; शरीर, शरीर के ही भरोसे छोड़ दिया जाता है, 
मानो वह इनकी कोई वस्तु ही न हो । 
चौथा आवश्यक गुण है 'श्रद्धा'। मनुष्य में ध्रमं और परमे- 
शवर के प्रति अट्ट श्रद्धा होनी चाहिए। जव तक उसमें एसी श्रद्धा 
उत्पन्न नहीं होती, तव तक वह 'ज्ञानी' होने की ठीक-ठीक आकांक्षा 
नहीं कर सकता । एक महापुरुष ने एक समय मुझसे कहा कि दो 
करोड़ मनुष्यों में भी एक ऐसा मनुष्य इस दुनिया में नहीं है, जो 
परमेश्वर में ठीक-ठीक विश्वास करता हो। AA पूछा, “यह 
कसे ?” तो वे बोले, “मान लो, इस कमरे में चोर घुस आथा 
और उसे पता लग गया कि दूसरे कमरे में सोने की इंट रखी है, 
ओर दोनों कमरो को अलग करनेवाली दीवाल भी बहुत पतली 
है, तो उस चोर के मन की हालत क्या होगी?” AX उत्तर 
दिया, “उसे नींद न आयेगी । उसका मन सोना पाने की तरकीव 
में ही लगा रहेगा, उसे और कुछ भी न सूझेगा।” यह सुनकर 
वे बोले, “तो फिर तुम्हीं बताओ कि कया यह सम्भव है कि. 
मनुष्य परमेश्वर में विश्वास करे और उसे पाने के लिए पागल 
न हो ? यदि मनुष्य सचमुच यह विश्वास करे कि परमेश्वर 

असीम आनन्द की खान हैं और वह उस खान तक पहुँच भी 
सकता है, तो क्या वहाँ पहुँचने के लिए वह पागल न. हो 
जायगा ?” ईश्वर में अटूट विश्वास और उसके फलस्वरूप उन्हें 
पाने की तीव्र उत्सुकता का ही नाम है श्रद्धा । 

इसके बाद आता है 'समाधान' अर्थात्‌ परमेश्वर में अपने चित्त 
को निरन्तर स्थापित करने का अभ्यास । एक दिन में ही कोई 
बात नहीं बन जाती । धमं ऐसी वस्तु नहीं है कि दवाई की गोली 
के समान निगल ली जाय । इसके लिए लगातार तथा कड़े 
अभ्यास की आवश्यकता है । धीरे-धीरे और लगातार अभ्यास से 
मन काबू में लाया जा सकता है। 

छठी बात है 'मुमुक्षुत्व” अर्थात्‌ मुक्त होने की उत्कट अभि- 
लाषा । तुम लोगों में से जिन्होंने एडविन आर्नाल्ड की ‘Light of 
Asia’ नामक पुस्तक पढ़ी होगी, उन्हें याद होगा कि भगवान्‌ 
बुद्ध ने अपना पहला तत्त्व क्या सिखलाया है। उनके कहने का 
तात्पर्यं है:-- 

“अपने दुःखों के पैदा करनेवाले तुम स्वयं ही हो--तुम्हें कोई 
बाध्य नहीं करता । ऐसा भी तुमसे कोई नहीं कहता कि तुम 
जीवित रहो अथवा न रहो । तुम क्यों अपने आप ही दुःख के 
चक्र में पड़कर अनेक प्रकार के कष्टों का अनुभव करते हो? 
इसमें तो तुम्हें केवल अश्रु तथा शून्यता ही प्राप्त होगी " i 

हम पर जो दुःख आते हैं, वे हमारे पसंद किये होते हें | 
बे हमारे कमों के ही फल हैं । यह हमारा स्वभाव ही है । साठ 
साल तक जेल में रहने के वाद जब एक चीनी, नये बादशाह के 
` राज्याभिषेकःके उपलक्ष्य में जेल से छोड़ दिया गया तो वह चिल्ला 
उठा, “अब मैं कहाँ जाऊं.?. में तो कहीं नहीं जा सकता ।. मुझे 

तो उसी भयानक अँधेरी कोठरी में चूहों के पास जाने दो। में 
यह उजेला नहीं सह सकता ।” और उसने प्रार्थना की, “था तो 
मुझे मार डालो या फिर से जेल में ही भेज दो ।” उसको प्रार्थना 
के अनुसार वह फिर बंद" कर दिया गया । सव मनुष्यों की 
हालत ठीक ऐसी ही है । चाहे कोई भी दुःख हो, उसे पकड़ने के 
लिए हम जी तोड़कर दौड़ लगाते हैं और उससे छुटकारा पाने के 
लिए विलकुल तैयार नहीं हूँ । सुखों के पीछे हम प्रतिदिन दौड़ते हैं 
और यही देखते हैं कि वे मिलने के पहले ही गायव हो जाते हें । 
पानी की तरह हमारी भेंगुलियों के बीच में से सुख बह जाता है, 
परन्तु फिर भी पागलों की भाँति हम उसके पीछे दौड़ते ही जाते 
हैं, अन्धे वनकर हम उसका पीछा किये ही जाते हें । 
भारतवर्षं में कोल्ह में बेल जोते जाते हैं तेल निकालने के 
लिए बेल गोल-ही-गोल घुमाया जाता है । बेल के गले पर जुआ 
होता है । जुए का एक सिरा आगे वढा होता है । उसके एक 
छोर पर घास वाँध दी जाती है फिर बैल की आँख इस तरह वाँध 
देते हें कि वह॑ केवल सामने ही देख संके। बैल अपनी गर्दन 
बढ़ाता है और घास खाने की कोशिश करता है । ऐसा करने से 
लकड़ी आगे धवका खाती है । बेल वार-वार फिर कोशिश करता 
है और इसी तरह कोशिश करता जाता है, परन्तु वह घास उसके 
मुंह में कभी नहीं आती ओर वह गोल-गोल चक्कर लगाये हो 
जाता है । इधर कोल्ह में तेल पिरता जाता है। हमारी हालत 
भी ठीक ऐसी ही है । हम जन्म से ही प्रकृति के गुलाम हें । हम 
भी रुपये-पेसे, स्त्री-वच्चों इत्यादि के दास हैं मृगजल की नाई 
उस घास को पाने क लिए हजारों जन्म तक हम चक्कर लगाये 
जाते हं, पर जो हम पाना चाहते हैँ, वह हमें नहीं मिलता । प्रेम 

एक ऐसा ही बड़ा सपना है । हम लोगों को प्यार करते हैं और 
चाहते हें कि लोग हमें प्यार करें । हम समझते हें कि हम सुखी 
होनेवाले हें और हम पर दुःख कभी न आयेगा, किन्तु जितना हो 
हम सुख की ओर जाते हैं, उतना ही अधिक वह हमसे दूर 
भागता जाता है । इसी तरह दुनिया चल रही है और इसी तरह 
समाज | हम अन्धे गुलाम जैसे उसके लिए भुगतते हें और यह 
भी नहीं समझते कि हम भुगत रहे हे । तुम जरा अपनी ही 
जिन्दगी की ओर देखो, तुम्हें मालूम होगा कि कितना थोड़ा सुख 
इस जिन्दगी में है और मगजल के पीछे दौड़ने के सदृश इन भोगों 
का पीछा करते हुए कितना थोड़ा सुख तुम्हारे हाथ आया है । 

कया तुम्हें 'सोलन' और “क्रीसस' की कहानी याद है? वादशाह 
ने उस वड़े साधु से कहा, “सोलन, देखो इस आशिया माइनर 
जेसी सुखमय और कोई दूसरी जगह नहीं है ।” साधु ने पूछा, 
“सब से सुखी कौन है ? मेने तो ऐसा कोई भी मनुष्य नहीं देखा 
जो विलकुल सुखी हो ।” क्रीसस ने कहा, “क्या अथंहीन वातें 
करते हो । में ही तो दुनिया में सव से सुखी मनुष्य हूँ ।” साधु ने 
उत्तर दिया, “इतनी जल्दी न करो, अपनी जिन्दगी खत्म होते 
तक जरा ठहरो ।” और ऐसा कहकर वह चला गया । कुछ समय 
बाद फारसियो ने उस राजा को जीत लिया और उसे जिन्दा 
जला देने का हुक्म दे दिया जव क्रीसस ने चिता रची हुई 
देखी तो वह 'सोलन, सोलन' कहकर चिल्ला उठा । फारस 
के बादशाह ने जव उससे पूछा कि वह किसको पुकारता है, तो 
क्रीसस ने अपनी सारी कहानी कह सुनायी | यह वात बादशाह 
के दिल में चुभ गयी और उसने क्रीसस. को प्राणदण्ड से मुक्‍त 
कर दिया | । 

हममें से हर एक के जीवन की यही कहानी है। प्रकृति का 
हम पर ऐसा भीषण प्रभाव है कि उसके द्वारा वार-वार ठुकराये : 
जाने पर भी उन्माद से बेहोश हो हम उसका पीछा किये ही जाते 
हैं । हम निराशा में भी आस लगाये बेठे रहते हें । यह आशा-- 
यह मरीचिका हमें पागल बनाये हुए है । सुख पाने की आशा 
हममें सदा बनी ही रहती है । 
किसी समय भारतवर्ष में एक बड़ा सम्राट्‌ राज्य करता था | 
किसीने उससे एक बार चार प्रश्‍न किये । पहला प्रश्‍न यह था 
कि संसार में सब से आश्चयं की बात कौनसी है । उत्तर 
मिला, 'आशा' । यह आशा ही दुनिया में सव से आश्चर्य की चीज 
है । लोग अपने चारों ओर दिन-रात मनुष्यों को मरते देखते हैं, 
परन्तु फिर भी समझते हे कि वे खुद न मरेंगे। हमें यह कभी 
ख्याल भी नहीं होता कि हम भी मरनेवाले हें या हमको भी दु:ख 
उठाना पड़ेगा। आशाएँ कितनी ही खोखली क्यों न हों, 
परिस्थितियाँ कितनी ही विपरीत क्यों न हों एवं विचार भी 
कितने ही युव्ति-विरुद्ध क्यों न हों, पर फिर भी प्रत्येक व्यक्ति: 
यही सोचता रहता है कि उसे तो सफलता मिल ही जायगी । इस 
संसार में सचमुच सुखी कभी कोई नहीं हुआ । यदि कोई मनुष्य 
धनी है और उसके पास खाने-पीने को खूब है तो उसकी 
पाचनशक्ति ही खराब है और वह कुछ खा-पी नहीं सकता । और 
यदि किसी की पाचन-शक्ति अच्छी है और उसे वृकोदर की-सी 
भूख लगती है, तो उसे खाने को नहीं मिलता : फिर -यदि कोई 
धनी है तो उसे वाल-वच्चे ही नहीं हें। और यदि कोई wet 
मर रहा है तो उसके लड़के-लड़कियों की 'एक फौज सी है और: 
उस यह भी नहीं सुझता कि वह उनका क्या करे। ऐसाः क्यों 


CC-0.Panini Kanya Maha Vidyalaya Collection. 


Digitized by Arya canal त्मात भति की सीढ़ियाँ and eGangotri g 


है? बस इसीलिए कि सुख और दुःख एक ही frat के चित 
और पट हें । जिसे सुख चाहिए, उसे दुःख भी लेना होगा। हम 
लोग मूर्खतावश सोचते हें कि विना किसी दुःख के हमें केवल 
सुख-ही-सुख मिल जायगा, और यह वात हममें ऐसी भिद गयी है 
कि इन्द्रियों पर हम अधिकार ही नहीं जमा पाते । 

एक वार जव में बोस्टन में था, तो एक दिन एक नवयुवक मेरे 
पास अःया और मेरे हाथ पर उसने एक कागज का टुकड़ा रख 
दिया । उस पर उसने किसी व्यक्ति का नाम और पता लिखा 
था और आगे यह वाक्य था, “दुनिया की सारी दौलत और 
सारा सुख तुम्हें मिल सकता है, पर सिर्फ उसे पाने की तरकीबं 
तुम्हें मालूम होनी चाहिए । अगर तुम मेरे पास आओ तो में तुम्हें 
वह तरकीब सिखला दूंगा । फीस सिर्फ पाँच डालर।” वह चिट्ठी 
देकर उसने मुझसे पूछा, “इसके वारे में आपकी क्या राय है ? ' 
HA उत्तर दिया, “तुम्हारे पास स्वयं इसे छपा लेने तक के लिए 
तो पैसा नहीं है । कम-से-कम इसे छपवाने के लिए कुछ पैसा तो 
कमा लो । तुमने तो यह हाथ से लिखा है!” मेरे कहने का 
आशय वह नहीं समझ सका | वह इसी विचार में मस्त था कि 
विना कोई तकलीफ उठाये ही उसे तमाम सुख और पैसा मिल 
जायगा | हम इस दुनिया में मनुष्यों में दो प्रकार की चरम वृत्तियाँ 
पाते हे । पहली है चरम आशावादी वृत्ति, जिसमें हर एक वस्तु 
हमें सुन्दर, हरी-भरी और अच्छी प्रतीत होती है । और दूसरी 
है निराशावादी वृत्ति, जिसमें ऐसा प्रतीत होता है कि सारी बातें 
हमारे मन के प्रतिकूल ही हैं अधिकांश लोग तो ऐसे हुँ, जिनके 
मस्तिष्क अविकसित हैं । दस लाख में एव-आध ही ऐसा कोई 
निकलता है, जिसकी बुद्धि का अच्छा विकास हुआ हो। बाकी 

के लोग या तो अधकचरे होते हें या सिडी, अर्थात्‌ उनका सिर ही 
घूमा हुआ होता है | 
` अतएव कोई आश्चर्य नहीं कि हम एक-न-एक चरम वृत्ति का 
आश्रय लेते हें। जव हम नौजवान और शक्तिवान होते हें तो 
हमें ऐसा मालूम होता है कि दुनिया की सारी भोग की चीजें हम ही 
पानेवाले हें ओर वे हमारे लिए ही पेदा की गयी हे । और जव 
बाद में लोग हमें गेंद को तरह ठोकरों से उड़ाते हें और हम बूढ़े 
हो जाते हैं, तो हमं खाँसते-खाँसते एक कोने में जा बैठते हें और 
फिर दूसरों के उत्साह पर भी ठण्डा पानी फेरने लगते हें। बहुत 
थोड़े मनुष्यों को इस बात का ज्ञान है कि दुःख के साथ सुख 
और सुख के साथ दुःख लगा हुआ है, और सुख भी उतना ही 
घृणित हे जितना कि दुःख, क्योंकि सुख और दु:ख दोनों जुडवाँ 
आई हे | जिस तरह दुःख के पीछे दौड़ना हमारे मनुष्यत्व की 
विडम्बना है, उसी तरह सुख के पीछे दौड़ना भी। जिसकी बुद्धि 
सन्तुलित है, उसे दोनों का ही त्याग करना चाहिए । प्रकृति के 
हाथ का खिलौना न बनने का प्रयत्न हम क्यों न करें ' अभी हम 
sa वरस रहे हैं; और जव हम रोने लगते हें तो प्रकृति 
हमारे हाथ पर रुपया रख देती है। फिर कोड़े बरसते हैं और 
हम फिर रोने लगते हे । अव की बार प्रकृति रोटी का कड़ा दे 
“देती है, और हम फिर हुँसने लगते हैं ! Eg 
A ज्ञानी पुरुष चाहता है स्वाधीनता । वह जानता है कि विषय- 
भोग निःसार हैं और सुख-दुःख का कोई अन्त नहीं । दुनिया के 
'कितने धनवान नया सुख eet में लगे हुए हैं! किन्तु जो सुख 
उन्हें मिलता है, वह पुराना ही होता है। कभी कोई नया सुख 
हाथ नहीं लगता । क्या तुम नहीं देख रहे हो कि क्षणिक सुख- 

संवेदना के लिए, नाड़ियों को कुछ क्षण तक गुदगुदाने के लिए 
प्रतिदिन किस तरह मूखंतापूर्ण नये-नये आविष्कार किये जा रहे 
हैँ ? फिर होती है 'प्रतिक्रिया'। अधिकांश लोग तो भेड़ों के झुण्ड 
के समान हैं । अगर आगे की एक भेड़ गड्ढे में गिरती है तो पीछे 
की दूसरी सव भेड़ें गिरकर अपनी गर्दन तोड़ लेती हें । इसी तरह 
समाज का मुखिया जव कोई वात कर वैठता है, तो दूसरे लोग भी 
उसका अनुकरण करने लगते हैँ और यह्‌ नहीं सोचते कि वे क्या 
कर रहे है । जब मनुष्य को ये सांसारिक वाते निःसार प्रतीत होने 
लगती हैं तव वह सोचता है कि वह. प्रकृति के हाथों इस प्रकार 
का खिलौना न वने अथवा उसके वहकावे में न आये। यह तो 
ग॒लामी है । कोई अगर दो-चार मीठी वातें सुनाये, तो मनुष्य 
मुस्कराने लगता है, और जव कोई कड़ी वात सुना देता है तो 
उसके आँसू निकल आते हें । वह तो रोटी के एक टुकड़े का, एक 
साँस भर हवा का दास है; वह तो कपड़े-लत्ते का, स्वदेश-प्रेमी 
कहलाने का, अपने देश ओर अपने नाम-यश का गुलाम है। इस 
'तरह वह चारों ओर गुलामी के वन्धनों में फंसा है और उसका 
यथार्थ व्यक्तित्व, उसका सच्चा 'मनुष्यत्व' इन सब बन्धनों के कारण 
उसके अन्दर गड़ा हुआ पड़ा है। जिसे तुम मनुष्य कहते हो, वह 
तो गुलाम है। जव मनुष्य को अपनी इस सारी गुलामी का अनुभव 
होता है, तब उसके मन में स्वतन्त्र होने की इच्छा-अदम्य इच्छा 
उत्पन्न होती है। यदि किसी मनुष्य के सिर पर दहकता हुआ 
अंगार रख दिया जाय तो वह मनुष्य उसे दूर फेंकने के लिए कंसा 
छटपटायेगा ! ठीक इसी तरह वह मनुष्य, जिसने सचमुच यह 
समझ लिया है कि वह प्रकृति का गुलाम है, स्वतन्त्रता पाने के 
लिए छटपटाता है । 

'मुमुक्षुत्व' अर्थात्‌ स्वतन्त्रता पाने की इच्छा क्या है, यह हमने 
देख लिया । इसके बाद आता है 'नित्यानित्यविवेक' | यह भी बहुत 
` कठिन है। सत्य क्या है और मिथ्या क्या है, क्या चिरन्तन हे और 

क्या नश्वर, यह भेद जानना ही “नित्यानित्यविवेक' कहलाता है । 
केवल परमेश्वर ही शाश्‍वत है और वाकी सब कुछ नश्वर है । 
देवदूत, मनुष्य, पशु, पृथ्वी, सूर्यं, चन्द्र, तारे सभी नष्ट होनेवाले 
हैं, सभी का विनाश अवश्यम्भावी है। प्रत्येक वस्तु का निरन्तर 
स्थित्यन्तर होता रहता है। आज जहाँ पंत है, वहाँ कल समुद्र 
था, ओर कदाचित्‌ कल वहाँ पुनः समुद्र दिखलायी देगा । प्रत्येक 
वस्तु अस्थिर है; यह सारा विश्व ही एक परिवर्तनशील पिण्ड है । 
एकमात्र परमात्मा ही ऐसे हँ, जिनमें परिणाम कभी नहीं होता; 
और हम उनके जितने ही अधिक समीप जायेंगे, उतना ही कम 
हममें परिवर्तन या विकार होगा, प्रकृति का हम पर उतना ही 
कम अधिकार चलेगा; और जव हम उन तक पहुँच जायेंगे, उनके 
सामने जाकर खड़े होंगे, तो हम प्रकृति पर विजय प्राप्त कर लेंगे, 
तव प्रकृति के ये समस्त व्यापार हमारे अधीन हो जायेंगे और हम 

पर उनका कोई असर न पड़ सकेगा । 

इस तरह हम देखते हें कि यदि ऊपर बतलायी हुई साधना 
हमने सचमुच की है तो वास्तव में इस दुनिया में हमें और किसी 
बात को आवश्यकता न रहेगी । सम्पूणं ज्ञान हमम ही निहित है। 
आत्मा स्वभावतः ही पूर्ण है, किन्तु यह पुणत्व माया से ढेंका हुआ 
है! आत्मा ru स्वरूप पर प्रकृति के आवरण-पर-आवरण चढ़े 
हुए ह। तव ऐसी अवस्था में हमें क्या करना पड़ता है? वास्तव 
में हम अपनी आत्मा की बिलकुल उन्नति नहीं करते। जो पूर्ण है, 
उसका विकास कोन कर सकता है ? हम केवल परदा दूर हटा 

an आल 


देते हे और आत्मा अपने नित्यशुद्ध, नित्यमुक्त रूप में प्रकट हो 
जाती है । 

` अव प्रश्‍न आता है कि इस तरह की साधना की आवश्यकता 
क्यों है। इसका कारण यह है कि धर्म-साधन न तो आँख से 
होता है, न कान से और न मस्तिष्क से ही। कोई भी धमं-ग्रन्थ 
हमें धार्मिक नहीं वना सकता। चाहे हम दुनिया के सारे धर्मे-ग्रन्थ 
पढ़ डालें, परन्तु फिर भी ईश्वर या धर्म का हमें तनिक भी ज्ञान 
न हो। हम सारी उम्र धर्म या ईश्वर-सम्बन्धी वातें करते रहें, 
पर फिर भी कोई आध्यात्मिक उन्नति न हो। दुनिया में पैदा 
हुए विद्वानों में से चाहे हमारी बुद्धि सव से अधिक प्रखर क्‍यों न 
हो, पर फिर भी हम ईश्वर तक न पहुँच सके । प्रत्युत क्या 
तुमने यह नहीं देखा है कि उच्चतम बौद्धिक शिक्षा पानेवाले लोगों 
में कितने ही घोर अधामिक व्यक्ति हुए हैं ? तुम पाश्चात्यों की 
संस्कृति का एक वड़ा दोष है कि बुद्धि का संस्कार करते 
समय हृदय के संस्कार की ओर तुम ध्यान नहीं देते । इसका फल 
यह होता है कि मनुष्य दस गुना अधिक स्वार्थी बन जाता है। यही 
तुम्हारे नाश का कारण होगा । यदि हृदय ओर बुद्धि में विरोध 
उत्पन्न हो तो तुम हृदय का अनुसरण करो, क्योंकि बुद्धि केवल 
एक तके के क्षेत्र में ही काम कर सकती है, वह उसके परे जा ही 
नहीं सकती; पर वह केवल हृदय ही है, जो हमें उच्चतम भूमिका 
पर आरूढ़ कराता है। वहाँ तक बुद्धि कभी नहीं पहुँच सकती l 
हृदय, बुद्धि का अतिक्रमण कर जिसे हम 'अन्तःस्फूति कहते हें 
उसे पा लेना है । बुद्धि से कभी अन्तःस्फू्त प्राप्त नहीं हो सकती । 
अन्तःस्फात का कारण केवल ज्ञानोद्भासित हृदय ही a \ 
बुद्धिप्रधान, किन्तु हृदयशून्य मनुष्य कभी स्फूतिमान नहीं बन 

सकता । प्रेममय पुरुष की समस्त क्रियाएँ उसके हृदय से ही 
अतुप्राणित होती हें | एक ऐसा उच्चतर साधन, जिसे बुद्धि कभी 
नहीं दे सकती, अगर किसी ने पाया है तो हृदय ने ही; और वह 
साधन है अन्तःस्फूत । जिस तरह वृद्धि ज्ञान का साधन है, उसी 
तरह हृदय है अन्तःस्फूति का। निम्नावस्था में हृदय इतना 
शक्तिशाली नहीं होता, जितनी कि बुद्धि । एक अपढ़ मनुष्य को 
कोई ज्ञान नहीं होता, पर वह थोड़ा-वहुत भावना-प्रधान होता है। 
अव उसकी तुलना एक प्राध्यापक से ati ओह! उस 
प्राध्यापक में कितनी अद्भुत शक्ति होती है ! लेकिन प्राध्यापक 
अपनी बुद्धि से मर्यादित है। वह एक साथ ही बुद्धिमान और 
शेतान हो सकता है। लेकिन जिस मनुष्य के हृदय है, वह शेतान 
कभी नहीं हो सकता | यदि योग्य संस्करण किया जाय तो हृदय 
` में परिवर्तन हो सकता है और वह बुद्धि का भी अतिक्रमण कर 
स्फूतिमय वन जाता है। अन्त में मनुष्य को बुद्धि के परे जाना 
ही पड़ेगा । मनुष्य की प्रज्ञा, उसकी ज्ञान-शक्ति, उसका विवेक, 
उसकी बुद्धि, उसका हृदय, ये सव इस संसाररूपी क्षीरसागर के 
मन्थन में लगे हुए हें। दीं काल तक मथने के वाद उसमें से 
मक्खन निकलता है और यह मक्खन है भगवान्‌ | हृदयवान 
व्यक्ति 'मक्खन' पा लेते हैं और कोरे बुद्धिमानों के लिए सिर्फ 
'छाछ' वच जाती है । 
o हृदय की शुद्धता के लिए, उस प्रेम के सिए, हृदय की उस 
अपार सहानुभूति के लिए ये सव पूर्व-तैयारियाँ हैं। ईश्वर पाने 
के लिए विद्वान्‌ या पढ़ा-लिखा होने की विलकुल आवश्यकता 
नहीं | एक बार एक साधु ने मुझसे कहा था, “यदि तुम किसी के 
आण लेना चाहो, तो तुम्हें ढाल, तलवार से सुसज्जित होना 

पड़ेगा, पर यदि तुम्हें आत्महत्या करनी है तो केवल सुई ही 
पर्याप्त होगी । इसी तरह यदि दूसरों को सिखलाना हो तो 
बहुतसी विद्वत्ता और बुद्धि की आवश्यकता होगी, पर आत्मानुभूति 
के लिए यह आवश्यक नहीं है ।” क्या तुम शुद्ध हो? कया तुम 
पवित्र हो? यदि तुम शुद्ध हो तो परमेश्वर को पाओगे । “जिनका 
हृदय शुद्ध है, वे धन्य हैं; क्योंकि उन्हें परमात्मा की प्राप्ति अवश्य 
ही होगी ।” पर यदि तुम शुद्ध नहीं हो तो फिर चाहे दुनिया के 
सारे विज्ञान ही तुम्हें मालूम क्यों न हों, उसका कुछ भी उपयोग 
न होगा । तुम चाहे समस्त किताबों को कण्ठस्थ कर डालो, 
परन्तु फिर भी विशेष लाभ न होगा । वह हृदय ही है, जो अन्तिम 
ध्येय तक पहुँच सकता है । इसलिए हृदय का ही अनुगमन करो। 
बुद्धि द्वारा अगम्य विषय शुद्ध हृदय ही देख सकता है, वह 
स्फूतिमय हो जाता है । हृदय वे बातें जान लेता है, जिसे तकं 
कभी नहीं जान सकता । और यदि बुद्धि और शुद्ध हृदय में 
विरोध हो तो तुम अपने शुद्ध हृदय का ही अनुसरण करो, भले 
ही तुम्हें हृदय का कथन तकंविरुद्ध मालूम हो । जब हृदय परो- 
पकार करने की इच्छा करे तो बुद्धि तुम्हें वतला सकती है कि 
ऐसा करना अविचार है, लेकिन तुम हृदय की सुनो और इससे 
तुम देखोगे कि बुद्धि की सुनकर तुम जितनी गलतियाँ करते थे, 
उससे कम गलतियाँ करोगे । शुद्ध हृदय ही सत्य के प्रतिविम्व के 
लिए सर्वोत्तम दर्पण है, इसलिए यह सारी साधना हृदय के शुद्धी 
करण के लिए ही है, और ज्योंही वह शुद्ध हो जाता है, त्योंही 
सम्पूर्ण सत्य उसी क्षण उस पर प्रतिबिम्वित हो जाता है | अगर 
तुम्हारा हृदय पर्याप्त शुद्ध होगा तो दुनिया के सारे सत्य उसमें 
प्रकट हो जायेंगे । ; 

जिन मनुष्यों ने दूरबीन, सूक्ष्मवस्तुदर्शक यन्त्र या प्रयोगशाला 
तक कभी न देखी थी, उन लोगों ने कई युगों पूर्व सूक्ष्म भूतों, 
मनुष्य की सुक्ष्म ग्राहक-शक्तियों और परमाणु-विषयक महान्‌ 
सत्यों का आविष्कार किया था । यह कैसे हुआ था? वे ये वाते 
किस तरह जान सके थे ? यह ज्ञान उन्हें हृदय के वल पर ही 
हुआ था । उन्होंने अपने हृदय को शुद्ध बनाया था । अगर हम 
चाहे तो आज भी वही कर सकते हे । वास्तव में हृदय का संस्कार 
ही इस दुनिया के दुःखों को कम करेगा, न कि बुद्धि का। 
` बुद्धि सुसंस्कृत की गयी । फलतः मनुष्य ने सैकड़ों विज्ञानों का 
आविष्कार किया और उसका परिणाम यह हुआ कि कुछ थोड़े 
मनुष्यों ने वहुतसे मनुष्यों को अपना गुलाम बना डाला--वस 
यहीं तक इससे लाभ हुआ है। अनैसगिक आवश्यकताएं उत्पन्न 
कर दी गयीं । प्रत्येक गरीव मनुष्य, चाहे फिर उसके पास पैसा 
हो या न हो, इन आवश्यकताओं को तृप्त करना चाहता है और 
जव उन्हें वह तृप्त नहीं कर पाता तो छटपटाता है और छटपट 
करते-करते ही मर जाता है। यही है बुद्धि की अन्तिम गति | दुःख 
दुर करने की समस्या बुद्धि से नहीं हल हो सकती, यह केवल 
हृदय से ही होगी । यदि यह प्रचण्ड प्रयत्न मनुष्यों को अधिक 
शुद्ध, सभ्य तथा सहनशील बनाने की ओर किया जाता, तो यह 
दुनिया आज हजार गुनी अधिक सुखी हो जाती | इसलिए संदा 
हृदय का संस्कार करो, उसे अधिकाधिक पवित्र बनाओ, क्योंकि 
वह हृदय ही हैं, जिसके द्वारा भगवान्‌ स्वयं कार्य करते हैं, और 
बुद्धि द्वारा तुम । 
_ एुम्हें याद होगा, बाइबिल के प्राचीन भाग (Old Testament) 
मं मोजेस को कहा गया था, “तुम अपने जूते उतार दो, क्योंकि 

तुम जहाँ खड़े हो, वह पवित्र भूमि है ।” धर्मे का अभ्यास करते 
समय हमें ऐसी ही आदरयुक्त भावना रखकर उसकी ओर बढ़ना 
चाहिए । जो कोई शुद्ध अन्तःकरण तथा आदरयुक्त भावना से 
आयगा, उसके हृदय का द्वार खुल जायगा और उसे सत्य के 
दर्शन होंगे । 

पर यदि तुम केवल बुद्धि को साथ लेकर आओगे तो तुम्हारा 
कुछ वौद्धिक व्यायाम हो जायगा, तुम्हें कुछ ताकिक सिद्धान्तों की 
प्राप्ति हो जायगी, लेकिन सत्यदशंन न होगा । सत्य का स्वरूप 
ही ऐसा है कि जो कोई उसे देख लेता है, उसे एकदम पूरा 
विश्वास हो जाता है । सूर्य का अस्तित्व सिद्ध करने के लिए मशाल 
की जरूरत नहीं होती । वह तो स्वयं ही प्रकाशमान है । अगर 
सत्य को भी सबूत की आवश्यकता हो तो उस सबूत को फिर 
कौन सावित करेगा? इसलिए धर्म की ओर हमें प्रेम एवं आदर- 
युक्त भावना से झुकना चाहिए। और तव हमारा हृदय जागृत हो 
उठेगा और कहेगा, 'यह सत्य है, और यह सत्य नहीं है ।' 

धर्म का क्षेत्र हमारी इन्द्रियों के अतीत है, हमारे द्वेतात्मक बोध 
से भी परे है । ईश्वर को इन्द्रियों द्वारा कभी ग्रहण नहीं किया 
जा सकता | अभी तक किसी ने ईश्वर को इन्द्रियों द्वारा नहीं 
जाना और न द्वैतबोध रहते उसे कोई जान ही सकेगा । द्वेतबोध 
रहते किसी को परमेश्वर की प्रतीति तक नहीं हो सकती । 
परमेश्वर कहाँ है ? धमं का क्षेत्र कहाँ है? वह इन्द्रियों के अतीत, 
दवैतबोध के अतीत है । हमें इन इन्द्रियों से परे, इस द्वेतबोध से 
परे जाना होगा; हमें अपनी अन्तःस्थ आत्मा के अधिकाधिक निकट 
जाना पड़ेगा और जितना ही हम आगे बढ़ेंगे, उतना ही हम 


CESAS 


परमेश्वर के अधिकाधिक समीप पहुंचेंगे । परमेश्वर के अस्तित्व का 

प्रमाण क्या है ?--साक्षात्कार अर्थात्‌ प्रत्यक्ष अनुभूति । इस दीवाल 
के अस्तित्व का सबूत यह है कि में इसे देखता हूँ । आज से पहले 
हजारों ने परमेश्वर को इस तरह देखा है और आगे भी, जो 
चाहेंगे उसे देख सकेंगे। पर यह प्रत्यक्षानुभूति इन्द्रियों द्वारा 
होनेवाले अनुभव के सदृश विलकुल नहीं है । वह इन्द्रियातीत है, 
वह द्रेतबोधातीत है, और ये सव साधनाएं हमें इन्द्रियों से परे ले 
जाने के लिए आवश्यक हें । अनेक प्रकार के कृत कर्मों तथा 
वन्धनो से हम अधोगामी हो रहे हैं इस साधनाओं से हम शुद्ध 
ओर उन्नत बनेंगे | तव हमारे वन्धन स्वयं ही टूट जायेंगे और 
हम इस इन्द्रियगम्य जगत्‌ से, जहाँ कि हम फंसे पड़े हैं, ऊँचे उठ 
जायेगे और फिर हम उसे देखेंगे, सुनेंगे और अनुभव करेंगे, जिसे 
मनुष्य ने तीनों अवस्थाओं में--जाग्रत्‌, स्वप्न, सुषुप्ति में--न 
कभी देखा है, न सुना और न कभी अनुभव किया है | तत्र हम 
मानो कोई नयी ही भाषा बोलने लगेंगे और दुनिया हमें नहीं समझ 
सकेगी, क्योंकि इन्द्रिय-ज्ञान के सिवाय उसे और दूसरा ज्ञान ही 
नहीं है । सच्चा धर्म पूर्ण रूप से देतातीत है। विश्व में रहनेवाले 
प्रत्येक जीव में इन्द्रियातीत होने की शक्ति सुप्त भाव में विद्यमान 
है । छोटे-से-छोटा कीड़ा भी एक दिन इन्द्रियातीत हो जायगा 
ओर परमेश्वर तक पहुँच जायगा। कोई भी जीवन व्यर्थ न होगा। 
इस विश्व में 'व्यथं' नामक कोई वस्तु है ही नहीं। सौ वार मनुष्य 
अपना पतन कर ले, हजार वार वह फिसल जाय, पर अन्त में 
वह जान ही लेगा कि वह आत्मा है। हम जानते हें कि उन्नति 
कभी सरल रेखा में नहीं होती । प्रत्येक जीव की गति वृत्ताकार 
. है और उसे अपना वृत्त पुरा करना ही होगा। कोई भी जीव 
इतने नीचे कभी जा ही नहीं सकता कि फिर उसका उत्थान न 

हो । हर एक जीव को ऊँचा उठना ही होगा ऐसा कोई भी 
नहीं है, जिसका सम्पूर्णतया नाश हो जाय | हम सव एक ही केन्द्र 
अर्थात्‌ उस परमात्मा से आये हैं । ईश्वर से उद्भूत ऊँचे-से-ऊँचे 
और नीच-से-नीच सभी प्राणी अन्त में उस परम पिता के पास 
लौट ही आयेंगे । “जहाँ से सव प्रकट हुए हैं, जो सव का अधि- 
ष्ठान है और जिसमें सव विलीन होंगे, वही परमेश्वर है ।”* 


* ब्रह्मसूत्र १।१।२ 

धर्मजीवन की साधनाएँ 
(लास एन्जल्स, कॅलिफोनिया में दिया हुआ भाषण) 


आज प्रात:काल में प्राणायाम तथा अन्यान्य योग-साधनाओं के 
सम्वन्ध में कुछ विचार प्रकट करूँगा । हमने अभी: तक केवल 
तात्त्विक चर्चा ही की है । अब हम यह देखेंगे कि इन सब तत्त्वों 
को हम प्रत्यक्ष आचरण में किस प्रकार ला सकते हें । भारतवर्ष 
में इस विषय पर अनेक पुस्तकें लिखी गयी हैं । जिस तरह तुम 
लोग अनेक बातों में व्यवहारकुशल हो, उसी तरह हम भारत- 
वासी धर्म के विषय में हे । तुम लोगों में से पाँच मनुष्य इकट्ठे 
हो जाते हें और उनका विचार हो जाता है कि वे एक ' जाइन्ट 
स्टाक कम्पनी ' खोलें, और पाँच घण्टे वाद कम्पनी खुल भी 
जाती है । पर भारतवषं में लोगों से पचास साल में भी ऐसी 
कम्पनी नहीं खुल सकती । भारतवासी इन बातों में व्यवहार- 
कुशल हे ही नहीं । लेकिन यदि कोई नया दर्शन प्रवतित करे तो 
तुम निश्चय समझ लो कि वह चाहे जितना ही विलक्षण क्यों न 
हो, उसके अनुयायी निकल ही पड़ेंगे । उदाहरणार्थं, यदि कोई 
सम्प्रदाय यह कहे कि वारह साल दिन-रात एक पैर पर खड़े 
रहने से मुक्ति मिल जायगी, तो एक पैर खड़े रहने को सैकड़ों 
आदमी मिल जायेंगे । वे सारा कष्ट चुपचाप सह लेंगे । वहाँ 
एसे भी मनुष्य हैं, जो पुण्य प्राप्त करने के लिए लगातार सालों 
हाथ उठाये ही रह जायेंगे । मैंने स्वयं ऐसे सैकड़ों व्यक्ति देखे हैं। 

ओर, देखो, इनमें सभी मूर्ख होते हों, ऐसी वात नहीं, उनकी 
गम्भीर तथा विशाल बुद्धि देखकर तुम चकरा जाओगे । इस 
तरह हम देखते हें कि व्यवहारकुशलता शब्द भी सापेक्ष है । 
दूसरों की समीक्षा करते समय हम सदा यही भूल कर बैठते 
हें; हम सदा यही सोचा करते हे कि हमारी छोटी बुद्धि जितना 
समझ सकती है, उत्तना ही यह विश्व है; हमारी अपनी नीति की 
कल्पनाएँ, हमारी अपनी कतंव्यविषयक भावना, उपयोगिता के 
सम्बन्ध में हमारे अपने विचार-- ये ही केवल ऐसी वस्तुएँ हे, जो 
सब के लिए स्वीकारने योग्य हें। एक दिन मार्सेल्स से होकर यूरोप 
जाते समय मेंने देखा कि साँड लड़ाये जा रहे हें। यह देखकर 
जहाज में बेठे हुए सब अंग्रेज जोश से पागल हो गये; कहने लगे, 
“यह तो बिलकुल बेरहमो है”, और बड़े दोष बतलाकर गालियाँ 
देने लगे। जब में इंग्लेण्ड गया तो वहाँ मेंने मुक्केबाज लोगों के एक 
दल के विषय में सुना, जो पेरिस गये थे और जिन्हें फ्रांसीसियों 
ने ठोकर मारकर निकाल दिया था; क्योंकि फ्रांसीसी मुक्केवाजी 
को बेरहमी समझते हें। जब इस तरह की वातें में अनेक 
देशों में सुनता हूं तो ईसा के अप्रतिम शब्द का तात्प मेरी समझ 
में आ जाता है: “तुम किसी को बुरा मत कहो, ताकि दूसरे लोग 
तुम्हें बुरा न कहें ।” जितना ही अधिक हम ज्ञान प्राप्त करते हें 
उतना ही अधिक हमें पता लगता है कि हम कितने अज्ञ हें और 
मनुष्य का मन किस तरह अनन्त प्रकार से कार्य कर रहा है! जव 
में छोटा था, तब में अपने देशबान्धवों की देहदण्डात्मक तपस्या के 
सम्वन्ध में नुकताचीनी किया करता था । हमारे देश के बड़े बड़े 
आचायों ने भी उनके सम्बन्ध में नुकताचीनी की है; यही नहीं, 
दुनिया के श्रेष्ठतम पुरुष भगवान्‌ बुद्ध ने भी यह वात की है। 

लेकिन जैसे-जैसे में बड़ा होता जा रहा हूँ में देखता हूँ कि उनकी 
इस तरह नुकताचीनी करने का मुझे कोई अधिकार नहीं है। यद्यपि 
उनकी वातें असम्वद्ध होती हैं, तो भी कभी-कभी में चाहता हूँ कि 
उनकी कार्यक्षमता TAT सहनशक्ति का एक अंश मुझमें आ जाय। 
मुझे अक्सर मालूम होता है कि यह जो में नुकताचीनी करता हूं, 
वह इसलिए नहीं कि मुझे देहदण्ड पसन्द नहीं, वल्कि इसलिए कि 
में डरपोक हँ--मुझमें वह करने की हिम्मत नहीं; में उसे 
आचरण में नहीं ला सकता। 
__ तुम्हारे ध्यान में यह भी आ आयगा कि बल, वीर्यं तथा साहस 
ये ऐसी वाते हैं जो aga विचित्र हे । हम प्राय: कहा करते हें कि 
यह मनुष्य शूर है, हिम्मतवाला या वीर है; लेकिन हमें स्मरण 
रखना चाहिए कि शौरये, साहस या अन्य गुण हमें उस मनुष्य में 
सभी अवस्थाओं में दिखायी देंगे ऐसा नहीं । एक मनुष्य, जो तोप 
के मुंह में घुस जायगा, डाक्टर का चाकू देखकर पीछे हट जाता 
है; लेकिन दूसरा मनुष्य, जों तोप को देखने तक की हिम्मत न 
करेगा, मौका पड़ने पर डाक्टर के द्वारा की गयी चीरफाड़ को 
शान्ति से सहन कर लेता है । इसलिए दूसरों के सम्बन्ध में अनु- 
कूल या प्रतिकूल मत वाने के समय तुम्हें पहले ' हिम्मत ' या 
* बडप्पन की अपनी व्याख्या देनी चाहिए । हो सकता है कि जिस 
मनुष्य को में बुरा कहता हूँ, वह अन्य कुछ बातों में बहुत ही 
अच्छा हो, जिनमें में कभी अच्छा नहीं हो सकता। 
दुसरा उदाहरण लो। जव लोग पुरुष और स्त्री की कार्यंशक्ति 
के सम्बन्ध में वातचीत करते हैँ तो तुम salt कि वे यही भूल 
कर बेठते हैं । पुरुष युद्ध तथा कठिन शारीरिक श्रम कर सकता 
'है इसलिए वे समझते हैं कि वह अधिक श्रेष्ठ है, ओर इसके 

साथ स्त्री-जाति की शारीरिक दुर्बलता तथा युद्धपराङमुखता 
की वे तुलना करते हे 1 पर यह अन्याय है। स्त्री भी उतनी 
ही साहसी होती है, जितना कि पुरुष | अपने-अपने ढंग से 
दोनों ही अच्छे हैं। भला एक ऐसा मनुष्य तो वतलाओ, जो वच्चे 
का लालन-पालन उतनी सहनशीलता, शान्ति एवं प्यार के साथ 
कर सकता हो, जितना एक स्त्री | पुरुष ने यदि अपनी कार्यक्षमता 
का स्वातन्त्र्य बढ़ाया है तो स्त्री ने सहनशीलता का। स्त्री में यदि 
कार्यक्षमता की कमी है तो पुरुष कष्ट सहने में कच्चा है ।] यह 
सम्पूर्ण विश्व पूर्णतया सन्तुलित है । कौन कह सकता है, शायद 
एक दिन ऐसा आ जाय, जव हमें यह दिख जाय कि एक क्षुद्र कीड़े 
में भी कुछ ऐसा गुण है, जिसका मनुष्य में अभाव है। अत्यन्त 
दुष्ट मनुष्य में भी वे गुण हो सकते हैं, जो मुझमें विलकुल न हों। 
अपने जीवन में यह सत्य में प्रतिदिन देख रहा हूँ। एक जंगली 
व्यक्ति की ओर ही देखो। मैं कितना चाहता हूँ कि मेरा शरीर 
भी ऐसा ही मजबूत होता । वह भरपेट खाता-पीता है, और 
बीमारी क्या चीज है यह शायद जानता तक नहीं । इसके विप- 
रीत में सर्वदा बीमार रहता हूँ । अगर में अपने मस्तिष्क से इसका 
शरीर Feet ले संकता तो मुझे कितना st होता ! इस विश्व की 
गति लहरों की गति के समान है; ऐसी कोई लहर नहीं, जिसके 
साथ गतं न हो। सन्तुलन संवंत्र अनुस्यूत है । तुम्हारे पास एक 
वस्तु बड़ी है तो तुम्हारे पड़ोसी के पास दुसरी । जब तुम पुरुष 
या स्त्री की योग्यता ठहराते हो तो उनके बड़प्पन के अलग-अलग 
दण्ड के अनुसार ठहराओ । प्रत्येक का कार्यक्षेत्र भिन्न है। किसी 
को भी 'वह दुष्ट है' ऐसा कहने का अधिकार नहीं | यह्‌ तो बही 
पुराना अन्धविश्वास हुआ, जो कहता है, “अगर तुम ऐसा करोगे 

तो संसार नष्ट हो जायगा।” यह तो चलता ही आ रहा है और 
फिर भी संसार आज तक नष्ट नहीं हुआ। इस देश में ऐसा कहा 
जाता था कि अगर निग्रो मुक्त कर दिये जायें तो यह सारा देश 
रसातल को पहुँच जायगा | पर क्या ऐसा हुआ ? लोग यह भी 
कहते थे कि अगर साधारण जनता में ज्ञान का प्रसार होगा, तो 
दुनिया का नाश हो जायगा | पर इस ज्ञानप्रसार ने तो उन्नति ही 
की । कुछ वर्ष पहले एक पुस्तक छपी थी, जिसमें यह बतलाया 
गया था कि इंग्लेण्ड का सव से अधिक बुरा कया हो सकता है। 
लेखक ने यह दिखलाया था कि मजदूरी बढ़ती जा रही है ओर इस 
कारण इंग्लेण्ड का व्यापार घटता जा रहा है। यह आवाज उठायी 
गयी थी कि अंग्रेज मजदूर बेहद मजदूरी माँगते हें, जब कि जमन 
मजदूर बहुत कम वेतन पर काम करते हे । इस वात की जाँच के 
लिए एक समिति जमनी भेजी गयी और उसने आकर यह बतलाया 
कि जमंनी के मजदुर तो अधिक वेतन पाते हैं । ऐसा क्यों हुआ ? 
जन-साधारण में शिक्षा के प्रसार के कारण। साधारण जनता 
पढ़ी-लिखी होने से दुनिया नष्ट होनेवाली थी न ! पर ऐसा हुआ 
तो नहीं। विशेषकर भारतवर्ष में, हम ada ऐसे पुराने 
विचारवाले बूढ़े पाते हें, जो सव कुछ साधारण जनता से गुप्त रखना 
चाहते हं । इसी कल्पना में वे अपना वड़ा समाधान कर लेते हैं कि 
वे सारे विश्व में सवंश्रेष्ठ हें। वे समझते हें कि जनसाध।रण की 
शिक्षा के ये भयानक प्रयोग उनका नुकसान नहीं कर सकते, उनसे 
हानि होगी तो साधारण जनता की ही। 
अच्छा, अब हम प्रत्यक्ष साधना की ओर ag जीवन की 
साधना में मनोविज्ञान के उपयोग की ओर भारतवर्ष ने बहुत 
प्राचीन काल से ध्यान दिया है। ईसा के लगभग १४०० वर्ष पूर्व 

भारत में एक बहुत बड़े तत्त्वज्ञ हो गये, जिनका नाम पतंजलि था । 
उन्होंने मनोविज्ञान के समस्त तथ्य, प्रमाण तथा आविष्कृत 
सिद्धान्त संकलित किये और पूर्वकालीन सभी अनुभवों से लाभ 
उठाया | यह न भूलना चाहिए कि दुनिया aga पुरानी है । ऐसा 
मत समझो कि यह केवल दो-तीन हजार वर्ष पूर्व ही रची गयी 
@ 1 इधर तुम पाश्चात्यों को यह सिखलाया जाता है कि समाज 
का आरम्भ १८०० वष पूर्वं वाइविल के “न्यू टेस्टामेण्ट' के साथ 
ही हुआ, इसके पहले समाज नहीं था । सम्भव है, यह वात 
पश्चिमी गोलाधं के वारे में सत्य हो, परन्तु सारी दुनिया के लिए 
यह सत्य नहीं हो सकती । जव में लन्दन में भाषण दिया करता 
था, तव एक बुद्धिमान और पढ़ा-लिखा मित्र .मुझसे वाद-विवाद 
किया करता था । एक दिन अपने सारे शस्त्र चला चुकने के बाद 
'वह एकदम बोल उठा, “लेकिन यह तो वताओ कि तुम्हारे ऋषि 
इस इंग्लेण्ड में हमें ज्ञान देने क्यों नहीं आये ?” मैंने उत्तर दिया, 
“तव इंग्लेण्ड था ही कहाँ जो ज्ञान देने आते ? क्या वे जंगलों 
`को सिखलाते ? ” 
इंगरसोल ने मुझसे कहा था, “यदि तुम पचास साल पहले यहाँ 
ज्ञान सिखलाने आते तो या तो तुम्हें फाँसी पर चढ़ा दिया जाता 
या जिन्दा जला दिया जाता अथवा पत्थर मार-मारकर तुम्हें शहर 
से वाहर निकाल दिया जाता ।” 
अतएव यह मानने में कोई असंगति नहीं कि सभ्यता ईसा के 
१४०० वर्ष पूर्व भी विद्यमान थी । यह बात अभी तक निश्चित 
नहीं हुई है कि सभ्यता की गति सदेव नीचे से ऊपर की ओर ही हुई 
है । यह सिद्धान्त प्रस्थापित करने के लिए जो आधार तथा प्रमाण 
पेश किये गये हैं, उनसे यह भी सिद्ध किया जा सकता है कि 
३ 

आज का जंगली समाज एक समय के उन्नत समाज का अध:पतित 
रूप हे । चीन के लोगों का ही उदाहरण लो । उनका कभी इस 
वात पर विश्वास ही नहीं हो सकता कि संस्कृति का उदय' जंगली 
स्तर से हुआ है । उनका अनुभव इसके बिलकुल प्रतिकूल है । 
लेकिन जब तुम अमेरिका की सभ्यता के बारे में वात करते हो 
तो तुम्हारी दृष्टि से सभ्यता का अर्थ यही होता है कि स्वजाति 
का चिरजीवित्व तथा उसका सतत विकास | 

यह सहज ही विश्वास किया जा सकता है कि जिन हिन्दुओं ` 
का आज ७०० वर्षों से पतन हो रहा है, वे एक समय निश्चय ही 
विशेष सुसंस्कृत रहे होंगे | इसके प्रतिकूल प्रमाण हम उपस्थित 
कर ही नहीं सकते । 
2 ऐसा एक भी उदाहरण नहीं है, जहाँ सभ्यता आप-ही-आप 
पदा हो गयी हो Car कभी नहीं हुआ कि किसी दूसरी सभ्य 
जाति के सम्पकं में आये बिता कोई जाति उन्नत हो गयी हो । 
सभ्यता .का उदय पहले एक या दो जातियों में हुआ होगा और 
फिर ये जातियाँ दूसरी जातियों से मिलीं; उन्होंने अपने विचार 
फलायें और इस तरह सभ्यता का विस्तार हुआ । 

_ व्यावहारिकता की दृष्टि से आधुनिक वैज्ञानिक भाषा में ही 
हम चर्चा करनी चाहिए; लेकिन मुझे तुमको सचेत कर देना 
त | जिस तरह धमं के सम्वन्ध में अन्धविश्वास है, उसी 
तरह वज्ञांनक विषयों में भी है। धामिक कार्य को अपना 
वे शिष्ट्च माननेवाले पुरोहितों के सदृश भौतिक विज्ञान के भी 
की जो वैज्ञानिक कहलाते हैं। ज्योंही डाविन या 
हक्‍सले जैसा वैज्ञानिक का नाय लिया जाता है, त्योंही हम आँख वन्द 
कर उनका अनुसरण करने लगते हैं AS तो आजकल एक फैशन- 

सा हो गया है। जिसे हम वैज्ञानिक ज्ञान कहते हैं, उसका नब्बे 
प्रतिशत केवल बौद्धिक उपपत्ति ही होता है। और इसमें से 
वहुतसा तो अनेक हाथ और सिरवाले भूतों में अन्धविश्वास के 
सदृश ही होता है । अन्तर केवल इतना है कि इस पुराने अन्ध- 
विश्वास में मनुष्य को पत्थरों अथवा डण्ठलों से कुछ पृथक्‌ माना 
हे । सच्चा विज्ञान हमें सावधान रहना सिखलाता है । जिस त्तरह 
पुरोहितों से हमें सावधान रहना चाहिए, उसी तरह वैज्ञानिकों 
से भी । .पहले अविश्वास से आरम्भ करो। छान-बीन करो, 
परीक्षा करो और प्रत्येक वस्तु का प्रमाण माँगने के वाद उसे 
स्वीकार करो । आजकल के विज्ञान के बहुतसे प्रचलित सिद्धान्त, 
जिनमें हम विश्वास करते हैं, प्रमाणित नहीं हुए है । गणित जैसे 
शास्त्र में भी वहुतसे सिद्धान्त ऐसे हे, जो केवल मान ली हुई 
उपपत्ति के सदृश ही हैं। जव ज्ञान की वृद्धि होगी तो ये फेंक 
दिये जायेंगे । i 

ईसा के १४०० वर्ष पूर्व एक बड़े महात्मा ने मनोविज्ञान के 
कुछ सत्यों की व्यवस्थित रचना तथा विश्लेषण कर उनसे व्यापक 
सिद्धान्त निकालने का प्रयत्न किया था । उनके वाद उनके अनेक 
अनुयायी आये, जिन्होंने उनके आविष्कृत ज्ञान के अंश के लिए 
और उन्हीं का विशेष रूप से अध्ययन आरम्भ किया। प्राचीन 
जातियों में केवल हिन्दुओं ने ही ज्ञान के इस विभाग का अध्ययन 
लगन से किया है । में अब तुम्हें वही सिखलाऊँगा, लेकिन प्रश्न 
यह है कि तुममें से कितने इसकी प्रत्यक्ष साधना करोगे ? कितने 
दिन या कितने महीनों के वाद तुम उसे छोड़ दोगे ?. में जानता 
हूँ कि इस विषय में तुम लोग कमंप्रवण नहीं हो। भारतवर्ष में लोग 
युगों तक धेर्य॑पूर्वंक प्रयत्न. करते रहते हैं । तुम्हें सुनकर आश्चर्य 

होगा कि न तो उत्तका कोई गिरजाघर है और न कोई सामुदायिक 
प्राथना । वहाँ इस तरह के अन्य कोई साधन नहीं हैं; परन्तु 
फिर भी वे प्रतिदिन प्राणायाम का अभ्यास करते हें; तथा मन 
-को एकाग्र करने का प्रयत्न करते है । उनकी उपासना का मुख्य 
अंश यही है। असल में यह तो उस देश का धर्म ही है। हाँ 
उनमें से प्रत्येक की, प्राणायाम तथा मन को एकाग्र करने की 
एक-एक विशेष पद्धति हो सकती है, पर यह आवश्यक नहीं कि 
किसी व्यक्ति की स्त्री भी उसकी वह विशेष पद्धति जाने, या 
बाप लड़के का विशेष तरीका जाने । हिन्दुओं को ये अभ्यास 
करने ही पड़ते हे । इन अभ्यासों में कोई “रहस्य ' नहीं है । 
‹ रहस्य ' शब्द इनको लागू ही नहीं होता । रोज हजारों मनुष्य 
गंगा के किनारे आँखें मूँदकर ध्यान लगाये हुए प्राणायाम का 
' अभ्यास करते हुए दिखायी देते हें । साधारण जनता किसी-किसी 
प्रक्रिया को आचरण में नहीं ला सकती, इसके दो कारण हो सकते 
है । पहला तो यह कि आचार्यों के मत से जनसाधारण इस 
अभ्यास के योग्य नहीं होते । इस मत में कुछ सत्यांश हो सकता 
है, लेकिन अधिक सच्चा कारण है गवं | दूसरा कारण है अत्याचार 
का भय । उदाहरणार्थ, तुम्हारे देश में सब के सामने प्राणायाम 
` करना कोई पसन्द न करेगा, क्योंकि लोग उस व्यक्ति को शायद 
सोचने लगें कि कंसा अजीव जीव है यह ! कारण, इस देश का 
“रिवाज ऐसा नहीं है। इसके विपरीत, भारतवर्ष. में अगर कोई 
ऐसी प्रार्थना करे, “हे प्रभो आज के दिन हमें हमारी हर रोज 
की रोटी दो” तो लोग उस पर हॅसेंगे । “हे पिता, तू स्वगं म 
' रहता है” इसके समान दुसरी मूर्खता की कल्पना तो हिन्दुओं 
. की दृष्टि में हो ही नहीं सकती । जव हिन्दु उपासना करता है, 

तो समझता है कि परमेश्वर अपने हृदय में विराजमान है । 

योगियों के मत से मुख्यतः तीन नाड़ियाँ हैं । ये तीनों मेरुदण्ड 
के भीतर रहती हैँ--वाई ओर है 'इड़ा', दाहिनी ओर 'पिगला' और 
वीच में “सुषुम्ना' । इड़ा और पिंगला ज्ञानतन्तुओं से वनी हुई हैं। 
पर सुषुम्ना ज्ञानतन्तुमय नहीं है, वह पोली है । सुषुम्ना वन्द रहती है 
और साधारण मनुष्य के लिए इसका कोई उपयोग नहीं होता। वह 
इडा और पिंगला से ही अपना काम लिया करता है । इन्हीं नाड़ियों 
द्वारा संवेदना का प्रवाह लगातार आता-जाता रहता है और 
सम्पूर्ण शरीर में फैले हुए ज्ञानतन्तुओं द्वारा शरीर को पृथक्‌- 
पृथक्‌ इन्द्रियों तक ये नाड़ियाँ आदेश पहुँचाती हैं । 

इडा और पिंगला का व्यवहार नियमित करना और उनमें 
नियमित गति उत्पन्न करना प्राणायाम का महत्‌ उद्देश्य है । पर 
यह कोई बड़ी वात नहीं है । यह तो केवल अपने फेफड़ों में काफी 
हवा लेना है । खून साफ करने के अतिरिक्त इसका और कोई 
विशेष उपयोग नहीं | श्‍वासोच्छ्वास द्वारा हवा फेफड़ों में खींचना 
और उसके द्वारा खून साफ करना, इसमें कोई गुप्त रहस्य नहीं 
है; यह तो केवल एक शारीरिक क्रिया मात्र है । प्राणायाम से 
सिद्ध हुई इड़ा और पिंगला की नियमित गति जव और भी नियमित 
होकर अत्यन्त सूक्ष्म हो जाती है, तव हम मूलभूत शक्ति को, जिसे 
हम 'प्राण' कहते हे, प्राप्त होते हें विश्‍व में सर्वत्र दिखायी 
देनेवाली सव क्रियाएँ इस प्राण के विभिन्न रूप हैं । यह प्राण 
आभ्यन्तरिक सूक्ष्म महाशबित है यह घ्राण ही विद्युतृशक्ति है, 
यही चुम्वकशक्ति है । मस्तिष्क के द्वारा यह घ्राणशक्ति विचार 
के रूप में प्रकट होती है । सव वस्तुएँ प्राणमय हें और यह. प्राण- 
शक्ति ही सूर्ये, चन्द्र, तारे आदि को चला रही है। 

हम कहते हैं कि इस विश्व में जो कुछ विद्यमान है, वह सव 
प्राण के स्पन्दन का ही कार्य है। प्राण के सर्वोच्च स्पन्दनों का 
कार्य है 'विचार' । इससे परे अगर कुछ है तो वह हमारी कल्पना- 
शक्ति के बाहर है । इस प्राण द्वारा इडा और पिंगला का कार्यः 
होता है | विभिन्न शक्तियों का रूप लेकर शरीर के प्रत्येक भाग 
को प्राण ही चलाता है। यह पुरानी कल्पना तुम छोड़ दो कि 
ईश्वर नाम का कोई है, जो वाहर से यह सव कार्यं चला रहा 
है तथा आकाश में सिंहासनस्थ हो न्याय करता है । काम करते 
समय हम थक जाते हे, क्योंकि उसमें उतनी प्राणशक्ति व्यय हो 
जाती है । 

प्राणायाम नामक श्वासोच्छ्वास के अभ्यास से श्‍वासोच्छ्वास 
नियमित होता है और प्राण की क्रिया में नियमित गति उत्पन्न 
होती है। जव प्राण की गति नियमित होती है तो सव कार्य ठीक 
ठीक होने लगते हे । जव योगियों का शरीर उनके वश में हो जाता 
है, तब यदि शरीर के किसी अंग में रोग उत्पन्न होता है तो वे 
जान लेते हें कि उस अंग में प्राण की गति अनियमित हो रही है 
और फिर वे प्राण को उस विकृत अंग की ओर प्रेरित करते हे 
जिससे उसकी गति फिर से नियमित रूप से शुरू हा जाती है । 

जिस तरह तुम अपने शरीरस्थ प्राण को नियमित कर सकते हो, 
उसो तरह अगर तुम काफी शक्तिमान हो तो यहाँ से ही एक दूर 
देश के मनुष्य के प्राण का भी नियन्त्रण कर सकते हो प्राण यहाँ 
से वहाँ तक एक ही है । उसमें कहीं पर खण्ड नहीं है । एकत्व 
ही उसका लक्षण है, धर्मे है । आधिभौतिक, आधिदैविक, आध्या- 
त्मिक, मानसिक, नेतिक और तात्त्विक सभी दृष्टियों से सव एक 
ही है जीव तो सिर्फ उसकी एक लहर, एक स्पन्दन है । वाह्य 

भौतिक प्रकृति को जो स्पन्दित करता है, वही तुम्हारे भीतर भी 
स्पन्दित हो रहा है । जिस तरह सरोवर में वर्फ के विभिन्न घनत्व 
के भिन्न-भिन्न स्तर होते हुँ, उसी प्रकार यह विश्वब्रह्माण्ड भी जड़ 
भूतों का एक विभिन्न स्तरवाला समुद्र है । सूर्ये, चन्द्र, तारे और 
हम स्वयं भी इस महाकाश में अलग-अलग घनत्व की वस्तुएं हैँ 
लेकिन वह आकाश-तत्त्व अखण्ड है, एकरस है | 

जब हम दशेनशास्त्र का अध्ययन करते हैं तो हमें यह ज्ञान होता 
है कि सम्पूर्ण विश्व एक है। आध्यात्मिक, भौतिक, मानसिक तथा 
प्राण-जगत्‌ ये भिन्न-भिन्न नहीं हैँ । समस्त विश्व यहाँ से वहाँ तक 
एक है, वात इतनी ही है कि अलग-अलग दृष्टिकोण से देखे जाने 
के कारण वह विभिन्न प्रतीत होता है । A शरीर हूँ” इस भावना 
से जब तुम अपनी ओर देखते हो तो A मन भी हूँ यह भूल जाते 
हो, और जब तुम अपने को मनोरूप देखने लगते हो तो तुम्हें अपने 
शरीरत्व की विस्मृतिं हो जाती है। विद्यमान वस्तु केवल एक है 
और वह तुम हो । वह तुम्हें या तो जड़ या शरीर के रूप में अथवा 
मन या आत्मा के रूप में दिख सकती है । जन्म, जीवन, मरण ये 
सव भ्रम मात्र हें न कोई कभी मरता है और न कोई कभी जन्म 
लेता है । होता इतना ही है कि मनुष्य एक स्थिति से दूसरी स्थिति 
में चला जाता है । पाश्चात्यों को मृत्यु से इतना भय पाते देख 
मुझे बहुत दुःख होता है--वे मानो जीवन को पकड़ रखने की सतत 
चेष्टा करते हैं । वे कहते हैं, “मृत्यु के वाद हमें जीवन दो ! हमें 
मरणोत्तर जीवन दो ! ” यदि कोई आये और उन्हें ताये कि मृत्यु 
के वाद भी वे विद्यमान रहेंगे तो वे कितने आनन्दित होते हें? 
वस्तुत: मनुष्य के अमरत्व में में अविश्वास ही किस तरह कर सकता 
हूँ ? में मृत हूँ यह कल्पना ही में किस प्रकार कर सकता हूँ ! तुम 

यदि अपने को मरा सोचने की कोशिश करो तो देखोगे कि तुम 
अपने मृत शरीर को देखने के लिए वर्तमान हो ही । जीवन का 
अस्तित्व एक ऐसा आश्चर्यमय सत्य है कि तुम एक क्षण भी 
उसका विस्मरण नहीं कर सकते; क्योंकि अपने अस्तित्व के विना 
यह विस्मरण भी विलकुल ही असम्भव है। में हँ--यह अस्तित्व- 
विषयक ज्ञान ही चेतना का मूल आधार है। जिसका कभी अस्तित्व 
ही न था, उसकी कल्पना ही कौन कर सकता है ? इसलिए चेतन्य 
का अबाधित अस्तित्व स्वयंसिद्ध सत्य है इसी कारण अमरत्व 
की भावना मनुष्य में स्वभावतः विद्यमान रहतो है। और इसलिए 
इस विषय पर किसी विवाद के लिए न कोई गुंजाइश है और न 
कोई प्रयोजन । 
अतएव हम किसी भी दृष्टि से देखें, हमें प्रतीत होगा कि यह्‌ 
सम्पूर्ण जगत्‌ एक ही वस्तु है । अभी हमें यह समग्र विश्व प्राण 
तथा आकाश अर्थात्‌ शक्ति एवं जड़ का वना हुआ प्रतीत होता है। 
और आप लोग ख्याल रखें कि अन्य मूलभूत सिद्धान्तों के समान 
यह सिद्धान्त भी स्व-विरोधी है । वस्तुतः शक्ति तथा जड़ विभिन्न 
वस्तुएं नहीं हैं।'शक्ति क्या है? शक्ति वह है, जो जड़ के 
परिणामों का कारण है । और जड़ कया है? जड़ वह है, जो 
शक्ति के द्वारा परिणाम को प्राप्त होता है । यह तो गोल-मोल 
वात हुई ! हमें अपने विज्ञान तथा बुद्धि का अभिमान होते हुए भी 
हमारे कोई-कोई मूलभूत तर्कसिद्धान्त बड़े विचित्र होते हैं । यह 
तो 'बेसिर के सिर-दर्द' के समान हुआ। इस वस्तुस्थिति का नाम है 
aa । न तो वह विद्यमान है और न अविद्यमान ही। तुम उसे 
विद्यमान नहीं कह सकते, क्योंकि केवल वही वस्तु विद्यमान कह- 
लाती है, जो देश-काल से परे हो और जिसके अस्तित्व के लिए 

किसी दूसरे की आवश्यकता न हो | फिर भी यह विश्व आंशिक 
रूप में हमारी अस्तित्व की कल्पना की पूर्ति करता है । अतएव 
उसका अस्तित्व आपातप्रतीयमान है । 

परन्तु इस समस्त विश्व में एक सत्‌ वस्तु ओतप्रोत है; और 
वह देश, काल तथा कार्य-कारण के जाल में मानो फंसी हुई है | 
मनुष्य का सच्चा स्वरूपं वह हे, जो अनादि, अनन्त, आनन्दमय 
तथा नित्यमुक्त है; वही देश, काल और परिणाम के फेर में 
फंसा है। यही प्रत्येक वस्तु के सम्बन्ध में भी सत्य हे । प्रत्येक 
वस्तु का परमार्थं स्वरूप वही अनन्त है । यह विज्ञानवाद नहीं 
है। इसका अर्थ यह नहीं कि विश्व का अस्तित्व ही नहीं है। 
इसका अस्तित्व सापेक्ष है और सापेक्षता के सव लक्षण इसमें 
विद्यमान हैं । लेकिन इसकी स्वयं की कोई पृथक्‌ सत्ता नहीं है । 
यह इसलिए विद्यमान है कि इसके पीछे देश-काल-निमित्त से 
अतीत निरपेक्ष अद्वितीय सत्ता मौजूद है। 

खेर, यह विषयान्तर हो गया है । आईये, अव हम फिर अपने 
मुख्य विषय की ओर आयें । 

सारी क्रियाएँ, चाहे वे सहज हों या इच्छापूर्ण, प्राण के ही 
कार्य हैं, जो ज्ञानतन्तु दरा होते हे । इससे तुम्हें अव मालूम होगा 
कि अपनी सहज क्रियाओं पर नियन्त्रण रखना एक बहुत अच्छो 
बात है | 

एक दूसरे मौके पर मैंने तुम्हें मनुष्य और परमेश्वर की 
व्याख्या वतलायी थी । मनुष्य एक असीम वृत्तं है, जिसकी 
परिधि कहीं भी नहीं है, लेकिन जिसका केन्द्र एक स्थान में 
निश्चित है, . और परमेश्वर एक ऐसा असीम वृत्त हैं, जिसको 
परिधि कहीं नहीं हू, परन्तु जिसका केन्द्र सर्वत्र | वह. सव 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


३४ आत्मानुभूति तथा उसके माग 


हाथों द्वारा काम करता है, सव आँखों द्वारा देखता है, सव पैरों 
द्वारा चलता हे, सव शरीरों द्वारा. साँस लेता है, सव जीवों मे 
वास करता है, सब मुखों द्वारा बोलता हे और सव मस्तिष्क 
द्वारा विचार करता है । यदि मनुष्य अपनी आत्मचेतना को 
अनन्तगुनी कर, ले और उसका अनुभव सर्वत्र करे, तो वह ईश्वर- 
रूप वन सकता है ओर सम्पूर्ण विश्व पर अपना अधिकार चला 
सकता gl सत्स्वरूप अद्वितीय विश्वचेतन्य के साथ मानव के 
सीमावद्ध चेतन्य का अभेदत्वलाभ ही जीवन का लक्ष्य हे । इस- 
लिए चेतन्य का ज्ञान कर लेना परमावश्यक हे । मान लो अँधेरे 
में एक अनन्त रेखा हे । हम वह रेखा देख नहीं सकते, लेकिन 
उस रेखा पर एक तेजोमय विन्दु है, जो गतिमान हूँ । इस रेखा 
पर चलते हुए जेसे-जेसे वह विन्दु आगे बढ़ता है, वैसे-वेसे वह 
विभिन्न भागों पर क्रमश: प्रकाश डालता जाता है और जो हिस्से 
fest जाते हैं, वे फिर से अंधेरे में डूब जाते हें । हमारी 
चेतनावस्था को भी ठीक इस प्रकाशमान fare की उपमा दी 
जा सकती हूँ। इस चेतनावस्था के गत अनुभवों का स्थान 
वतमान अनुभव ने ले लिया है, या यों कहिये कि ये गत अनभव 
अवचेतनावस्था में जाचुके हें। इनके अस्तित्व का हमें बोध 
नहीं होता, परन्तु फिर भी ये विद्यमान हँ और हमारे मन तथा 
शरीर पर अज्ञात भाव से परिणाम करते जा रहे हैं । आज जो जो 
कार्य विना चेतना की सहायता के होते दिखायी दे रहे हैं, वे 
सव पहले चेतनायुक्त थे। अव उनमें इतनी गति आ गयी है कि 
वे स्वयं ही कार्य कर सकते हैं | 

सभी नीतिशास्त्रों का, विना किसी अपवाद के, एक वड़ा दोष 
यह हुँ कि उन्होंने उन साधनों का कभी उपदेश नहीं दिया जिनके 

द्वारा मनुष्य बुरा करने से अपने को रोक सके । सभी नीतिग्रन्थ 
कहते हैं कि “चोरी मत करो ।” ठीक है; लेकिन मनुष्य चोरी 
करता ही क्यों है ? कारण यह है कि चोरी, डाका, दुव्यंवहार 
आदि कुकर्म यान्त्रिक सहज क्रियाएँ वन बंठे हें । डाका डालने- 
बाले, चोर, झूठे तथा अन्यायी स्त्री-पुरुष--ये ऐसे इसलिए हो 
गये हे कि अन्यथा होना उनके हाथ नहीं । सचमुच यह मनो- 
विज्ञान के लिए एक वडी विकट समस्या है। मनुष्य की ओर 
हमें बड़ी उदारता की दृष्टि से देखना चाहिए। अच्छा वनना 
इतनी सरल बात नहीं है । जब तक तुम मुक्‍त नहीं होते, तव 
तक एक यन्त्र के सिवा तुम और क्या हो ? क्या तुम्हें इस बात 
पर अभिमान होना चाहिए कि तुम अच्छे मनुष्य हो ? विलकुल 
नहीं । तुम इसलिए अच्छे हो कि तुम अन्यथा नहीं हो सकते । 
दूसरा मनुष्य इसलिए बुरा है कि अन्यथा होना उसके वस की 
बात नहीं । अगर तुम उसकी जगह होते तो कौन जानता है कि 
तुम क्या होते ? एक कुलटा स्त्री या जेल में का एक चोर मानो 
ईसा मसीह है, जो इसलिए सूली पर चढ़ाया गया है कि तुम 
अच्छे बनो । प्रकृति में इसी तरह साम्यवस्था रहती है। सव 
चोर और खूनी, सव अन्यायी और पतित, सव बदमाश और 
राक्षस मेरे लिए ईसा मसीह हैं ! देवरूपो ईसा तथा दानवरूपी 
ईसा, दोनों ही मेरे लिए आराध्य हैं ! यही मेरा धर्म है, इससे 
अन्यथा मेरे वस की बात नहीं। अच्छे और साधु पुरुषों को मेरा 
प्रणाम; वदमाश और शैतानों को भी मेरा प्रणाम! वे सभी 
मेरे गुरु हैं; मेरे धर्मोपदेशक आचार्य हें, मेरे रक्षक हैं। में चाहे 
किसी एक को शाप दूँ, परन्तु सम्भव है कि उसी के दोषों से मेरा 
लाभ भी हो; दूसरे को में आशीर्वाद दूँ और उसके शुभ कर्मों से 

मेरा हित हो। यह सूर्यप्रकाश के समान सत्य है। दुराचारी 
Al को मुझे इसलिए दुत्कारना पड़ता है कि समाज यह चाहता 
है। आह, वह! मेरा रक्षण करनेवाली, जिसके वदचलन के ही 
कारण दुसरी स्त्रियों का सतीत्व सुरक्षित रहा, इसका विचार तो 
करो ! भाइयो और वहनो, इस प्रश्‍न को जरा अपने मन में 
सोचो | यह सत्य हे-- विलकुल सत्य है। में जितनी हो अधिक 
दुनिया देखता हूँ, जितना ही अधिक स्त्री-पुरुषों के सम्पकं में 
आता हूँ, उतनी ही मेरी यह धारणा दृढ़तर होती जाती है। में 
किसे दोष दूँ? में किसकी तारीफ करूं? हमें वस्तुस्थिति का 
सब ओर से विचार करना चाहिए। | 
' हमारे सामने बहुत बड़ा कार्य है, और इंसमें सर्वप्रथम और 
संव से महत्त्व का काम हे अपने सहस्नों सुप्त संस्कारों पर अधिकार 
चलाना, जो इच्छाशक्तिरहित सहज क्रियाओं में परिणत हो गये 
हैं । यह बात सच है कि असत्कमं-समूह मनुष्य के जाग्रत क्षेत्र में 
रहता है, लेकिन जिन कारणों ने इन बुरे कामों को जन्म दिया, 
वे इसके पीछे प्रसुप्त और अदृश्य जगत्‌ के हे और इसलिए अधिक 
प्रभावशाली हें | | 
व्यावहारिक मनोविज्ञान प्रथम हमें यह सिखलाता हे कि हम 
अपने मन के अवचेतन क्षेत्र पर अपना अधिकार किस तरह चला 
सकते हैं। हम जानते हे कि हम ऐसा कर सकते हैं। क्यों? इसलिए 
कि हम जानते हैं कि मन का चेतन क्षेत्र ही इस अवचेतन क्षेत्र 
का कारण हे। हमारे जो लाखों पुराने जाग्रत्‌ विचार और 
चेतनायुक्त कार्य हे वे ही घनीभूत होकर प्रसुप्त हो जाने पर 
हमारे अज्ञात संस्कार बन जाते हें । हमारा उधर ख्याल ही नहीं 
जाता, हमें उनका ज्ञान नहीं होता, हम उन्हें भूल जाते हैं। लेकिन 

देखो, यदि प्रसुप्त अज्ञात संस्कारों में बुरा करने की शक्ति हे तो 
उनमें अच्छा करने की भी शक्ति है। हमारे भीतर नाना प्रकार 
के संस्कार भरे पड़े हे--मानो एक गठरी में वहुतसी चीजें बँधी 
हुई है । उन्हें हम भूल गये हे, हम उनका विचार तक नहीं करते। 
उनमें से बहुतसे तो वहीं पड़े सड़ते रहते हें और वास्तव में 
भयानक वनते जाते हैं । वे ही प्रसुप्त कारण एक दिन मन के चेतन 
क्षेत्र पर आ उठते हें और मानवता का नाश कर देते Fl अतएव 
सच्चा मनोविज्ञान इस बात की कोशिश करेगा कि ये प्रस्तुत भाव 
चेतन मन द्वारा नियन्त्रित हों। मनुष्य के सम्पूर्ण व्यक्तित्व को 
जाग्रत्‌ करना, जिससे कि वह अपना पूर्णं स्वामी बन जाय, एक 
बड़ा कार्य 21 शरीरान्तर्गत यकृत आदि इन्द्रियों की सहज 
क्रियाओं को भी हम अपना हुक्म मानने के लिए लगा सकते हैं। 
अवचेतन क्षेत्र को अपने अधिकार में लाना हमारी साधना का 
पहला भाग है । दूसरा है चेतन क्षेत्र के परे चले जाना । जिस 
तरह अवचेतन क्षेत्र चेतन क्षेत्र के नीचे--उसके पीछे रहकर कार्य 
करता रहता है, उसी तरह चेतन क्षेत्र के ऊपर--उसके अतीत भी 
एक अवस्था है । जब मनुष्य इस अतीन्द्रियः अतिचेतन अवस्था 
को पहुँच जाता है तव वह मुक्‍त हो जाता है, ईश्वरत्व को प्राप्त 
हो जाता है । तव मृत्यु अमरत्व में परिणत हा जाती है, दुर्बेलता 
असीम शक्ति वन जाती है और अज्ञान की लोहशुंबलाएँ टूट 
- जाती हैं । वह अनन्त ज्ञानातीत अवस्था ही--यह इन्द्रियातीत 
राज्य ही हमारा एकमात्र लक्ष्य है । l 
अतएव यह स्पष्ट है कि हमें दो कार्य अवश्य हो करने होंगे । 
एक तो यह कि इडा और पिंगला के प्रवाहों का नियमन कर 
_ अवचेतन कार्यों को नियमित करना; और दूसरा, इसके साथ-ही- 

साथ चेतन के भी परे चले जाना | 
ग्रन्थों में कहा है कि योगी वही है जिसने दीघं काल तक चित्त 
'की एकाग्रता का अभ्यास करके इस सत्य की उपलब्धि कर ली 
है । अव सुषुम्ना का द्वार खुल जाता है और इस मार्ग से वह 
प्रवाह शुरू हो जाता है, जो इसके पहले वहाँ कभी नहीं गया था 
और वह (जैसा कि आलंकारिक भाषा में कहा है) धीरे-धीरे 
“विभिन्न कमल-चक्रो में से होता हुआ, कमल-दलों को खिलाता 
'हुआ अन्त में मस्तिष्क तक पहुँच जाता हे । तब योगी को अपने' 
'सत्यस्वरूप का ज्ञान हो जाता है, वह जान लेता हे की वह स्वयं 
'परमेश्वर ही है । 
हममें से प्रत्येक व्यक्ति, विना किसी अपवाद के, योग की इस 
अन्तिम अवस्था को प्राप्त कर सकता हे । लेकिन यह अत्यन्त 
कठिन कार्य है । यदि मनुष्य को इस सत्य का अनुभव करना हो 
तो उसे केवल वक्‍तृता सुनने और श्वासोच्छवास की थोड़ीसी 
क्रियाओं का अभ्यास करने के अतिरिक्‍त कुछ और विशेष 
'साधनाएँ भी करनो होंगी | महत्त्व है तैयारी का । दीपक जलने को 
कितनी देर लगती है । केवल एक सेकण्ड | लेकिन उस मोमवत्ती 
को बनाने में कितना समय लग जाता है । खाना खाने में कितनी 
'देर लगती है । शायद आधा घण्टा | लेकिन वही खाना पकाने के 
लिए कितने घण्टे लग जाते हें । हम चाहते हें कि दीप एक क्षण 
'म जल उठे लेकिन हम यह भूल जाते हें कि मोमबत्ती बनाना 
ही तो मुख्य है । 3 
इस प्रकार यद्यपि ध्येय-प्राप्ति बहुत कठिन है, तथापि हमारे 
द्वारा किये गये बिलकुल छोटे-छोटे प्रयत्न भी व्यर्थ नहीं जाते । 
-हम जानते हैँ कि कोई भी वस्तु नष्ट नहीं होती । गीता में अर्जुन 

ने भगवान्‌ श्रीकृष्ण से प्रश्‍न किया है कि वे मनुष्य, जिनकी योग- 
साधना इस जन्म में सिद्ध नहीं हुई, किस दशा को प्राप्त होते 
हैं ? क्‍या वे ग्रीष्मकाल के मेघों की तरह नष्ट-भ्रष्ट हो जाते हुँ? 
श्रीकृष्ण उत्तर देते हें, “हे अर्जुन, कोई भी वस्तु नष्ट नहीं होती । 
जो कुछ मनुष्य करता है, वह उसका अपना हो जाता है। और 
यदि योग की सिद्धि इस जन्म में न हुई तो दूसरे जन्म में मनुष्य 
फिर वह अभ्यास आरम्भ कर देता है।”* यदि ऐसा न हो तो 
ईसा मसीह, बुद्ध अथवा शंकराचार्य की अलौकिक वाल्यावस्था 
का स्पष्टीकरण तुम कैसे दोगे ? | 

आसन, प्राणायाम इत्यादि योग के सहायक हैं अवश्य, लेकिन 
वे केवल शारीरिक क्रियाएँ मात्र हे । मुख्य तैयारी तो मन की 


है । सव से पहले यह आवश्यक है कि हमारा जीवन शान्तिपूर्ण 
तथा समाधानयुक्त हो | 


यदि तुम योगी वनना चाहते हो तो तुम्हें स्वतन्त्र होना पड़ेगा, 
ओर अपने आपको ऐसे वातावरण में रखना होगा, जहाँ तुम सर्व 
चिन्ताओं से मुक्त होकर एकाकी रह सकते हो जो आराममय 
और विलासपूर्णं जीवन की इच्छा रखते हुए आत्मानुभूति की 
चाह रखता है, वह उस मूर्ख के समान है, जिसने नदी पार करने 
के लिए एक मगर को लकड़ी का लट्ठा समझकर पकड़ लिया If 
“पहले ईश्वर के ठीक-ठीक अन्वेषण में लगे रहो और वाद में सव 
कुछ तुम्हें स्वयं ही मिल जायगा ।” यही एक महान्‌ कतेव्य है 
यही त्याग है। एक आदशे के लिए जीवित रहो और मन में 
कोई दूसरे विचार आने ही न दो। आओ, हम अपनी सव 

& गीता जब १८,००३ 5 जाम का उन लाच 

शक्तियाँ उस आध्यात्मिक पूर्णता की -ओर लगायें, जिसका कभी 
क्षय नहीं होता | अगर हमें आत्मबोध की सच्ची लगन है, तो 
हमें साधना करनी चाहिए और उसी के द्वारा हमारी उन्नति 
होगी । हमसे गलतियाँ होंगी ही, लेकिन शायद वे ही हमारे लिए 
अज्ञात वरदान के सदृश हो जायें | 
आध्यात्मिक जीवन का सब से बड़ा सहायक है 'ध्यान'। ध्यान 
के द्वारा हम अपनी भौतिक भावनाओं से अपने आपको स्वतन्त्र 
कर लेते हैं और अपने ईश्वरी स्वरूप का अनुभव करने लगते हे | 
ध्यान करते समय हमें कोई वाहरी साधनों पर अवलम्बित नहीं 
रहना पड़ता | गहरे अँधेरे स्थान को भी आत्मा की ज्योति दिव्य 
प्रकाश से भर देती है, बुरी से बुरी वस्तु में भी ag अपना सौरभ 
उत्पन्न कर सकती है, वह अत्यन्त दुष्ट मनुष्य को भी देवता वना 
देती है--और सम्पूणं स्वार्थी भावनाएं, सम्पूर्ण शत्रुभाव नष्ट हो 
जाते हें। शरीर का जितना कम ख्याल हो, उतना ही अच्छा, 
क्योंकि यह शरीर ही है, जो हमारा अधःपतन करता है। इस 
. शरीर की ममता, इस शरीर का अभिमान ही हमारे दुःखों का 
कारण है । 'में आत्मा हूं, में शरीर नहीं हूँ; यह विश्व और 
उसके सम्पूणं सम्वन्ध, उसकी भलाई और उसकी बुराई--ये 
केवल चित्रपट पर खिची हुई विभिन्न -रेखाक्ृतियाँ हें और में 
उनका साक्षी हँ---यह निदिध्यासन ही धर्मजीवन का रहस्य है । 

आज रात को में तुम्हें वेदों में लिखी हुई एक कहानी बतलाता 
हं । वेद हिन्दुओं के पवित्र शास्त्रग्नन्थ हे । इनका अन्तिम भाग 
'वेदान्त' कहलाता है अर्थात्‌ वेदों का पूर्ण विकास। वेदों में प्रति- 
पादित सिद्धान्त ही वेदान्त में विवेचना के विषय हैं, विशेषकर 
वह तत्त्वज्ञान जिसके सम्वन्ध में में आज कुछ कहूँँगा। स्मरण 
रहे कि वेद आर्ष संस्कृत भाषा में हजारों वर्ष पूर्व के लिखे हुए 
हैं । हाँ, तो वह कहानी इस प्रकार है कि एक मनुष्य एक बड़ा 
यज्ञ करना चाहता था। हिन्दू धर्म में यज्ञों का aga महत्त्व है | 
यज्ञ अनेक प्रकार के होते हें । उनमें वेदियाँ वनायी जाती ह्‌, 
अग्नि को आहुतियाँ समर्पित की जाती हैं, स्तोत्र आदि पढ़े जाते 
हैं और अन्त में ब्राह्मणों तथा गरीबों को दान दिया जाता है! 
प्रत्येक यज्ञ की एक विशेष दक्षिणा होती है 1 यह मनुष्य जो यज्ञ 
करना चाहता था, वह ऐसा था कि उसमें मनुष्य को अपना 
सर्वेस्व दान कर देना पड़ता था। यह मनुष्य यद्यपि धनिक था; 
तथापि कंजूस था, परन्तु फिर भी वह चाहता था कि उसकी यह 
कोति हो कि उसने सव से कठिन यज्ञ किया है। इस यज्ञ में 
अपना सर्वस्व दान करने के वदले उसने केवल अपनी अन्धी, 
लॅगड़ी और बूढ़ो गायें ही दान दीं, जिन्होंने दूध देना वन्द कर 
दिया था । लेकिन उसके नचिकेता .नाम, का. एक पुत्र था । 
नचिकेता की बुद्धि बड़ी प्रखर एवं कुशाग्न;थी 1-जव उसने देखा 

कि उसका पिता निकृष्ट दान दे रहा है, जिसका फल उसे अवश्य 
ही बुरा मिलेगा, तो उसने निश्चय किया कि वह स्वयं को दान 
में अपित करके इस कमी की पूति करेगा । इसलिए वह पिता के 
पास गया और पूछने लगा, “पिताजी, मुझे आप किसे दान 
करेंगे?” पिता ने कुछ उत्तर न दिया। लड़के ने फिर वही प्रश्‍न 
दुसरी और तीसरी वार Get | पिता fae उठा और बोला, “में 
तुझे यमराज को दूंगा, में तुझे मृत्यु को अपित करूँगा ।”* वस, 
लड़का सीधा यमराज के दरवार को चला गया | यमराज घर 
पर न थे, इसलिए वह उनकी राह देखने लगा । तीन दिन के 
वाद यमराज आये और बोले, “ब्राह्मण, तुम मेरे अतिथि हो, 
तुम्हें यहाँ तीन दिन भूखा रहना पड़ा । में तुम्हारा अभिवादन 
करता हूँ और तुम्हारे इस तीन दिन के कष्ट के वदले में तुम्हें 
तीन वर देता हूँ । तुम अपने वर माँग लो।” वालक ने कहा, 
“पहला वर तो मुझे यह दीजिये कि मेरे पिता का मुझ पर क्रोध 
नष्ट हो जाय ।$ दूसरा वर किसी एक यज्ञ के विषय में था 
भर तीसरे वर में उसने यह पूछा कि “मनुष्य जव मरता है तो 
उसकां कया होता है ? कोई कहते हें कि उसका अस्तित्व ही 
नहीं रहता, दुसरे कहते हें कि मरण के पश्चात्‌ भी वह विद्यमान 
रहता है । मेरा तीसरा वर यही है कि आप मेरे इस प्रश्‍न का 
उत्तर दें 11 तब मृत्युदेव बोले, “देवताओं ने भी यह रहस्य 
पुराने जमाने में जानने की कोशिश की थी । यह रहस्य इतना 
गहन है कि किसी के लिए इसका समझना कठिन है, इसलिए 
ee 

यह वर तू मत माँग। कोई दूसरा वर माँग ले। सौ साल का 
जीवन माँग ले, घोड़े माँग ले, पश माँग ले, राज्य भी माँग ले 

लेकिन इस प्रश्‍न का उत्तर देने के लिए मझे वाध्य न कर। 

मनुष्य भोग करने के लिए जो कुछ चाहता है, वह सव माँग ले 

में सव कुछ दूंगा, लेकिन यह रहस्य जानने की इच्छा न कर।”* 
लड़के ने उत्तर दिया, “नहीं महाराज, धन से मनुष्य का समाधान' 
नहीं होता । अगर धन की ही इच्छा होती तो वह आपके दर्शन 
मात्र से मिल सकता था । जव तक आप राज्य करते हें, तव तक 
हम जीवित भी रह सकते हैं । कभी जराग्रस्त न होनेवाले अमर 
पुरुष के समीप पहुँचकर नीचे पृथिवी पर रहनेवाला ऐसा कौन 
मत्ये विवेकी पुरुष होगा, जो नृत्य-गीतादि भोगों की अस्थिरता 
देखकर भी अति दीघं जीवन में सुख मानेगा ? इसलिए इहलोक 
के अनन्तर आनेवाली मनुष्य की स्थिति का वह अद्भुत रहस्य ही 
मुझे बताइये । में और कुछ नहीं चाहता । मृत्यु के इस रहस्य को 
ही नचिकेता जानना चाहना है।”† इस पर मृत्युदेव प्रसन्न हो 
गये । पिछले दो या तीन भाषणों में में यह कहता आया हूँ कि 
ज्ञान से मनुष्य का मन तैयार हो जाता है। इसलिए पहली तैयारी 
यह है कि मनुष्य सत्य के सिवाय किसी अन्य वस्तु की इच्छा ही 
न रखे, सत्यलाभ ही के लिए सत्य की अभिलाषा करे। देखो, 
इस वालक की ओर देखो । केवल एक वात के लिए--केवल 
ज्ञान के लिए, केवल सत्य के लिए वह धन, राज्य, दीघं जीवन 
इत्यादि सभी कुछ, जो यमराज उसे देने को उत्सुक थे, त्यागने 
को तेयार हो गया । सत्य की प्राप्ति इसी तरह हो सकती है। 

मृत्युदेव प्रसन्न हो गये । उन्होंने कहा, “देखो, ये दो मागं हे, एक 
है प्रेय अर्थात्‌ भोग का और दूसरा, श्रेय अर्थात्‌ मोक्ष का। मनुष्य 
को ये दो मार्ग ही अनेकानेक प्रकार से आकर्षित करते रहते हे । 
उस मनुष्य का परम कल्याण होता है, जो श्रेय के मागं को 
स्वीकार करता है और भोग-मागं को स्वीकार करनेवाले का पतन 
होता है; हे नचिकेता, में तेरी प्रशंसा करता हूँ, क्योंकि, तूने 
वासनापुति की अभिलाषा नहीं की; भोग की ओर तुझे लुभाने 
की At अनेक प्रकार से चेष्टा की, लेकिन तूने उन सव को 
अस्वीकार कर दिया, तूने यह जान लिया है कि भोग के जीवन 
से ज्ञानमय जीवन कितना अधिक ऊंचा है । 

“तूने यह समझ लिया हे कि जो मनुष्य अज्ञान में रहकर भोग 
भोगता रहता हे, उसमें और पशु में कोई अन्तर नहीं | फिर भी 
ऐसे कितने ही लोग होते हें, जो अविद्या में पूरी तरह से डूबे रहते 
हुए भी अभिमानवश अपने को पण्डित मानते हे । ये मूढ़ एक 
अन्धे के नेतृत्व में चलनेवाले दूसरे अन्धे के समान अनेक टेढ़े-मेढ़े 
रास्तों में भटकते फिरते हैं। हे नचिकेता, धन के मोह से अन्धे 
तथा प्रमादशील वालबुद्धिवालों को यह सत्य नहीं सूझता, वे न 
इहलोक को समझते हैँ और न परलोक को; और इसीलिए 
वार-वार मेरे वश में आते हैं । बहुतसे मनुष्यों को तो यह ज्ञान 
सुनने को भी नहीं मिलता, और दूसरे जो सुनते हैं, समझ नहीं 
सकते, क्योंकि गुरु एक अत्यन्त निपुण व्यक्ति होना चाहिए तथा 
शिष्य भी, जिसे यह ज्ञान दिया जाता है । यदि वक्ता अच्छा 
अनुभवी न हो तो चाहे यह ज्ञान सौ वार सुना जाय और सौ बार 
डुह्राया जाय, परन्तु फिर भी हृदय में सत्य का प्रकाश न पडेगा । 
व्यर्थ वाद-विवाद से अपना मन अशान्त.न करो | नचिकेता, यह 

ज्ञान उसी हृदय में प्रकाशित होता है, जो पवित्र हुआ है। असीम 
प्रयास के विना जिसका दर्शन नहीं होता, जो गुप्त है, हृदय के 
गूढ़तम प्रदेश में निहित है, जो पुराण-पुरुष है, इन प्राकृत Fal 
से जो देखा नहीं जा सकता, उसे दिव्य चक्षु से मनुष्य देखकर 
सुख और दुःख दोनों से ही अतीत हो जाता है । जिसे यह रहस्य 
मालूम है, वह अपनी सम्पूर्ण व्यर्थे वासनाओं का त्याग कर देता 
है और पूर्णत्व को प्राप्त कर दिव्य आनन्द का अनुभव करने 
लगता है । हे नचिकेता, यही शाश्वत शान्ति का पथ हे वह 
सद्गुणातीत है, दुर्गुणातीत है; धमं से परे है, अधर्म से भी परे 
है; वर्तमान से अतीत है और भविष्य से भी अतीत है । जो यह 
जानता है, उसी ने जाना है। जिसे सब वेद ढूंढ़ते हे, जिसका 
दर्शेन पाने के लिए लोग अनेक प्रकार की तपश्चर्या करते हैं, वह 
पद में तुझे बतलाता हूँ । वह है 3४! । यह & अक्षय है, यही 
ब्रह्म है, यही अमृत है । जो इसका रहस्य जान लेता है, वह जो 
कुछ चाहता है वह सत्र उसे मिल जाता है। मनुष्य में विद्यमान 
यह आत्मा, जिसे हे नचिकेता, तू जानना चाहता है, न तो कभी 
जन्मती है और न भरती है । यह अनादि है तथा सदा वर्तमान 
है । यह पुराण-पुरुष शरीर नष्ट होने पर भी नष्ट नहीं होता । 
अगर मारनेवाला सोचे कि में मार सकता हूँ और मरनेवाला 
सोचे कि में मारा जाता हूँ, तो दोनों ही भूल कर रहे हैं, क्योंकि 
आत्मा न तो किसी को मारती हे और न मारी जा सकती हे । 
वह अणु से भी छोटी है, वह वड़े से भी बड़ी है, वह सव की 
स्वामिनी है और प्रत्येक के हृदयरूपी गुहा में निहित है। जब 
पापों का क्षय हो जाता है तो उसी दयामय की दया से मनुष्य 
उसकी परम महिमा का .दर्शेन करता है। (हम देखते हें कि 

परमेश्वरःप्राप्ति के हेतुओं में से उसकी दया एक हेतु है |) यह 
आत्मा स्थिर होती हुई भी दूर तक जाती है और शयन करती 
हुई भी सवत्र पहुँचती है। जिसका हृदय शुद्ध तथा बुद्धि सूक्ष्म 
है, उसके सिवा और किसे उस आत्मा के दर्शन का अधिकार 
है, जो सव विरोधों की समन्वय-भूमि है ? उसके शरीर नहीं 
है, फिर भी वह शरीर में रहती है। वह स्पर्शं से परे है, फिर भी 
उसका शरीर से स्पशं होता-सा मालूम होता है । बह सर्वव्यापक 
है । उसके इस स्वरूप को जानकर आत्मज्ञानी सव दुःखों से 
मुक्त हो जाते हें । यह आत्म-दर्शन न तो वेदों. के अध्ययन से 
होता है, न बहुश्रुत बनकर और न तीक्षण बुद्धि से ही । जिसे यह 
आत्मा वरण करती है, वही उसे पाता है और उसमें ही वह 
अपनी सम्पूर्ण महिमा में प्रकट होती है। जो निरन्तर दुष्कमं 
करता रहता है, जिसका मन अशान्त रहता है, जो ध्यान नहीं 
कर सकता, जो सदा अस्थिर और चंचल रहता है, वह इस 
हृदयरूपी गुहा में प्रविष्ट आत्मा को न तो समझ सकता है, और 
न उसका दशन ही कर सकता है । हे निकेता, यह शरीर रथ 
है और उसमें इन्द्रियरूपी छोड़े जुते हुए हैं, मन उनकी लगाम हैं, 
बुद्धि उस रथ का सारथि है और आत्मा रथी हैं। जव यह रथी 
बुद्धिरूपी सारथी से संयुक्त होता है, तथा उसके द्वारा जव वह 
मनरूपी लगाम से सम्वद्ध होता है, और जव मनरूपी लगाम द्वारा 
वह इन्द्रियरूपी घोड़ों से संयुक्त हो जाता है, तब वह भोक्ता 
कहलाता है; तव वह्‌ दर्शन-स्पर्शनादि क्रिया करने लगता है । 
जिसका मन अपने वश में नहीं है, जो विवेकहीन है, वह इन्द्रियों 
को अपने अधीन उसी प्रकार नहीं रख सकता, जैसे एक सवार 
अड़ियल घोड़ों को । लेकिन जो विवेकी है, जिसने अपने मन को | 

संयत कर रखा है, उसके वश में इन्द्रियाँ इस तरह रहती हैं, जैसे 
कुशल सवार के काबू में अच्छे घोड़े। जो विवेकी है, जिसका मन 
हमेशा सत्य-दर्शन के पथ पर अग्रसर होता है, जो सर्वदा शुद्ध है 
वही इस सत्य को पाता है। इस सत्य को पा लेने के पश्चात्‌ 
मनुष्य का पुनर्जन्म नहीं होता; परन्तु हे नचिकेता, यह माग 
बहुत दुर्गम है, दीघं है, तथा दुःसाध्य है । सूक्ष्म बुद्धिवाले मनीषी 
ही इसे समझ सकते हूँ तथा इसका अनुभव कर सकते हे । तो 
भी हे नचिकेता, तू निर्भय रह । जग जा, उठ खड़ा हो और 
विना ध्येय तक पहुँचे विराम मत ले, क्योंकि आत्मज्ञानी कहते हें 
कि यह पथ छुरे की तीक्ष्ण धार पर चलने के समान दुस्तर है । 
जो इऱ्द्रियों से अतीत है, जो अरूप है, जो रस के अतीत है, जो 
अविकार्य, अचिन्त्य, अनन्त और अनश्वर है, उसे जानकर ही 
मनुष्य मृत्यु के मुख से वच जाता है ।”*« 

अतः यहाँ तक हमने यह देखा कि हमारा कौनसा लक्ष्य होना 
चाहिए और यही यमराज ने वर्णन किया है । पहली बात यह है 
कि जन्म, मृत्यु, दुःख तथा इस संसार में मनुष्य को मिलनेवाले 
अनेक झटके केवल वही मनुष्य पार कर सकता है, जिसने सत्य 
जान लिया है । सत्य क्या है ? सत्य वह है, जिसमें कोई विकार 
उत्पन्न नहीं होता; मनुष्य की आत्मा, विश्व की आत्मा ही सत्य 
है । पुनश्च, यह भी कहा है कि उसे जानना दुष्कर है। जानने 
का अर्थ केवल बुद्धिगम्यता ही नहीं, वरन्‌ अनुभव करना है। 
वार-वार हमने यही पढ़ा है कि इस आत्मा का दर्शन करना 
चाहिए, उसका अनुभव करना चाहिए | हम इन नेत्रों से उसे 
नहीं देख सकते. क्योंकि वह दर्शन परम सूक्ष्म दृष्टि द्वारा होता 

* कठोपनिषद्‌--१।२।१-२४ तथा १।३।३-१५ 

है । दीवाल या पुस्तके देखना केवल स्थूल दर्शन है। उस सत्य 
को जानने के लिए मनुष्य की दृष्टि अत्यन्त सूक्ष्म होनी चाहिए, 
और यही इस ज्ञान का रहस्य है। वाद में यमदेव कहते हैं कि 
मनुष्य को अत्यन्त पवित्र होना चाहिए । अपनी दर्शनशक्ति को 
सूक्ष्म वाने का यही मागे है । और इसके वाद वे हमें दूसरे मार्ग 
वतलाते हूँ । वह सत्स्वरूपः आत्मा इन इन्द्रियों से अत्यन्त परे 
है | दर्शन-स्पर्शंनादि की साधनभूत ये इन्द्रियाँ केबल वाह्य वस्तुओं 
को ही देखती हैं, लेकिन यह स्वयम्भू आत्मा अन्तर्मुख होने पर 
ही देखी जा सकती है। यहाँ साधक के लिए किस गुण की 
आवश्यकता है, इसका तुम्हें स्मरण रहना चाहिए। वह है अपने 
Tat को अन्तर्मुख कर आत्मा को जानने की अभिलाषा । निसर्ग 
में हम ये जो अनेक सुन्दर वस्तुएँ देखते हे, वे ऊपर से भले ही 
आकर्षक हों, पर इनसे परमेश्वर के दर्शन नहीं हो सकते। हमें अपने 
नेत्रों को अन्तर्मुख करना सीखना चाहिए । वाह्य वस्तुओं को देखने 
की नेत्रों की लालसा रोकनी चाहिए । जब तुम किसी भीड़भाड- 
वाली सड़क पर जाते हो तो जाने-जानेवाली गाड़ियों की आवाज 
के कारण अपने साथ चलनेब्राले मित्र की बातचीत सुनना तुम्हारे 
लिए कठिन हो जाता है, और वह साथी भी तुम्हारी वात नहीं 
इन सकता | तुम्हारा मन बहिमुख होने के कारण तुम उस मित्र 
की बात नहीं सुन सकते, जो तुम्हारे विलकुल समीप है। इसी 
मकार गह संसार इतना वड़ा कोलाहल मचाता रहता है कि मन 
उधर खिच जाता हे । फिर आत्मा को हम कैसे देख सकते हूँ? 
मन की यह वहिमुंखता हमें दूर कर देनी चाहिए। नेत्रों को 
अन्तर्मुख करने का यही अर्थ है; तभी अन्तर्यामी प्रभ की महिमा 
का साक्षात्कार होगा । _. = 2 

यह आत्मा क्या है ? हमें मालूम हो गया है कि वह वृद्धि से 
भी अतीत है । फिर यही कठोपनिषद्‌ हमें वतलाता है कि यह 
आत्मा शाश्वत और सर्वव्यापी है; तुम, में और हम सव लोग 
वास्तव में सर्वव्यापी आत्मा हैं और यह आत्मा अविकार है । 
अव, यह सर्वव्यापी सद्वस्तु केवल एक ही हो सकती है । ऐसी 
दो वस्तुएँ हो ही नहीं सकतीं, जो एक ही समय सर्वत्र विद्यमान 
हों । यह सम्भव भी किस तरह है? दो अनन्त वस्तुएँ कभी हो 
नहीं सकतीं | फलतः वास्तव में आत्मा एक ही है । तुम, में तथा 
यह सम्पूर्णं विश्व सव वही एक आत्मा है, जो बहुरूपी सी प्रतीत 
होती है। “जिस प्रकार इस जगत्‌ में अग्नि अपने आपको वहु 
रूपों में प्रकट करती है, उसी प्रकार यह अद्वितीय आत्मा--जो 
सभी की आत्मा है--स्वयं को प्रत्येक रूप में अभिव्यक्त करती 
है ॥* पर प्रश्‍न यह है कि जव यह आत्मा पूर्ण, शुद्ध तथा एकमेव 
सत्ता है, तो इसका इस अपवित्र शरीर से, दुष्ट या सुष्ट शरीर 
आदि से सम्बन्ध होने पर क्या हो जाता है? इससे उसका पूर्णत्व 
किस तरह रह सकता है ? “वह अकेला सूर्य ही प्रत्येक आँख में 
दृष्टि का कारण है, फिर भी उसे किसी को आँख के दोष स्पर्श 
नहीं करते WF अगर किसी मनुष्य को 'पीलिया' रोग हो जाय, 
तो उसे प्रत्येक वस्तु पीली-ही-पीलो नजर आयेंगी | उसकी दृष्टि 
का कारण सूर्य है, पर उसकी दृष्टि के पोलेपन का सूर्यं पर कोई 
असर नहीं होता । इसी तरह यह अद्वितीय सत्ता प्राणिमात्र की 
आत्मा होने पर भी उनमें विद्यमान गुण-दोषों से छई नहीं जा 
सकती । “इस अशाश्वत जगत्‌ में उस शाश्वत को जो जानता है, 

*कठोपनिवद्‌--२।२।९ 

इस अचेतन संसार में उस चिन्मय प्रभु को जो पहचानता है, जो 
अनेकता में एकमेवाद्वितीय को समझता है और उसका अपनी 
आत्मा में दर्शन करता है, वही शाश्वत शान्ति का अधिकारी 
होता है, दूसरा कोई नहीं, दुसरा कोई नहीं। वहाँ न सूर्य प्रका शित 
होता है, न चन्द्रमा; न तारे चमकते हैं और न विजली A 
लपकती है, फिर इस अग्नि की तो वात ही क्या ! उसी के प्रकाशित 
होने से प्रत्येक वस्तु प्रकाशित होती है । उसी के प्रकाश से प्रत्येक 
वस्तु प्रकाशमान है।* जव हृदय को दु:ख देनेवाली समस्त 
वासना नष्ट हो जाती हें, तव मनुष्य अमर हो जाता है, और 
यहीं--जीवित रहते हुए ही--ब्रह्मपद प्राप्त कर लेता है । जब 
हृदय को समस्त ग्रन्थियों का भेद हो जाता है, जब सभी संशयों 
का निरास हो जाता है, तभी यह मर्त्यं अमर बन जाता है । यही 
मागे है | यह अध्ययन हम सभी का रक्षण करे। हम सव इस 
ज्ञान का एक साथ उपयोग HL हम सव में यह बल उत्पन्न करे | 
हम सव तेजस्वी और शक्तिशाली at और परस्पर विद्वेष न 

करें । 5७ शान्तिः शान्तिः शान्तिः ।”† 
यह है वेदान्त-दरशेन की विचार-धारा । सर्वप्रथम हम देखते हैं 
कि वेदान्त के ये विचार संसार के अन्य सव दर्शनों से बिलकुल 
निराले हूँ । वेदों के प्रारम्भिक विभाग में हम देखते हैं कि आत्म- 
तत्त्व की खोज वाहर की गयी थी, जैसा कि हम अन्यान्य ग्रन्थों में 
पाते हैं । कुछ प्राचीनतम ग्रन्थों में यह प्रश्‍न पुछा गया कि “इस 
संसार के पहले क्या था ? जव इस विश्व में न सत्‌ था और न 
असत्‌, जव तम तम ही से ढका हुआ था, तब ये सव वस्तुएँ किसने 

ee १२ णणणणणापश्‍शिण १५ 

शाश्वत शान्ति का पथ ५१ 


बनायीं ? ”* और इस तरह खोज आरम्भ हो गयी । लोग फिर 
देवदूत, देवता तथा इस तरह को अन्य बातें कहने लगे, और वाद 
में हम पाते हें कि उन्होंने इस प्रकार के अन्वेषण को अपर्याप्त 
समझकर उसका तिरस्कार कर दिया । उन दिनों यह खोज वाहर 
ही थी, इसलिए वे लोग उससे कुछ फल न पा सके | लेकिन वाद 
में, जैसा कि वेदों में वतलाया है, उन्हें स्वयम्भू आत्मा को प्राप्ति 
के लिए अन्तजंगत्‌ के अन्वेषण की ओर झुकना पड़ा। वेदों का 
यह एक मूलभूत सिद्धान्त है कि तारागण, नीहारिका, आकाशगंगा 
तथा इस सम्पूर्णं वाह्य जगत्‌ का विमर्ष करने से भी मनुष्य के 
हाथ कुछ नहीं लगता | इस परिशीलन से जन्म-मृत्यू की समस्या 
कभी नहीं सुलझती | इस अन्तःस्थित अद्भुत यन्त्र का उन्हें 
विश्लेषण करता पड़ा और इस विश्लेषण से उन्हें विश्व के रहस्य 
का पता चल गया; न कि चाँद, सूरज आदि के पृथक्करण से । 
मानव का विश्लेषण करना पड़ा--उसके शरीर का नहीं, उसकी 
आत्मा का | और इस आत्मा में उन्हें अपने प्रश्‍न का उत्तर मिला। 
वह उत्तर क्या था? वह यह था कि इस शरीर से परे, इस मन से 
भी परे वह स्वयम्भू आत्मा है। वह न तो मरती है और न जन्म 
लेती है । वह स्वयम्भू आत्मा घट-घट में भरी हुई है, क्योंकि 
उसका कोई आकार नहीं है। जिसका न आकार है, न रूप, जो 
न काल से मर्यादित है, न देश से, वह एक विशिष्ट मर्यादा में 
कभी नहीं रह सकती | और यह हो भी कंसे सकता है? वह wat 
विद्यमान है, सर्वव्यापी है । प्रत्येक वस्तु में उसकी समान सत्ता है। 

मनुष्य की आत्मा क्या है ? एक मत यह है कि एक ईश्वर हे 
और उसके अतिरिक्त असंख्यात आत्माएं हें, जो उस ईश्वर से 


*नासदीय सूक्त 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


प्र आत्मानुभूति तथा उसके ATT 


सत्त्व की दृष्टि से, रूप की दृष्टि से तथा अन्य सभी प्रकार से 
सवेदा पृथक्‌ हें । यह मत तो हुआ हेतवाद | यह बहुत पुरानी 
असंस्कृत कल्पना है । दूसरा मत यह है कि यह जीव सत्‌-चित्‌- 
आततन्दस्वरूप अनन्त परमात्मा का अंश है । जिस तरह यह शरीर 
स्वयं एक छोटासा जगत्‌ है, उसके परे मन या विचारशक्ति तथा 
उस मन के भी परे है जीवात्मा--उसी तरह यह सम्पूर्ण 
विश्व एक शरीर है, उसके पीछे समष्टि-मन है और समष्टि-मन 
के भी पीछे हे परमात्मा । जिस तरह यह व्यष्टि-शरीर उस 
समष्टि-विश्व-शरीर का अंश हे, उसी तरह यह मन उस समष्टि- 
मन का अंश है तथा यह जीवात्मा उस विश्वात्मा का अंश है 1 
इसी का नाम हे विशिष्टाद्वैत अर्थात्‌ अंश-अंशीवाद । अव, हम 
जानते हें कि विश्वात्मा अनन्त हे । फिर अनन्त के अंश कैसे हो 
सकते हूँ, उसके विभाग किस तरह किये जा सकते हें? यह कहना 
काव्यमय भले ही मालूम हो कि में उस अनन्त का एक स्फुलिंग 
हैं, परन्तु यह विचारशील मन को विलकुल अजब मालूम होगा । 
अनन्त को विभाजित करने का अर्थ ही क्या है? क्या वह कोई 
भौतिक जड़ वस्तु हे, जिसे तुम विभाजित अथवा खण्डित कर 
सकते हो ! अनन्तत्व तो कभी विभक्त ही नहीं हो सकता | अगर 
यह सम्भव हो, तो फिर उसका अनन्तत्व ही निकल जाय । अतः 
निष्कर्ष क्या निकला ? समाधान यह हैं कि वह विश्वात्मा तुम्हीं 
हो | तुम उसके अंश नहीं हो, वह सम्पूर्ण ही तुम हो, तुम्हीं 
स्वयं वह पूर्ण ब्रह्म हो । तो फिर यह नानात्मक विश्व क्या हे? 
हम जो करोड़ों जीव देखते हैं, वे फिर क्या हें ? यदि सूर्यं पानी 
के करोड़ों बुलबुलों पर चमके, तो हरएक बुलबुले में सूर्य की 
एक-एक आकृति, एक सम्पूर्ण प्रतिमा दिखायी देगी, लेकिन वे सव 

प्रतिविम्व मात्र हैँ, सच्चा सूर्य केवल एक ही है । इसी तरह, हममें 
से प्रत्येक में यह जो आत्मा दिखायी-सी देती है, वह उस परमेश्वर 
का केवल प्रतिविम्व है, इसके अतिरिक्‍त और कुछ नहीं । प्रकृत 
सत्ता, जो इन सव के पीछे है, एकमात्र परमेश्वर ही है। उसमें 
हम सव एक हें। इस विश्व में आत्मा एक ही है। वह तुममें है 
और मुझमें है । वह केवल एक ही है । वही आत्मा इन विभिन्न 
शरीरों में विभिन्न जीवों के रूप में प्रतिविम्वित हुई है । लेकिन 
इसका हमें ज्ञान नहीं । हम समझते हैं कि हम एक-दूंसरे से और 
उस परमात्मा से पृथक्‌ हँ । और जव तक हम ऐसा सोचेंगे, तव तक 
संसार में दुःख और क्लेश वना रहेगा | यही एक वड़ा भ्रम है। 

फिर दुःख का एक और दूसरा उद्गम है--वह है भय। एक 
मनुष्य दूसरे पर आघात क्यों करता है ? इसलिए कि वह डरता 
है कि उसे पर्याप्त उपभोग न मिलेगा | मनुष्य को यह डर रहता 
है कि उसे काफी पैसा न मिलेगा, इसलिए वह दूसरे पर आघात 
करता है और उसे लूटता है । अगर यहाँ से वहाँ तक एक ही 
सत्ता का ज्ञान हो, तो फिर डर कहाँ से आ सकता है? अगर 
मेरे सिर पर वज्ञपात हो जाय, तो वह वज्र भो तो में ही हूं, 
क्योंकि विशव में केवल में ही विद्यमान हूँ । अगर प्लेग आये, तो 
वह भी में ही हूँ और अगर शेर आये, तो वह भी में ही हूँ । 
अगर मृत्यु आये, तो वह भी में ही हूँ मृत्यु और जीवन दोनों 
ही मै हूँ । जब हमें यह बोध होता है कि दुनिया में दवेत है, तो 
डर पैदा हो जाता है। हमने हमेशा यह उपदेश सुना हे कि 
“एक दूसरे से प्यार करो। यह सिद्धान्त खाली सिखला भर 
दिया गया था, लेकिन इसका स्पष्टीकरण नहीं दिया गया । तो, 
इसका स्पष्टीकरण क्या है? मुझे प्रत्येक व्यक्ति से क्यों प्यार 

करना चाहिए ? इसलिए कि वह और में, दोनों एक ही हैं । मुझे 
अपने भाई से क्यों प्यार करना चाहिए? क्योंकि भाई और में, 
दोनों एक हें । समस्त विश्व में यही एकता तथा अखण्ड एकरसत्व 
विद्यमान है। दुनिया में रंगते हुए छोटे-से-छोटे कीड़े से लेकर उन्न त- 
से-उन्नत जीव तक सव एक ही आत्मा है--यद्यपि उनके शरीर 
भिन्न-भिन्न हें । तुम सब मुखों से भक्षण कर रहे हो, सब हाथों 
से काम कर रहे हो और सव आँखों से देख रहे हो । तुम करोड़ों 
शरीरों में स्वास्थ्य का उपभोग करते हो ओर करोड़ों शरीरों में 
रोग भी भोगते हो जव यह विचार उत्पन्न हो जाता है और 
जब हमें इसका प्रत्यक्ष अनुभव होता है, तो दुःख का अन्त हो 
जाता है और उसके साथ भय का भी। में कंसे मर सकता हूं, 
मेरे सिवा तो कुछ है ही नहीं--इस विचार से जब भय का अन्त 
हो जाता है, तभी पूर्ण आनन्द और सच्चे प्रेम की प्राप्ति होती है। 
वह विश्वव्यापी प्रेम तथा सहानुभूति, वह असीम आनन्द, जिसमें 
कभी परिवर्तन नहीं होता, मनुष्य को सर्वोच्च पद प्राप्त करा 
देता है । उसकी कोई प्रतिक्रिया नहीं होती. और न उसे कोई 
दुःख ही स्पर्श कर सकता है। परन्तु दुनिया के ये क्षणभंगुर 
भोग सदेव प्रतिक्रिया उत्पन्न करते रहते हैं । इस सब का कारण 
है देतभाव अर्थात्‌ यह भाव कि में दुनिया से अलग हूँ, में परमे- 
शवर से अलग हूँ । लेकिन ज्योंही हमें यह अनुभूति होती है कि 
“में वह हूँ, में ही विश्व का आतमा हूँ, में आनन्दस्वरूप हूँ, में 
नित्यमुक्त हूँ”, त्योंही सच्चा प्रेम प्रकट हो जाता है, डर भाम 
जाता है और समस्त दुःख दूर हो जाते हैं। 

(राजयोग) 


(लास एन्जल्स, केलिफोनिया में दिया हुआ भाषण, ता. ८-१-१९००) 


सारे युगों से, संसार के सव लोगों का अलौकिक घटनाओं में 
विश्वास चला आ रहा है । हम सभी ने अनेक अद्भुत चमत्कारों 
के वारे में सुना है और हममें से कुछ ने उनका स्वयं अनुभव भी 
किया है । इस विषय का प्रारम्भ आज में स्वयं देखे हुए चमत्कारों 
को वतलाकर करूँगा। मेंने एक वार ऐसे मनुष्य के वारे में सुना, 
जो किसी के मन के प्रश्‍न का उत्तर प्रश्न सुनने के पहले ही वता 
देता था। और मुझे यह भी वतलाया गया कि वह भविष्य की 
बातें भी बताता है । मुझे उत्सुकता हुई और अपने कुछ मित्रों के 
साथ मै वहाँ पहुँचा । हममें से प्रत्येक ने पूछने का प्रश्‍न अपने 
मन में सोच रखा.था । और गलती न हो, इसलिए हमने वे प्रश्त- 
कागज पर लिखकर जेब में रख लिये थे। ज्योंही हममें से एक 
वहाँ पहुँचा, त्योंही उसने हमारे प्रश्‍न और उनके उत्तर कहना 
शुरू कर दिया। फिर उस मनुष्य ने कागज पर कुछ लिखा, उसे 
मोडा और उसके पीछे मुझे हस्ताक्षर करने के लिए कहा, और 
बाला, “इसे पढ़ो मत, .जेव में रख लो, जव तक में इसे फिर 
ने माँग ।/ इस तरह उसने हरएक से कहा । वाद में उसने हम 
लोगों .को हमारे -भविष्य की कुछ बातें बतलायीं। फिर उसने 
कहा,” “अव किसी भी :भाषां का कोई शब्द या वाक्य तुम लोग 

अपने मन में सोच लो।” मेंने संस्कृत का एक लम्बा वाक्य सोच 
लिया । वह मनुष्य संस्कृत बिलकुल न जानता था। उसने कहा, 
“अव अपने जेव का कागज निकालो ।” केसा आश्चर्य ! वही 
संस्कृत का वाक्य उस कागज पर लिखा था ! और नीचे यह भी 
लिखा था कि 'जो कुछ मेंने इस कागज पर लिखा है, वहो यह 
मनुष्य सोचेगा, और यह बात उसने एक घण्टा पहले ही लिख 
दी थी ! फिर हममें से दूसरे को, जिसके पास भी उसी तरह का 
एक दुसरा कागज था, कोई एक वाक्य सोचने को कहा गया | 
उसने अरबी भाषा का एक फिकरा सोचा । अरबी भाषा का 
जानना तो उसके लिए और भी असम्भव था। वह फिकरा था 
कुरान शरोफ' का, लेकिन मेरा मित्र क्‍या देखता है कि वह भी 
कागज पर लिखा है ! हममें से तीसरा था डाक्टर। उसने किसी 
जर्मन भाषा की वैद्यकीय पुस्तक का वाकय अपने मन में सोचा! 
उसके कागज पर वह वाक्य भी लिखा था ! 
यह सोचकर कि कहीं पहले मैने धोखा न खाया हो, कई feat 
बाद मे फिर दूसरे मित्रों को साथ लेकर वहाँ गया । लेकिन इस 
बार भो उसने वेसी ही आश्चर्यजनक सफलता पायी | 
` एक वार जव में हैदरावाद में था ता मेने एक ब्राह्मण के 
विषय में सुना । यह मनुष्य जाने कहाँ से कई वस्तुएँ पैदा कर 
देता था । वह उस शहर का व्यापारी था, और ऊँचे खानदान का 
था। मेने उसे अपने चमत्कार दिखलाने को कहा । इस समय 
एसा हुआ कि वह मनुष्य बीमार था। भारतवासियों मं यह 
विश्वास है कि अगर कोई पवित्र मनुष्य किसी के सिर पर हाथ 
रख दे, तो उसका. बुखार उतर जाता है । . यह ब्राह्मण मेरे पास 
आकर. बोला, /भहाराज़,:आप:अपना :हाथ मेरे सिर पर रख, 

जिससे मेरा बुखार भाग जाय ।” मैंने कहा, “ठीक है, लेकिन तुम 
हमें अपना चमत्कार दिखलाओ ।” वह राजी हो गया। उसकी 
इच्छानुसार मेंने अपना हाथ उसके सिर पर रखा और वाद में वह 
अपना वचन पूरा करने को आगे बढ़ा । वह केवल एक लंगोटी 
पहने था । उसके अन्य सव कपड़े हमने अपने पास ले लिये थे। 
अब मैने उसे केवल एक कम्वल ओढने के लिए दिया, क्योंकि ठण्ड 
के दिन थे, और उसे एक कोने में विठा दिया। पचास आँखें 
उसकी ओर ताक रही थीं । उसने कहा, “अव आप लोगों को जो 
कुछ चाहिए, वह कागज पर लिखिये ।” हम सब लोगों ने उन 
फलों के नाम लिखे, जो उस प्रान्त में पेदा तक न होते थे--अंगूर 
के गुच्छे, सन्तरे इत्यादि । और हमने वे कागज उसके हाथ में दे 
दिये । कैसा आश्चयं ! उसके कम्वल में से अंगूर के गुच्छे तथा 
सन्तरे आदि इतनी तादाद में निकले कि अगर वजन किया जाता, 
तो वे सव उस आदमी के वजन से दुगुने होते ! उसने हमें उन 
फलों को खाने के लिए कहा | हममें से कुछ लोगों ने यह सोचकर 
कि शायद यह जादू-टोना हो, खाने से इनकार किया | लेकिन अब 
उस ब्राह्मण ने ही खुद खाना शुरू कर दिया; तो हमने भी खाया । 
वे सव फल खाने योग्य ही थे | 

अन्त में उसने गुलाव के ढेर निकाले | हरएक फूल पूरा खिला 
था । पँखुड़ियों पर ओस-विन्दु थे। कोई भी फूल न तो टूटा था 
और न दवकर खराव ही हुआ था । और उसने एसे एक-दो नहीं, 


S रन ढेर-के-ढेर निकाले ! जब मेने पूछा कि यह कँसे किया, तो 


उसने कहा, “यह सिर्फ हाथ की सफाई है l” 
यह चाहे जो कुछ हो, लेकिन केवल 'हाथ की सफाई' होना 
तो असम्भव था । इस बड़ी तादाद में वह ये चीजें कहाँ से पा 
ष्‌ 

सकता था? | 

हाँ, तो मेने इसी तरह की अनेक वाते देखीं । भारतवर्ष में 
घूमते समय भिन्न-भिन्न स्थानों में तुम्हें ऐसी सैकड़ों art दिखेंगी । 
ये. चमत्कार सभी देशों में हुआ करते हे। इस देश में भी इस 
तरह के आश्चर्यजनक काम देखोगे । हाँ, यह सच है कि इनमें 
अधिकांश धोखेवाजी होती है । लेकिन जहाँ तुम धोखवाजी देखते 
हो, वहाँ तुम्हें यह भी मानना पड़ता हे कि यह किसी की नकल 
है । कहीं-न-कहीं कोई सत्य होना ही चाहिए, जिसकी यह नकल 
की जा रही है। अविद्यमान वस्तु की कोई नकल नहीं कर 

सकता | किसी विद्यमान वस्तु की ही नकल की जा सकती है । 
प्राचीन समय में हजारों वर्ष पूर्व ऐसी वाते आज की अपेक्षा 
और भी अधिक परिमाण में हुआ करती थीं । मुझे ऐसा प्रतीत 
होता है कि जव किसी देश की आवादी घनी होने लगती है, तो 
मानसिक वल का हवास होने लगता है । जो देश विस्तृत है, और 
जहाँ लोग विरले वसे होते हैं, वहाँ शायद मानसिक वल अधिक 
होता है। यिश्लेषण-प्रिय होने के कारण हिन्दुओं ने इन विषयों 
को लेकर उनके सम्बन्ध में अन्वेषण किया और वे कुछ मौलिक 
सिद्धान्तों पर जा पहुँचे, अर्थात्‌ उन्होंने इन वातों का एक शास्त्र 
ही वना डाला | उन्होंने यह अनुभव किया कि ये बातें यद्यपि 
असाधारण हे, तथापि अनैसगिक नहीं हें। अनैसगिक नाम की 
कोई नस्तु ही नहीं है । ये वातें भी ठीक वैसी ही नियमवद्ध है, 
जेसी भौतिक जगत्‌ की अन्यान्य वातें | यह कोई निसर्ग की सनक 
नहीं कि SF मनुष्य इन सामर्थ्यो को साथ लेकर जन्म लेता है | 
इन शक्तियों के सम्बन्ध में नियमित रूप से अध्ययन किया जा 
“सकता है, इनका अभ्यास किया जा सकता है और ये शवितयाँ 

अपने में उत्पन्न की जा सकती हैं। इस शास्त्र को वे लोग 
“राजयोग' कहते हैं । भारतवर्ष में ऐसे हजारों मनुष्य हें, जो इस 
शास्त्र का अध्ययन करते हैं, और यह सम्पूर्ण राष्ट्र के लिए देनिक 
उपासना का एक अंग वन गया है । 

वे लोग जिस सिद्धान्त पर पहुँचे हें, वह यह है कि यह सारा 
अद्भुत सामर्थ्यं मनुष्य के मन में अवस्थित है । मनुष्य का मन 
समष्टि-मन का अंश मात्र है । प्रत्येक मन दूसरे हरएक मन से 
संलग्न है । और प्रत्येक मन, वह चाहे जहाँ रहे, सम्पूर्ण विश्व के 
व्यापार में प्रत्यक्ष भाग ले रहा है । 

क्या तुम लोगों ने विचार-संक्रमण (Thought-transference) 
` का चमत्कार देखा है ? यहाँ एक मनुष्य कुछ विचार करता है 
और ag विचार अन्यत्र किसी दूसरे मनुष्य में प्रकट हो जाता 
है । एक मनुष्य अपने विचार दूसरे मनुष्य के पास भेजना चाहता 
है, इस दूसरे मनुष्य को यह मालूम हो जाता है कि इस तरह का 
सन्देश उसके पास आ रहा है। वह उस सन्देश को ठीक उसी 
रूप में ग्रहण करता है, जिस रूप में वह भेजा गया था । gA- 
साधनाओं से ag वात सिद्ध होती है। यह केवल आकस्मिक 
घटना नहीं है । दूरी के कारण कुछ अन्तर नहीं पड़ता । वह 
सन्देश उस दूसरे मनुष्य तक पहुँच जाता है और वह दुसरा मनुष्य 
उसे समझ लेता है । अगर तुम्हारा मन एक दूसरी स्वतन्त्र वस्तु 
होता, जो वहाँ विद्यमान है, और मेरा मन एक दूसरी स्वतन्त्र 
वस्तु होता, जो यहाँ विद्यमान है, और इन दोनों मनो में यदि 
कोई सम्बन्ध न होता, तो मेरे विचार तुम्हारे पास कसे पहुंच 
पाते ? सर्वसाधारण व्यवहार में मेरा विचार सीधा तुम्हारे पास 
नहीं पहुँचता; पर प्रथम मेरे विचार को आकाशतत्त्व के स्पन्दनो 

में परिणत होना पड़ता है । ये स्पन्दन फिर तुम्हारे मस्तिष्क में 
पहुँचते हैं । वहाँ फिर से इन स्पन्दनों का तुम्हारे अपने विचार 
में रूपान्तर होता है । और इस तरह मेरा विचार तुम्हारे पास 
पहुंचता है । यहाँ पहले विचार विश्लिष्ट होकर आकाशतत्त्व में 
मिल जाता है और फिर उसी का वहाँ संश्लेषण हो जाता है-- 
इस तरह का चक्राकार कार्यक्रम चलता है । परन्तु विचार-संक्रमण 
में इस तरह की कोई चक्राकार क्रिया नहीं होती; इसमें मेरा 
विचार सीधा-सीधा तुम्हारे पास पहुँच जाता है | 

इससे स्पष्ट है कि मन एक अखण्ड वस्तु है, जैसा कि योगी 
कहते हैं । मन विश्वव्यापी है । तुम्हारा मन, मेरा मन, ये सव 
विभिन्न मन उस समष्टि-मन के अंश मात्र हें, मानो समुद्र पर 
उठनेवाली छोटी-छोटी लहरें हैँ; और इस अखण्डता के कारण ही 
हम अपने विचारों को एकदम सीधे, बिना किसी माध्यम फे 
आपस में संक्रमित कर सकते हें | 

हमारे आसपास दुनिया में क्या हो रहा है, यह तो तुम देख 
ही रहे हो । अपना प्रभाव चलाना, यही दुनिया है | हमारी शबित 
का कुछ अंश तो हमारे शरीर-धारण के उपयोग में आता है, और 
शेष प्रत्येक अंश दूसरों पर अपना प्रभाव डालने में रात-दिन व्यय 
होता रहता है। हमारे शरीर, हमारे गुण हमारी बुद्धि तथा 
हमारा आत्मिक वल--ये सव लगातार दूसरों पर प्रभाव डालते 
आ रहे हैं । इसी प्रकार उलटे रूप में दूसरों का प्रभाव हम पर 
पड़ता चला आ रहा है | हमारे आसपास यही चल रहा है । एक 
प्रत्यक्ष उदाहरण लो | एक मनुष्य तुम्हारे पास आता है, वह खूब 
पढ़ा लिखा है, उसकी भाषा भी सुन्दर है, वह तुमसे एक घण्टा 
वात करता है, फिर भी वह अपना असर नहीं छोड़ जाता । 

दूसरा मनुष्य आता है । वह इनेगिने शब्द बोलता है । शायद वे 
भी व्याकरणशुद्ध और व्यवस्थित नहीं होते, परन्तु फिर भी वह 
खूब असर कर जाता है। यह तो GAA से वहुतों ने अनुभव 
किया है । इससे स्पष्ट है कि मनुष्य पर जो प्रभाव पड़ता है, वह 
केवल शब्दों द्वारा ही नहीं होता । शब्द, यही नहीं विचार भी, 
शायद प्रभाव का एक-तृतीयांश ही उत्पन्न करते होंगे, परन्तु शेष 
दो-तृतीयांश प्रभाव तो उसके व्यक्तित्व का ही होता है । जिसे 
तुम वेयक्तिक आकर्षण कहते हो, वही प्रकट होकर तुम पर 
अपना असर डाल देवा है । 

प्रत्येक कुटुम्व में एक मुख्य संचालक होता है । इनमें से कोई 
कोई संचालक घर चलाने में सफल होते हैं, परन्तु कोई नहीं | 
ऐसा क्यों ? जव हमें असफलता मिलती है, तो हम दूसरों को 
कोसते हैं | ज्योंही मुझे असफलता मिलती है, त्योंही में कह उठता 
हूँ कि अमुक अमुक मेरे अपयश के कारण हैं । अपयश आने पर 
मनुष्य अपनी कमजोरी और अपने दोष स्वीकार करना नहीं 
चाहता । प्रत्येक मनुष्य यह दिखलाने की कोशिश करता है कि 
वह निर्दोष है; और सारा दोष वह किसी मनुष्य पर, किसी 
वस्तु पर, और अन्ततः दुर्भाग्य पर मढ़ना चाहता है। जव घर 
का प्रमुख कर्ता सफलता न प्राप्त कर सके, तो उसे अपने-आप से 
यह प्रश्‍न पूछना चाहिए कि कुछ लोग अपना घर किस प्रकार 
अच्छी तरह चला सकते हैं तथा दूसरे क्यों नहीं | तव तुम्हें पता 
चलेगा कि यह अन्तर उस मनुष्य के ही कारण है-- उस मनुष्य 
के व्यक्तित्व के कारण ही यह अन्तर पड़ता है। 

मनुष्य-जाति के बड़े बड़े नेताओं की बात यदि ली जाय, तो 
हमें सदा यही दिखलायी देगा कि उनका व्यक्तित्व ही उनके 

प्रभाव का कारण था। अव बड़े बड़े प्राचीन लेखकों और 
दाशनिकों की बात लो । सच पूछो तो, असल ओर सच्चे विचार 
उन्होंने हमारे सम्मुख कितने रखे हैँ? अतीतकालीन नेताओं ने 
जो कुछ लिख छोड़ा है, उसका विचार करो; उनकी लिखी हुई 
पुस्तकों को देखो और प्रत्येक का मूल्य आँको । असल, नये और 
स्वतन्त्र विचार, जो अभी.तक इस संसार में सोचे गये हैं, केवल 
मुट्ठी भर ही हें । उन लोगों ने जो विचार हमारे लिए छोड़े हैं, 
उनको उन्हीं की पुस्तकों में से पढ़ो, तो वे हमें कोई बहुत वड़े 
नहीं प्रतीत होते, परन्तु फिर भी हम यह जानते हें कि अपने 
जमाने में वे वहुत ही बड़े हो गये हैं । इसका कारण क्या है? वे 
जो बहुत बड़े प्रतीत होते थे, वह्‌ केवल उनके सोचे हुए विचारों 
या उनकी लिखी हुई पुस्तकों के कारण नहीं था, और न उनके 
दिये हुए भाषणों के कारण ही था, वरन्‌ किसी एक दूसरी ही 
वात के कारण जो अव निकल' गयी है, और वह था उनका 
व्यक्तित्व । जैसा में. पहले कह चुका हूँ व्यक्तित्व दो-तृतीयांश 
होता है और शेष एक-तृतीयांश होता है--मनुष्य की बुद्धि और 
उसके कहे हुए शब्द । सच्चा मनुष्यत्व या उसका व्यक्तित्व ही 
वह वस्तु है, जो हम पर प्रभाव डालती है । हमारे कर्म हमारे 
व्यक्तित्व की वाह्य अभिव्यक्ति मात्र हैं | प्रभावी व्यक्तित्व कर्म 
के रूप से प्रकट होगा ही--कारण के रह हुए कार्य का आविर्भाव 
अवश्यम्भावी है | ग 
सम्पूर्ण शिक्षा तथा समस्त अध्ययन का एकमेव उद्देश्य है इस 
व्यक्तित्व को गढ़ता, परन्तु हम यह न करके केवल वहिरंग पर 
ही पानी चढ़ाने का सदा प्रयत्न किया “करते हैं । जहाँ व्यक्तित्व 
का ही अभाव.हे, वहाँ सिर्फ वहिरंग पर पानी चढ़ाने का प्रयत्न 

करने से कया लाभ? सारी शिक्षा का ध्येय है मनुष्य का विकास । 
वह अन्तर्मानव--वह व्यक्तित्व, जो अपना प्रभाव सव पर डालता 
है, जो अपने संगियों पर जादू-सा कर देता है, शक्ति का एक 
महान्‌ केन्द्र है, और जव यह शक्तिशाली अन्तर्मानव तैयार हो 
जाता है, तो वह जो चाहे कर सकता है । यह व्यक्तित्व जिस 
वस्तु पर अपना प्रभाव डालता है, उसी वस्तु को कार्यशील वना 
देता है । 

हम देखते हें कि यद्यपि यह वात सच है, तथापि कोई भी 
भौतिक सिद्धान्त, जो हमें ज्ञात है, इसे नहीं समझा सकता । 
रासायनिक सा भौतिक ज्ञान इसका विशदीकरण केसे कर सकता 
है ? कितनी ओषजन (Oxygen), कितनी उदजन ` वायु 
(Hydrogen), कितना कोयला (Carbon) या कितने परमाणु 
और उनकी कितनी विभिन्न अवस्थाएँ, उनमें विद्यमान कितने 
कोष (Cells) इत्यादि इस गूढ़ व्यक्तित्व का स्पष्टीकरण कर 
सकते हैं ? फिर भी हम देखते हैं कि यह व्यक्तित्व एक सत्य है, 
इतना ही नहीं, बल्कि यही प्रकृत मानव है । यही मनुष्य की सव 
क्रियाओं को अनुप्राणित करता है, सभी पर प्रभाव डालता है, 
संगियों को कार्य में प्रवृत्त करता है तथा उस व्यक्ति के लय के 
साथ विलीन हो जाता है । उसकी बुद्धि, उसको पुस्तक और 
उसके किये हुए कार्य-ये सव तो केवल पीछे रहे हुए कुछ चिन्ह 
मात्र ÈI इस बात पर विचार करो । इन महान्‌ धर्माचार्यो की 
बड़े वड़े दार्शनिकों के साथ तुलना करो । इन दार्शनिकों ने बड़ी 
आश्चरयंजनक पुस्तकें लिख डाली हैं, परन्तु फिर" भी शायद ही" 
किसी के अन्तर्मानव को--व्यक्तित्व को उन्होंने प्रभावित किया | 
हो । इसके विपरीत, महान्‌ धर्माचार्यो को देखो; ` उन्होंने अपने 

जीवन-काल में सारे देश को हिला दिया था । व्यक्तित्व ही था वह, 
जिसने यह अन्तर पैदा किया। दार्शनिकों में वह व्यक्तित्व,जो असर 
पैदा करता है, किचिन्मात्र होता है, और महान्‌ धमंसंस्थापकों का 
वही व्यक्तित्व प्रचण्ड होता है । दार्शनिकों का व्यक्तित्व बुद्धि पर 
असर करता है और धर्मसंस्थापकों का जीवन पर । पहला मानो 
केवल एक रासायनिक प्रक्रिया है, जिसके द्वारा कुछ रासायनिक 
उपादान एकत्रित होकर आपस में धीरे धीरे संयुक्त हो जाते हें 
और अनुकूल परिस्थिति होने से या तो उनमें से प्रकाश की दीप्ति 
प्रकट होती है, या वे असफल ही हो जाते Sl दुसरां एक जलती 
हुई मशाल के सदृश है, जो शीघ्र ही एक के वाद दूसरे को 
प्रज्वलित करता जाता है। 
योगशास्त्र यह दावा करता है कि उसने उन नियमों को ढूंढ़ 
निकाला है, जिनके द्वारा इस व्यक्तित्व का विकास किया जा 
सकता है। इन नियमों तथा उपायों की ओर ठीक ठोक ध्यान देने 
से मनुष्य अपने 'व्यक्तित्व'का विकास कर सकता है और उसे 
शक्तिशाली बना सकता है | बड़ी वड़ी व्यावहारिक वातों में यह 
एक महत्त्व की बात है और समस्त शिक्षा का यही रहस्य है। 
इसकी उपयोगिता सार्वदेशीय है। चाहे वह गृहस्थ हो, चाहे गरीब, 
अमीर, व्यापारी या धामिक--सभी के जीवन में व्यक्तित्व को 
शक्तिशाली बनाना ही एक महत्त्व की बात है । ऐसे अनेक सूक्ष्म 
नियम हूँ, जो, हम जानते हें, इन भौतिक नियमों से अतीत हें । 
मतलव यह कि भौतिक जगत्‌, मानसिक जगत्‌ या आध्यात्मिक 
जगत्‌--इस तरह की कोई नितान्त स्वतन्त्र सत्ताएँ नहीं हैं । जो 
कुछ है, सव एक तत्त्व हे । या हम यों कहेंगे कि यह सब एक 
ऐसी वस्तु है, जो यहाँ पर स्थूल है और जैसे-जैसे यह ऊँची चढ़ती 

है, बैसे-ही-वैसे वह सूक्ष्मतर होती जाती है; सूक्ष्मतम को हम 
आत्मा कहते हें और स्थूलतम को शरीर । और जो कुछ छोटे 
परिमाण में इस शरीर में है, वही बड़े परिमाण में विश्व में है। 
जो पिण्ड में है, वही ब्रह्माण्ड में है यह हमारा विश्व ठीक इसी 
प्रकार का है । बहिरंग में स्थूल घनत्व है और जेसे-जेसे यह 
ऊंचा चढ़ता है, वैसे-वैसे वह सूक्ष्मतर होता जाता है और अन्त में 
परमेश्वर-रूप वन जाता है। 

हम यह भी जानते हें कि सब से अधिक शक्ति सूक्ष्म में है, 
स्थूल में नहीं। एक मनुष्य भारी वजन उठाता है । उसको 
पेशियाँ फूल उठती हैं और सम्पूर्णं शरीर पर परिश्रम के चिन्ह 
दिखने लगते हें । हम समझते हैँ कि पेशियाँ बहुत शक्तिशाली 
वस्तु हूँ । परन्तु असल में जो पेशियों को शक्ति देते हे, वे तो 
धागे के समान पतले तन्तु (nerves) हें । जिस क्षण इन तन्तुओं 
में से एक का भी पेशियों से सम्वन्ध टूट जाता है, उसी क्षण वे 
पेशियाँ बेकाम हो जाती हैं । ये छोटे छोटे तन्तु किसी अन्य सुक्ष्म- 
तर वस्तु से अपनी शक्ति ग्रहण करते हें, और वह सुक्ष्मतर वस्तु 
फिर अपने से भी अधिक सूक्ष्म विचारों से शक्ति ग्रहण करती हे । 
इसी तरह यह क्रम चलता रहता है । इसलिए वह सूक्ष्म तत्त्व ही 
है, जो शक्ति का अधिष्ठान हे । स्थूल में होनेवाली गति हम 
अवश्य देख सकते हैं, परन्तु सूक्ष्म में होनेवाली गति हम देख नहीं 
सकते । जव स्थूल वस्तुएँ गति करती हे, तो हमें उसका बोध 
होता है और इसलिए हम स्वाभाविक ही गति का सम्वन्ध स्थूल 
से जोड़ देते हैं, परन्तु वास्तव में सारी शक्ति सूक्ष्म में ही है। 
सूक्ष्म में होनेवाली गति हम देख नहीं सकते, शायद इसका कारण 
यह है कि वह गति इतनी तीब्र होती है कि हम उसका अनुभव 

ही नहीं कर सकते | परन्तु यदि कोई शास्त्र या कोई शोध इन 
सूक्ष्म शक्तियों के ग्रहण करने में मदद दे, तो यह व्यक्त विश्व 
ही, जो इन शक्तियों का परिणाम है, हमारे अधीन हो जायगा । 
पानी का एक बुलबुला झील की तली से निकलता है, बह ऊपर 
आता है, परन्तु हम उसे देख नहीं सकते, जव तक कि वह सतह 
पर आकर फूट नहीं जाता । इसी तरह विचार अधिक विकसित 
हो जाने पर या कार्ये में परिणत हो जाने पर ही देखे जा सकते 
हें । हम सदा यही कहा करते हैं कि हमारे कर्मो पर, हमारे 
विचारों पर हमारा अधिकार नहीं चलता । यह अधिकार हम 
कसे प्राप्त कर सकते हैं ? यदि हम सूक्ष्म गतियों पर नियन्त्रण 
कर सके, और विचार के विचार बनने एवं कार्यरूप में परिणत 
होने के पूर्व हो यदि उसको मूल में ही अधीन कर सकें, तो इस 
सब को नियन्त्रित कर सकना हमारे लिए सम्भव होगा | 

अव, अगर ऐसा कोई उपाय हो, जिसके द्वारा हम इन सूक्ष्म 
कारणा का, इन सुक्ष्म शक्तियों का विश्लेषण कर सके, उन्हें 
समझ सके, और अन्त में अपने अधीन कर सकें, तभी हम खुद 
पर अपना अधिकार चला सकेंगे। और जिस मनुष्य का मन 
उसके अधीन होगा, निश्चय ही वह दूसरों के मनों को भी अपने 
अधीन कर सकेगा । यही कारण है कि पवित्रता तथा नैतिकता 
सदा के लिए धर्म के विषय रहे हैं । पवित्र, सदाचारी मनुष्य स्वयं 
पर नियन्त्रण रखता है । हम सव के मन उस एक ही समष्टि-मन 
के अंश मात्र हें । जिसे एक ढेले का ज्ञान हो गया, उसने दुनिया 
की सारी मिट्टी जान ली । जो अपने मन को जानता है और 
स्व-अधीन रख सकता है, वह दूसरों के मनों का रहस्य भी 
पहचानता हे और हर मन पर अपनो हुकूमत चला सकता है । - 

यदि हम इन सुक्ष्म कारणों परं अपना अधिकार चला सकें, तो 
हम अपने भौतिक दुःखों का अधिकांश दूर कर सकते हे । यदि 
ये सूक्ष्म गतियाँ हमारे अधीन हो जायें, तो हम अपनी चिन्ताओं 
को दूर कर सकते हैँ। यदि हम इन सूक्ष्म शक्तियों को अपने अधीन 
कर लें, तो अनेक अपयश टाले जा सकते हें । यहाँ तक तो उप- 
योगिता के वारे में हुआ; लेकिन इसके परे और भी कुछ उच्चतर 
साध्य हे । 

अब में तुम्हें एक सिद्धान्त वतलाता हं । उसके सम्बन्ध में में 
अभी तके उपस्थित न करूँगा, केवल निष्कर्ष ही तुम्हारे सामने 
रखूँगा । प्रत्येक मनुष्य अपने वाल्यकाल में ही उन-उन अवस्थाओं 
को पार कर लेता है, जिनमें से होकर उसका समाज गुजरा है । 
अन्तर केवल इतना है कि समाज को हजारों वर्ष लग जाते हें, 
जव कि वालक कुछ वर्षों में ही उनमें से हो गुजरता है । वालक 
प्रथम जंगली मनुष्य की अवस्था में होता हे--वह तितली को 
अपने पेरों तले कुचल डालता है। आरम्भ में वालक अपनी जाति 
के जंगली पूर्वजों-सा होता है । जैसे जैसे वह वढ़ता हे, वैसे वैसे 
अपनी जाति की विभिन्न अवस्थाओं को पार करता जाता है, जव 
तक कि वह अपनी जाति की उचन्नतावस्था तक पहुँच नहीं जाता। 
अन्तर यही है कि वह तेजी से और जल्दी जल्दी पार कर लेता 
है । अव सम्पूर्ण मानव-समाज को या सम्पूर्णं घ्राणि-जगत्‌ और 
मनुष्य तथा निम्न स्तर के प्राणियों की समष्टि को एक जाति 
मान लो | एक एसा ध्येय है, जिसको ओर यह समष्टि ag रही 
हैं । उस ध्येय को हम पूर्णत्व नाम दे दें कुछ स्त्री-पुरुष ऐसे 
होते हैँ, जो मानव-समाज के भविष्यकालीन सम्पूर्ण विकास की 
कल्पना 'पहले ही कंर लेते हे । सम्पूर्णं मानव-समाजं जव तक उस 

पूर्णत्व को न पहुँचे, तब तक राह देखते रहने और पुनःपुनः जन्म 
लेने की अपेक्षा, वे जीवन के कुछ ही वर्षों में इन सव अवस्थाओं 
का अतिक्रमण कर पूर्णंता की ओर अग्रसर हो जाते हैं। और हम 
जानते हैँ कि इन अवस्थाओं में से हम तेजी से आगे बढ़ सकते 
हैं, यदि हम केवल आत्मवंचना न करें । असंस्कृत मनुष्यों को 
अगर हम एक द्वीप पर छोड़ दें और उन्हें कठिनता से . पर्याप्त 
खाने, Het तथा रहने को मिले, तो वे धीरे-धीरे उन्नत हो 
संस्कृति की एक एक सीढ़ी चढते जाेंगे । हम यह भी जानते हें 
कि अन्य विशेष साधनों द्वारा भी इस विकास की गति बढ़ायी जा 
सकती है । कया हम वृक्षों के विकास में मदद नहीं करते ? यदि 
वे निसर्ग पर छोड़ दिये जाते, तो भी वे बढ़ते, अन्तर यही है कि. 
उन्हें अधिक समय लगता । निसगंत: लगनेवाले समय से कम 
समय में ही उसका विकास होने के लिए हम मदद पहुँचाते हें । 
कृत्रिम साधनों द्वारा वस्तुओं का विकास द्रुततर करना. -यही हम 
निरन्तर करते आये हे । तो फिर हम मनुष्य का विकास शी घ्र- 
तर क्यों नहीं कर सकते ? समस्त जाति के विषय में हम ऐसा 
कर सकते हें | परदेशों में प्रचारक क्यों भेजे जाते हैं ? इसलिए 
कि इन उपायों द्वारा जाति को हम शीघ्रतर उन्नत कर सकते हें । 
तो, अव कया हम व्यक्ति का विकास शीघतर नहीं कर सकते ? 
अवश्य कर सकते हे । कया हम इस विकास की शीघ्रता की कोई 
मर्यादा वाँध सकते हूँ ? यह हम नहीं कह सकते कि एक जीबन 
में मनुष्य कितनी उन्नति कर सकता है। ऐसा कहने के लिए 
तुम्हारे पास कोई आधार नहीं कि मनुष्य केवल इतनी ही उन्नति 
कर सकता है, अधिक नहीं। अनुकूल परिस्थिति से उसका 
विकास आश्चर्यजनक शीध्ता से हो सकता हे । तो फिर, क्या 

मनुष्य के पूर्ण विकसित होने के पूर्व उसके विकास की गति की 
कोई मर्यादा हो सकती है? अतएव इस सव का तात्पर्यं क्या 
है ? यही कि मनुष्य इस जन्म में ही पूर्णत्व-लाभ कर सकता 
है, और उसे इसके लिए करोड़ों वर्ष तक इस संसार में आवा- 
गमन की आवश्यकता नहीं । और यही वात योगी कहते हैं कि 
सव बड़े अवतार तथा धमंसंस्थापक ऐसे ही पुरुष होते हें; उन्होंने 
इस एक ही जोवन में पूर्णत्व प्राप्त कर लिया है। दुनिया के 
इतिहास के सव कालों में इस तरह के मनुष्य जन्म लेते आये हैं। 
अभी कुछ ही दिन पूर्व एक ऐसे महापुरुष ने जन्म लिया था, 
जिन्होंने मानव-समाज के सम्पूणं जीवन की विभिन्न अवस्थाओं 
का अनुभव अपने इसी जीवन में कर लिया था और जो इसी 
जीवन में पूर्णत्व तक पहुँच गये थे । परन्तु विकास की यह शीघ्र 
गति भी कुछ नियमों के अनुसार होनी चाहिए। अव ऐसी कल्पना 
करो कि इन नियमों को हम जान सकते हे, उनका रहस्य समझ 
सकते हैं और उनको, अपनी आवश्यकताएँ पूर्णं करने के लिए 
उपयोग में ला सकते हे, तो यह स्पष्ट है कि इससे हमारा विकास 
होगा। हम यदि अपनी उन्नति तीव्रतर करें, अपना विकास शीघ्- 
तर करें, तो इस जीवन में ही हम पूर्ण विकसित हो सकते हे । 
हमारे जीवन का उदात्त अंश यही है, और मनोविज्ञान तथा मन 
की शक्तियों का अध्ययन इस पूर्ण विकास को ही अपना ध्येय 
मानता है । पैसा और भौतिक वस्तुएँ देकर दूसरों की सहायता 
करना तथा उन्हें सुगमता से जीवनयापन करना सिखलाना--ये 
सव तो जीवन की केवल गौण वाते हें। 

मनुष्य को पूणं विकसित वनाना--यही इस शास्त्र का उपयोग 
है । युगानुयुग प्रतीक्षा करने की आवश्यकता नहीं । जसे एक 

काठ का टुकड़ा केवल खिलौना वन समुद्र की लहरों द्वारा इधर- 
उधर फेंका जाता रहता है, उसी प्रकार हम भी प्रकृति के जड़ 
नियमों के हाथों खिलौना वने, यह आवश्यक नहीं । यह शास्त्र 
चाहता है कि तुम शक्तिशाली वनो, उन्नति-कार्ये अपने ही हाथ 
में लो, प्रकृति के भरोसे मत छोड़ो और इस छोटेसे जीवन के 
उस पार हो जाओ | यही वह उदात्त ध्येय है। i 
मनुष्य के ज्ञान, शक्ति और सुख की वृद्धि होती जा रही है | 
हम एक जाति के रूप में लगातार उन्नति करते जा रहे हैं। हम 
देखते हे कि यह सच है, बिलकुल सच है। क्या यह प्रत्येक 
व्यक्ति के विषय में भी सत्य है? हाँ, कुछ अंश तक सच है। 
किन्तु फिर यही प्रश्न उठता है कि इसकी सीमा-रेखा कौनसी 
है? में तो केवल कुछ ही गज दूरी तक देख सकता हूँ; लेकिन 
मेने ऐसा मनुष्य देखा है, जो आँखें बन्द कर लेता है और फिर 
भी वता देता है कि दूसरे कमरे में क्या हो रहा है। अगर तुम 
कहो कि हम इस पर विशवास नहीं करते, तो शायद तीन सप्ताह 
के अन्दर वह मनुष्य तुममें भी वैसी ही सामर्थ्यं उत्पन्न कर देगा। 
यह किसी भी मनुष्य को सिंखलाया जा सकता है । कुछ मनुष्य 
तो सिर्फ पाँच मिनिट के अन्दर ही यह जानना सीख सकते हें कि 
दूसरे मनुष्य के मन में क्या चल रहा है। ये वातें प्रत्यक्ष कर 
दिखलायी जा सकती हें । 
अव यदि यह वात सच है, तो सीमा-रेखा कहाँ पर खींची जा 
सकती है ? अगर मनुष्य कोने में वेठे हुए दूसरे मनुष्य के मन में 
क्या चल रहा है, यह जान सकता है, तो वह दूसरे कमरे में बेठे 
रहने पर भी क्यों न जान सकेगा, और इतना ही क्यों, कहीं पर 
भी बेठकर क्‍यों न जान सकेगा ? हम यह नहीं कह सकते कि 

ऐसा क्यों नहीं होगा | हम यह कहने का साहस नहीं कर सकते 
कि यह असम्भव है। हम केवल इतना ही कह सकते हैं कि हम 
नहीं जानते, यह कंसे सम्भव है । ऐसी वाते होना असम्भव है, 
ऐसा कहने का भौतिक वैज्ञानिक को कोई अधिकार नहीं । वे सिर्फ 
कह्‌ सकते हें, 'हम नहीं जानते ।' विज्ञान का काम केवल इतना 
है कि घटनाओं को एकत्रित कर उन पर सिद्धान्त ate, 'अनुस्यूत 
नियमों को निकाले और सत्य का विधान करे। परन्तु यदि हम 
सत्य घटनाओं को ही इनकार करने लगें, तो विज्ञान वन कैसे 
सकता है? 

मनुष्य कितनी शक्ति सम्पादन कर सकता है, इसका कोई 
अन्त नहीं । भारतीय मन की यही विशेषता है कि जव किसी एक 
वस्तु में उसे रुचि उत्पन्न हो जाती है, तो वह उसी में मग्न हो 
जाता हे और दूसरी बातों को भूल जाता हे । तुम जानते हो कि 
कितने शास्त्रों का उद्गम भारतवर्ष में हुआ हे । गणितशास्त्र का 
आरम्भ वहाँ ही हुआ। आज भी तुम लोग संस्कृत अंक-गणना- 
पद्धति के अनुसार एक, दो, तीन, इत्यादि शून्य तक गिनते हो, 
और तुमको यह भी मालूम हे कि बीजगणित का उदय भारत में 
ही हुआ | उसी तरह, न्यूटन का जन्म होने के हजारों वर्ष पूर्व ही 
भारतीयों को गुरुत्वाकर्षण का सिद्धान्त अवगत था | 

इस विशेषता की ओर जरा ध्यान दो । भारतीय इतिहास के 
एक समय में भारतवासियों का चित्त मानव और मानवी मन के 
अध्ययन में ही डूब गया था । और यह विषय अत्यन्त आकर्षक 
था, क्योंकि अपनी ध्येय-वस्तु प्राप्त. करने का उन्हें यह सुलभतम 
तरीका लगा । इस समय भारतवासियों का ऐसा दृढ़ निश्चय हो 
गया: था कि विशिष्ट नियमों के अनुसार परिचालित होने से मन 

कोई भी कायें कर सकता है । और इसीलिए मन की शक्तियाँ ही 
उनके अध्ययन का विषय बन गयी थीं। जादू, मन्त्र-तन्त्र तथा 
अच्यात्य सिद्धियाँ कोई असाधारण बातें नहीं हे; ये भी उतनी ही 
सरलता से सिखलायी जा सकती हैं, जितना कि इनके पूर्व भौतिक 
शास्त्र. सिखलाये गये थे । इन वातों पर उन लोगों का इतना दृढ़ 
विश्वास बैठ गया कि भौतिक शास्त्र करीव-करीब मरे-से हो 
. गये । यही एक वात थी, जिसने. उनका मन खींच रखा था। 
योगियों के विभिन्न सम्प्रदाय अनेक प्रकार के प्रयोग करने लगे । 
कुछ लोगों ने प्रकाश के सम्वन्ध में प्रयोग किये और यह जानना 
चाहा कि विभिन्न वणो की किरणों का शरीर पर कोनसा प्रभाव 
पड़ता है । वे विशिष्ट रंग का कपड़ा पहनते थे, विशिष्ट रंग में 
वास करते थे और विशिष्ट रंग के ही अन्न खाते थे। इस तरह 
सव प्रकार के प्रयोग किये जाने लगे । दूसरों ने अपने कान वन्द 
कर या खुले रखकर ध्वनि के विषय में प्रयोग करना आरम्भ 
किया, और अन्य योगियों ने प्राणेन्द्रिय के सम्वन्ध में । 
सभी का ध्येय एक था--वस्तु के मूल अथवा सुक्ष्म कारण 
तक किस प्रकार पहुँचना; और उनमें से कुछ लोगों ने सचमुच 
ही आश्चर्यजनक सामर्थ्य प्रकट किया । बहुतों ने आकाश में 
विचरने और उड़ने का प्रयत्न किया | में एक वड़े पाश्चात्यः 
विद्वान्‌ की वतलायी हुई एक कथा HEAT । सीलोन के गवर्नेर ने, 
जिन्होंने यह घटना प्रत्यक्ष देखी थी, उससे कही थी। एक लड़की 
उपस्थित की गयी, और वह पलथी मारकर 'स्टूल' पर बेठ गयी | 
‘Ree’ लकड़ियों को आड़ी-टेड़ी जमाकर वना दिया गया था। कुछ 
देर उसके उस स्थिति में बेठने के पश्चात्‌ वह तमाशा दिखानेवाला 
मनुष्य धीरे-धीरे एक-एक करके लकड़ियां हटाने लगा और वह 

लड़की हवा में, अधर में ही लटकती रह गयी । गवनेर ने सोचा 
कि इसमें कोई चालाकी है, इसलिए उन्होंने तलवार खींची और 
तेंजी से उस लड़की के नीचे से घुमायी । लेकिन लड़की के नीचे 
कुछ भी नहीं था | अव कहो, यह क्या है ? यह कोई जादू न था 
और न कोई असाधारण वात ही थी । यही वेशिष्टय है । कोई 
भी भारतीय ऐसा न कहेगा कि इस तरह को घटना नहीं हो 
सकती | हिन्दू के लिए यह एक . साधारण वात है । तुम जानते 
हो, जब हिन्दुओं को शत्रुओं से युद्ध करना होता है तो वे क्या 
कहते हैं ? “हमारा एक योगी तुम्हारे झुण्ड-केझुण्ड मार 
भगायेगा ! ” उस राष्ट्र का यह दृ& विश्वास है। हाथ या तलवार 
में ताकत कहाँ ? ताकत तो है आत्मा में । 

यदि यह सच है, तो मन के लिए प्राणपण से प्रयत्न करने के 
लिए यह काफी प्रलोभन है । लेकिन कोई वड़ा यश सम्पादन 
करना जिस तरह प्रत्येक विज्ञान में कठिन है, उसी तरह इस क्षेत्र 
में भी । इतना ही नहीं, वल्कि यहाँ तो और भी अधिक कठिन 
है । फिर भो अनेक लोग समझते हैं कि ये शक्तियाँ सुगमता से 
प्राप्त की जा सकती हैं। सम्पत्ति प्राप्त करने के लिए तुम्हें कितने 
वर्ष व्यतीत करने पडते हैं ? जरा इसका विचार करो। विजली या 
यन्त्र सम्बन्धी ज्ञान के अध्ययन में ही तुम्हें कितने वर्ष विताने 
पडते हैं ? और फिर सारे जीवन काम करते रहना पडता है । 

पुनश्च, इतर विज्ञानों का विषय है स्थिर वस्तुएँ--ऐसो वस्तुएँ 
जो हल-चल नहीं करतीं । तुम कुर्सी का विश्लेषण कर सकते हो, 
कुर्सी दूर नहीं भाग जाती । परन्तु यह मनोविज्ञान मन को अपना. 
बिषय बनाता है--वह मन, जो सदा चंचल हैं। ज्योंही तुम 
उसका अध्ययन करना चाहते हो, वह भाग जाता है । अभी मन 

में एक वृत्ति विद्यमान है, फिर दुसरी उदित हो जाती है, वस इस 
तरह मन Waal वदलता ही जाता है । उसकी इस चंचलता में 
ही उसका अध्ययन करना पड़ता है, उसे समझना पडता है, 
उसका आकलन करना पडता है, उसको अपने वश में लाना 
पडता हे । अतएव देखो, यह शास्त्र कितना अधिक कठिन है ! 
यहाँ कठिन अभ्यास की आवश्यकता है । लोग मुझसे पूछते हैँ कि 
आप प्रत्यक्ष प्रयोग कर क्यों नहीं सिखलाते ? अजी ! यह कोई 
मजाक नहीं है । मे इस मंच.पर खड़े-खड़े व्याख्यान देता हूँ और 
तुम सुनकर घर चले जाते हो; तुम्हे कोई लाभ नहीं होता, और 
न. मुझे ही । तब तुम कहते हो, “यह सब पाखण्ड है । ” एसा 
इसलिए होता है कि तुम्हीं इसे पाखण्ड बनाना चाहते थे । इस 
शास्त्र का मुझे बहुत थोड़ा ज्ञान है, परन्तु जो कुछ थोडा-वहुत में 
जानता हूँ, उसके लिए तीस साल तक मैंने अभ्यास किया है, और 
छ: साल हुए लोगों को वह सिखला रहा हैं । मुझे तीस साल 
लगे इसके अभ्यास के लिए ! तीस साल की कड़ी कोशिश ! 
कभी कभी चोबीस घण्टे में में बीस घण्टे साधना कःता रहा हूँ । 
कभी रात में एक ही घण्टा सोया हूं । कभी रात रात भर मैंने 
प्रयोग किये हे; कभी कभी में ऐसे स्थानों में रहा हूं, जहाँ किसी 
प्रकार का कोई शब्द न था, सांस तक की आवाज न थी | कभी 
मुझे गुफाओं में रहना पड़ा है। इस बात का तुम विचार करो । 
मौर फिर भी मुझे बहुत थोड़ा मालूम है, या कहिये विलकुल ही 
नहीं । में कठिनता से इस शास्त्र की मानो किनार भर छू पाया 
goog में समझ सकता हूँ कि यह सच है, अपार है और 
आश्चर्यजनक है । . 
» अव,यदि JAR से कोई इस शास्त्र का सचमुच अध्ययन करना 

चाहता है, तो उसी प्रकार के निश्चय से आरम्भ करना होगा 
जिस निश्चय से वह किसी व्यवसाय का आरम्भ करता है । यही 
नहीं, वल्कि संसार के किसी भी व्यवसाय कीं अपेक्षा उसे इसमें 
अधिक दृढ़ निश्चय लगाना होगा | 

व्यवसाय के लिए कितने मनोयोग की आवश्यकता होती 
और वह व्यवसाय हमसे कितने कड़े श्रम की माँग करता है ! 
यदि वाप, माँ, स्त्री या वच्चा भी मर जाय, तो भी व्यवसाय 
रुकने का नहीं | चाहे हमारे हृदय के टुकड़े-टुकड़े हो रहे हों, फिर 
भी हमें व्यवसाय की जगह पर जाना ही होगा, चाहे व्यवसाय का 
हरएक घण्टा हमारे लिए यन्त्रणा क्यों न हो । यह है व्यवसाय, 
और हम फिर भी समझते हैं कि यह ठीक ही है, इसमें क्या 
अन्याय है ? । 

यह शास्त्र किसी भी अन्य व्यवसाय से अधिक लगन माँगता 
है । व्यवसाय में तो अनेक व्यक्ति सफलता प्राप्त कर सकते हैं, 
लेकिन इस मार्ग में aga ही थोड़े; क्योंकि यहाँ पर मुख्यत: 
साधक के मानसिक गठन पर ही सव कुछ अवलम्वित रहता है | 
जिस प्रकार व्यवसायी, चाहे दौलत जोड़ सके, या न जोड सके, 
लेकिन कुछ कमाई तो जरूर कर लेता है, उसी प्रकार इस शास्त्र 
के प्रत्येक साधक को कुछ ऐसी झलक अवश्य मिलती है, जिससे 
उसका विश्वास हो जाता है कि ये बातें सच हैं और ऐसे मनुष्य 
हो गये हें, जिन्होंने इन सव का पूर्ण अनुभव कर लिया था | 

इस शास्त्र की यह केवल रूपरेखा है । यह शास्त्र स्वत:-. 
प्रमाण तथा स्वयंप्रकाश है, और किसी भी अन्य शास्त्र या विज्ञान 
को अपने से तुलना करने के लिए ललकारता है। दुनिया में 
पाखण्डी, जादूगर, धोखेवाज अनेक हो गये हैं, और विशेषतः इस 

क्षेत्र मे । ऐसा क्यों ? इसीलिए कि जो व्यवसाय जितना अधिक 
लाभप्रद होता है, उसमें उतने ही अधिक पाखण्डी और धोखेबाज 
होते हैं । परन्तु उस व्यवसाय के अच्छे न होने के लिए यह कोई 
कारण नहीं । एक वात और वतला देना चाहता हूँ । इस शास्त्र 
के अनेक वादों को सुनना बुद्धि के लिए चाहे वडी अच्छी कसरत 
हो, और आश्चयंजनक वातें सुनने से चाहे तुम्हें बौद्धिक सन्तोष 
प्राप्त होता हो, परन्तु अगर इससे परे सचमुच तुम्हें कुछ सीखने 
की इच्छा है, तो सिफ भाषणों को सुनने से काम न चलेगा। यह 
व्याख्यानो द्वारा नहीं सिखलाया जा सकता, क्योंकि यह शास्त्र है 
अनुभूतिनिष्ठ, और अनुभूति ही अनुभूति प्रदान कर सकती है । 
यदि GHA से सचमुच कोई अध्ययन करना चाहता है, तो उसको 
सहायता देने में मुझे वहुत आनन्द होगा । 

(ज्ञानयोग ) 
(लास एन्जल्स, फेलिफोनिया में दिया हुआ भाषण) 


वस्तुओं का सत्य स्वरूप क्या है, यह जानने के लिए हम चाहे 
किसी दिशा में qa, गम्भीर चिन्ता करने पर हमें दिखायी यही 
देगा कि अन्त में हम वस्तुओं की एक ऐसी अजीव अवस्था पर 
आ पहुँचते हें, जो विरोधात्मक-सी प्रतीत होती है; हम उस 
अवर्णनीय धर्म को आ पहुँचते हैं, जो बुद्धि से ग्रहण तो किया 
नहीं जा सकता, परन्तु फिर भी सत्य है। हम ज्ञान-प्राप्ति के 
लिए एक वस्तु लेते हुँ--हम जानते हैं कि वह सान्त है। लेकिन 
ज्योंही हम उसका विश्लेषण करने लगते हें, वह हमें एक ऐसे क्षेत्र 
में ले जाती है, जो वुद्धि के अतीत है। उसके गुणधर्मों का, उसकी 
सम्भवनीय अवस्थाओं का, उसको शक्तियों और उसके सम्वन्धों 
का हम अन्त नहों पा सकते । वह अनन्त वन जाती है । उदा- 
हरणार्थ, प्रतिदिन के व्यवहार का एक फूल ही ले लो। वह्‌ तो 
सान्त ही है । लेकिन ऐसा कौन है, जो कह सकता है कि में फूल 
के वारे में सव कुछ जानता हूँ ? उस फूल से सम्बन्धित ज्ञान के 
अन्त तक पहुँच जाना किसी के लिए भी सम्भव नहीं है। आरम्भ 
में फूल सान्त प्रतीत होता था, अव वह अनन्त बन AST है। रेती 
का एक कण लो । उसका विश्लेषण करो। हम यह मानकर 
आरम्भ करते हैं कि वह सान्त है; पर वाद में हम देखते हे कि 

वह तो सान्त नहीं है, वह अनन्त है । फिर भी हम उसे सान्त 
वस्तु की दृष्टि से ही देखते आये Fi इसी तरह फूल को भी हम 
एक सान्त वस्तु को दृष्टि से देखते हें। 

यही विचारो और अनुभवों कें विषय में सत्य है, चाहे वह 
अनुभव भौतिक हो अथवा मानसिक | आरम्भ में हम वस्तुओं को 
छोटी समझकर ग्रहण करते हुँ, लेकिन शीघ्र ही वे हमारे ज्ञान 
को धोखा दे देती हे, और अनन्त के गर्त में विलीन हो जाती हे । 
हमारे स्वयं के अस्तित्व के वारे में भी ठीक ऐसा ही है। हमारे 
इस अस्तित्व के विषय में भी वह विकट समस्या उपस्थित हो 
जाती है । इसमें सन्देह नहीं कि हमारा अस्तित्व है । हम देखते 
हैं कि हम सान्त जीव हैं । हम जन्म लेते हें और हमारी मृत्यु 
होती है | हमारे जीवन का क्षितिज परिमित है । हम इस विश्व 
में मर्यादित अवस्था में विद्यमान हैं निसर्ग एक क्षण में हमारा 
अस्तित्व मिटा सकता है। हमारे छोटे छोटे शरीर जैसे-तैसे 
संकलित हैं, और किसी भी क्षण टुकड़े टुकड़े होने के लिए तैयार- 
से हे । यह हमें निश्चित मालूम हृ । कर्म के क्षेत्र में हम कितने 
असहाय हैं ! हर घड़ी हमारी इच्छाशक्ति पर आघात होता है | 
हम कितना करना चाहते हूँ, और कितना थोडा कर पाते हे । 
हमारी वासना का कोई अन्त नहीं । हम किसी भी वस्तु की 
वासना कर सकते हूँ, कोई भी वस्तु चाह सकते हे, हम व्याध- 
नक्षत्र तक पहुँचने की भी इच्छा कर सकते हैं । परन्तु हमारी 
कितनी कम इच्छाएँ पूर्ण होती हें! शरीर ही हमारी इच्छाएं पूर्ण 
न होने देगा । स्वयं प्रकृति ही हमारी इच्छापूर्ति के विरुद्ध है । 
हम असहाय हे, दुबंल हें । भौतिक जगत्‌ के फूल या रेती के कण 
को तथा मानस-जगत्‌ के विचारों को जो सिद्धान्त लागू है, वही 

सिद्धान्त हजार गुना हमारे अस्तित्व के सम्बन्ध में लागू है । 
विद्यमान अन्यान्य वस्तुओं के सम्बन्ध में जो विकट समस्या है, 
वही हमारी सत्ता के विषय में भी है--हम एक ही साथ सान्त 
और अनन्त हैं। हम समुद्र पर उठनेवाली लहरों के समान हे । - 
लहर समुद्र से विलकुल ही पृथक्‌ नहीं है, फिर भी वह स्वयं 
समुद्र नहीं है । लहर का ऐसा कोई हिस्सा नहीं है, जिसे हम ऐसा 
कह सके कि 'यह समुद्र नहीं है ।' 'समुद्र' यह अभिधान उसे तथा 
संमुद्र के प्रत्येक अंग को समान रूप से लागू है, और फिर भी 
प्रत्येक लहर समुद्र से स्वतंत्र है । इसी तरह इस .सत्तारूपी अनन्त 
सागर में हम छोटी छोटी लहरों के समान हैं | परन्तु जव हम 
खुद को सचमुच पकड़ना चाहते हे, तो हम वैसा नहीं कर पाते, 
क्योंकि तव हम अनन्त वन जाते हें । 

हम लोग मानो स्वप्न-जगत्‌ में चल रहे हूँ । स्वप्न के समय 
में स्वप्न सत्य ही होते हैं, लेकिन हम जैसे ही उनमें से किसी एक 
का स्वरूप ग्रहण करना चाहते हैं, वैसे ही वह गायव हो जाता है। 
ऐसा क्यों ? इसलिए नहीं कि वे झूठे थे, बल्कि इसलिए कि वे 
तके और बुद्धि की ग्रहण-शक्ति से परे हैँ । इस दुनिया की प्रत्येक 
वस्तु इतनी विशाल है कि उसकी तुलना में हमारी बुद्धि कुछ भी 
नहीं है; वह तके के नियमों में daa से इनकार करती है। बुद्धि 
उसके आसपास जव AIT पाश फैलाना चाहती हैं, तो वह हसती 
हे । मानवआत्मा के विषय में तो यह तत्त्व और भी हजार गुना 
सत्य है । “स्वयं हम ही दुनिया में सब से वड़ा रहस्य है । J3 

ओह ! यह सब कितना आश्चर्यमय है! मनुष्य की आँख ही 
देखो, उसका कितनी आसानी से नाश हो सकता है। फिर भी, 
इस विशाल सूर्यमण्डल का अस्तित्व तुम्ह कैसे प्रतीत होता है ? 

इसलिए कि तुम्हारी आँखें उसे देख रही हें । दुनिया इसलिए 
विद्यमान है कि तुम्हारी आँखें प्रमाण देती हें कि ag विद्यमान 
है। जरा इस रहस्य पर विचार करो ये वेचारी छोटी आंखें ! 
तेजउजाला या एक आलपीन इन्हें नष्ट कर दे सकती है। लेकिन 
नाश के बृहत्तम यन्त्र, प्रलयकाल के वलिष्ठतम साधन, आश्‍श्चयंपूण 
घटनाएं, कोटि-कोटि तारे, सूरये, चन्द्र, भूमण्डल--इन सव का 
अस्तित्व इन दो छोटी आँखों पर अवलम्वित है ओर इन्हें इन दो 
छोटी आँखों के प्रमाणपत्र की आवश्यकता होती है । आँखें कहती 
हैं कि (है प्रकृति, तुम विद्यमान हो ' और हम विश्वास करते हें 
कि प्रकृति विद्यमान है । हमारी प्रत्येक इन्द्रिय के धारे में ठीक 
यही सच है । 

यह क्या है? फिर कमजोरी है कहाँ ? कौन वलिष्ठ है ? कौन 
बड़ा है और कौन छोटा? इस जगत्‌ में सब वस्तुएँ अद्भुत भाव 
से परस्परावलम्बी हें। यहाँ छोटे-से-छोटा परमाणु भी सम्पूर्ण 
विश्व के अस्तित्व के लिए आवश्यक है, फिर किसे हम ऊँचा कह 
सकते हे और किसे नीचा ? यह अन्वेषण के परे है। भला क्यों? 
इसलिए कि न कोई बड़ा है और न छोटा । प्रत्येक वस्तु में वह 
अनन्त सत्तारूपी समुद्र ओत-प्रोत है । वही अनन्त उनका सत्य 
स्वरूप हे । और जो कुछ धरातल पर विद्यमान हे, वह भी अनन्त 
ही है । वृक्ष अनन्त हे और इसी तरह प्रत्येक वस्तु, जो तुम देखते 
या छते हो, अनन्त हे । रेत का प्रत्येक कण, प्रत्येक विचार, 
प्रत्येक जीव, प्रत्येक विद्यमान वस्तु अनन्त हे । जो सान्त हे, वही 
अनन्त हे और जो अनन्त हे, वही सान्त है । यही हे हमारी सत्ता 
का स्वरूप | 

अव, यह सब सच हो सकता हे, लेकिन अनन्त की यह प्रतीति ` 

वतमान अवस्था में हमें केवल अनजान में ही होती है । यह वात 
नहीं कि हम अपना अनन्त स्वरूप भूल गये हैं । हम अपना अनन्तत्व 
यथार्थतः कभी भूल नहीं सकते । ऐसा कौन सोच सकता है कि 
उसका सम्पूर्ण रूप से नाश हो जायगा ? कौन सोच सकता है कि 
वह मर जायगा ? ऐसा कोई नहीं सोच सकता | अनन्त से हमारा 
जो सम्वन्ध है, वह SAA अज्ञात भाव से काम करता है । इसलिए 
एक प्रकार से हम अपने सच्चे स्वरूप को भूल बेठे हें। और 
इसीलिए है यह सारा दुःख | 

प्रतिदिन के व्यवहार में छोटी छोटी वाते हमें चोट पहुँचाती 
हैं, छोटे छोटे जीव हमें दास वनाये हुए sl हम दुःखी इसलिए 
होते हें कि हम समझते हैं, हम सान्त हैं, हम क्षुद्र जीव हैं । परन्तु 
तो भी यह विश्वास होना कि हम अनन्त हें, कितना कठिन है ! 
इस सव दुःख और शोक के वीच जव एक छोटीसी वस्तु AL मन 
को क्षुब्ध कर देती है, तो मेरा यह कतंव्य है कि' में विश्वास करूँ 
कि में अनन्त हूँ; और सत्य तो यही है कि हम अनन्त हूँ। चाहे 
जानते हुए, चाहे अनजान में, हम उसी अज्ञेय के अन्वेषण में लगे 
हैं, जो अनन्त है । हम सदा उसी की खोज में हूँ, जो स्वतन्त्र है-- 
जो मुक्‍त है । ह i 

आज तक ऐसी कोई मानवजाति नहीं हुई, जिसने किसी प्रकार 
के धर्म का अंगीकार न किया हो या ईश्वर अथवा देवताओं की 
पूजा न की हो । ईश्वर या देवता विद्यमान हैं या नहीं, प्रश्न यह 
नहीं है । प्रश्‍न तो है इस मानसिक घटना के विश्लेषण का । सारी 
दुनिया ईश्वर की खोज में--ईश्वर को ढूंढ निकालने में क्यों लगी 
है? कारण यह है कि यद्यपि हम इन पाशों से बँधे हे, यद्यपि 
यह प्रकृति और उसके नियमों को भयंकर शक्ति हमें पीसे-सी 

डाल रही है और हमें करवट तक लेने नहीं देती, यद्यपि--हम 
जहाँ भी जायें और जो कुछ भी करने की इच्छा करें--यह 
नियामक शक्ति, जो सर्वेत्र विद्यमान है, हमारे मार्ग में अड़चन ही 
डालती रहतो है, तो भी हम अपने स्वतन्त्र स्वरूप को कभी नहीं 
भूलते और संदा उसकी खोज में लगे रहते हें । दुनिया के सव 
धर्मों की खोज एक ही है और वह है मुक्ति की खोज; Ae वे 
इसे जानते हों या नहीं; चाहे इसे अच्छी तरह समझा सकते हों 
या नहीं; पर सत्य तो यही है । क्षुद्रतम मनुष्य, Wa से मूर्खे जीव 
भी इसी चेष्टा में लगा हुआ है कि वह ऐसी शक्ति पाये, जो 
निसर्ग-नियमों पर शासन कर सके । राक्षस, भूत, देवता अथवा 
अन्य किसी ऐसी वस्तु का वह दर्शन करना चाहता है, जो frat 
को अपने अधीन कर ले, जिसके लिए निसर्ग सर्वशक्तिमान न हो, 
और जिसका कोई दूसरा नियामक न हो । “किसी ऐसे की चाह 
है, जो नियम तोड़ सकता हो ! ”--मनुष्य के हृदय से यही 
आवाज निकल रही है। हम सदा इसी खोज में हें कि ऐसा 
कोई मिल जाय, जो नियम को तोड़ सके । लोहमार्ग पर दौड़ते 
हुए तेज इंजन को देख, राह में रंगनेवाला कोड़ा दूर हट जाता 
है । हम एकदम कह उठते हूँ, “इंजन तो निर्जीव वस्तु है, एक 
यन्त्र है, लेकिन कीड़ा सजीव है”--इसलिए कि कीड़े ने नियम 
तोड़ने का प्रयत्न किया । इतनी शक्ति और सामर्थ्यं विद्यमान 
होने पर भी इंजन नियम नहीं तोड़ सकता | जसा मनुष्य चाहता 
है, उसी दिशा में इंजन को जाना पड़ता है। अन्यत्र वह नहीं जा 
सकता | कीड़ा यद्यपि छोटा है, तो भी उसने नियम तोड़ने और 
आपत्ति से वचने का प्रयत्न किया । नियामक शक्ति पर अपना 
अधिकार चलाने की उसने चेष्टा की | उसने अपना स्वातन्त्र्य 

जतलाने का प्रयत्न किया, और यही है उसमें भविष्य में परमेश्वर. 
से एकरूप होने का लक्षण | 

अपनी स्वाधीनता जताने की यह चेष्टा, आत्मा का यह मुक्‍त- 
स्वभाव हर जगह विद्यमान है । यह प्रत्येक धर्म में ईश्वर या 
देवताओं के रूप में पाया जाता है। परन्तु देवताओं को जो अपने 
वाहर हो देखते हं, उनके लिए यह मुक्ति केवल बहि:स्थित बस्तु 
है । मनुष्य ने स्वयं ही निश्चय कर लिया कि वह विलकुल नगण्य 
है ! उसे यह डर था कि वह॑ कभी मुक्‍त नहीं हो सकता | इसलिए 
वह किसी ऐसे की खोज में घूमने लगा, जो स्वाधीन तथा प्रकृति 
के अतीत है । फिर उसने सोचा कि ऐसे स्वतन्त्र देवता तो अनेकः 
हैं, और धीरे धीरे उसने उन सव को एक देवाधिदेव में, एक 
परमेश्वर में लीन कर दिया । इस पर भी उसे सन्तोष नहीं हुआ। 
कालान्तर से वह सत्य के कुछ थोड़ा निकट आया; और फिर ` 
क्रमशः उसे मालूम हुआ कि वह चाहे जो कुछ हो, किसी न किसी 
तरह उसका उस देवादिदेव से, उस परमेश्वर से कुछ सम्बन्ध है; 
वह, जो अपने को मर्यादित, नीच तथा दुर्बल समझता था वह उस 
परमेश्वर से किसी न किसी तरह सम्वद्ध है । उसे दिव्य दर्शन 
होने लगे, विचार उठने लगे और ज्ञान की वृद्धि होने लगी | वह 
उस परमेश्वर के निकटतर आने लगा, और अन्त में उसे पता 
चला कि ईश्वर तथा अन्य सव देवता, सर्वशक्तिमान मुक्‍त पुरुष 
की प्राप्ति को साधना में अनुभूत होनेवाली मन को विभिन्न 
अवस्थाएँ---ये सव अपने ही स्वरूप के सम्वन्ध में क्रमश: विकसित 
कल्पनाओं का प्रतिविम्ब मात्र है । तत्पश्चात्‌ उसने केवल यह्‌ सत्य 
ही नहीं जाना कि “मनुष्य ईशवरनिमित एवं उसी की प्रतिमूति 
है,” वरन्‌ उसने यह सत्य भी जाना कि “ईश्वर मनुष्यनिर्मित 

एवं उसी को प्रतिमृति है 1” दिव्य मुक्ति की कल्पना इस प्रकार 
प्रकट हुई । परमेश्वर सर्वेदा अपने भीतर ही था--निकट से 
भी निकट था । और फिर भी हम उसकी खोज वाहर ही किये 
जा रहे थे । अन्त में उसे अपने हृदय की गुहा में ही विराजमान 
पाया । तुमने उस मनुष्य की कथा सुनी होगी, जिसने अपने हृदय 
की धड़कन को भूल से ऐसा समझा था कि कोई वाहर से दरवाजा 
खटखटा रहा है, इसलिए वह उठा और दरवाजा खोला तो देखा 
कि कोई न था । वह वापस लौट आया । फिर से वही दरवाजा 
खटखटाने की आवाज आती हुई मालूम हुई, किन्तु दरवाजे पर 
कोई न था । तव उसने समझा कि यह दरवाजे की खटखटाहट न 
थी, यह थी उसकी निजी हृदय की धड़कन । इसी तरह, अपनी 
खोज के वाद मनुष्य देखता है कि वह असीम मुक्ति, जिसे अपनी 
कल्पनाशकिति द्वारा वह अपने से वाहर प्रकृति में प्रस्थापित कर 
रहा था, वास्तव में अन्तःस्थ विषय है, नित्यस्वरूप परमात्मा ही 
है--और यह, वह स्वयं ही है। 
इस प्रकार, अन्त में इस अद्भुत FT का रहस्य उसकी समझ 
में आ जाता है। वह जान जाता है कि यह एक द्रष्टा अनन्त 
है और सान्त भी । वही अनन्त पुरुष यह सान्त जीव भी है । 
वही बुद्धि के पाश में जकड़ा हुआ-सा प्रतीत होता है और मर्यादित 
जीव के रूप में प्रकट-सा होता हे । परन्तु उसका वास्तविक स्वरूप 
अविकृत ही रहता है | 
इसलिए प्रकृत ज्ञान यही हे कि सव जीवात्माओं की आत्मा 

यह अन्तर्यामी भगवान्‌ ही वह सत्य है, जो अविकार्य है, शाश्वत 
आनन्दस्वरूप तथा नित्यमुक्त है । यही एक अचल पद है, जिसके 
आधार पर हम खड़े रह सकते हूँ । 

अतएव, यही मृत्यु का अवसान, अमरत्व की प्राप्ति तथा दुःख 
की निवृत्ति है । और जो इस अनेकता में उस एक को देखता है, 
इस परिणामी जगत्‌ में उस एक अपरिणामी का दर्शन करता है 
और उसका अपनी आत्मा की भी आत्मा के रूप में अनुभव करता 
हे, उसे ही शाश्वत शान्ति प्राप्त होती ह--दूसरे को नहीं । 

दुःख और अधःपतन के वीच मानो आत्मा अपनी एक किरण 
भेज देती है और मनुष्य जाग उठता है और जान लेता है कि जो 
कुछ वास्तव में उसका है, उसे वह कभी खो नहीं सकता । हाँ, 
जो कुछ हमारा है, उसे हम कभी नहीं खो सकते । कौन 
अपना अस्तित्व खो सकता है ? अपनी प्रत्यक्ष सत्ता कौन खो 
सकता है ? में तो असल में केवल अस्तित्वस्वरूप ही हूँ और बाद 
में जव उस पर सद्गुण का रंग चढ़ जाता है, तव में 'अच्छा' 
कहलाता हूँ। ऐसा ही बुराई के सम्वन्ध में भी है। आदि, मध्य 
और अन्त में केवल अस्तित्व ही विद्यमान है; वह कभी खोता 
नहीं, वह तो चिरविद्यमान है । 

इसीलिए मुक्ति की सव को आशा है। कोई मर नहीं सकता। 
सदा के लिए कोई पतित नहीं रह सकता । जीवन तो एक खेल 
का मैदान है, खेल चाहे जितना ही जंगली क्यों न हो । हम पर 
चाहे जितने थप्पड़ पडे, चाहे जितने धक्के लग, किन्तु नित्य 
वर्तमान आत्मा को कभी कोई चोट नहीं पहुँच सकती | हम वही 
अनन्त आत्मा हैं । 

एक वेदान्ती इस तरह गाता था-- 

“मुझे कभी न संशय था, न डर। मृत्यु मुझे कभी न छू पायी। 
मेरे माता-पिता कहाँ ? में तो अजन्मा हूँ । में ही सव कुछ हूं; 
फिर मेरा शत्रु कोन ? में सच्चिदानन्दस्वरूप हूं । “सोऽहम्‌ ', 

“सोज्हम्‌ 1 काम, क्रोध, ईर्षा, कुविचार आदि ने मुझे कभी स्पर्श 
नहीं किया, क्योंकि मैं तो सच्चिदानन्दस्वरूप हूँ । 'सो5हम्‌ ° 
* सोऽहम्‌ ' ।” 

सव दुःखों पर यही एक अमोघ उपाय है। यही वह अमृत है, 
जो मृत्यु को जीत लेता । हम यहाँ दुनिया में विद्यमान हैं। और 
हमारा स्वभाव इस सत्य के विरुद्ध विद्रोह कर वेठता है। किन्तु 
चलो हम गायें--- 

“सोऽहम्‌, सोऽहम्‌ । मुझे न भय है, न संशय, ने मृत्यु; में 
जाति-लिग-वर्ण सब के अतीत हूँ । कौनसा सम्प्रदाय मुझे बाँध 
सकता है ? कौनसा पन्थ मुझें अपना सकता है? सव पन्थों में में 
ही अनुस्यूत हूँ ! ” 

शरीर चाहे जितना ही विरोध करे, मन लड़ने के लिए चाहे 
जितना ही उठ खड़ा हो, इस घन अन्धकार में, इस तड़पनेवाली 
यन्त्रणा में, इस घोरतम नेराश्य में एक वार, दो वार, तीन वार, 
सर्वदा यही गाओ। प्रकाश मृदुता से आता है, धीरे धीरे आता 
है--पर आता है अवश्यं । 

अनेकों वार में मृत्युब्मुख में पडा हूं, क्षुधातुर रहा. हूँ, पेर फटे 
हैं और थकावट आयी; लगातार कई दिनों तक मुझे अन्न नहीं 
मिला और अकसर में एक पग भी नहीं चल सकता था; में पेड 
के नीचे बेठ जाता और एसा मालूम होता था कि अव प्राण 
निकले। बोलना मुझे कठिन हो जाता था और में विचार तक 
नहीं कर सकता था। अन्त में मेरा मन इस विचार पर लौट 
आया, “मुझे डर कहाँ ? में कंसे मर सकता हूँ ? मुझे न कभी 
भूख लगती है, न प्यास । में तो वही हूँ । सोऽहम्‌ । यह सम्पूर्ण 
विश्व मुझे कुचल नहीं सकता, वह तो मेरा दास है। ऐ परमेश्वर ! 

ऐ देवाधिदेव ! तू अपनी हुकूमत चला और हाथ से गया हुआ 
साम्राज्य फिर से प्राप्त कर ! उठ खड़ा हो, चल और बीच में 
ठहर मत ! ” ऐसा विचार आने पर मैं नव-चैतन्य पा उठ खड़ा 
होता, और यह देखो, तुम लोगों के सामने आज जीता-जागता 
खड़ा हूँ । इस तरह जव जव अन्धकार का आक्रमण हो, तो अपनी 
आत्मा का प्रतिष्ठापन करो, और जो कुछ प्रतिकूल है, नष्ट हो 
जायगा, क्योंकि आखिर यह सव स्वप्न ही है। आपत्तियाँ पर्वत 
जैसी भले ही हों, सव कुछ भयावह .और अन्धकारपूर्ण भले ही 
दिखे, पर जान लो, यह सव माया है। डरो मत, यह भाग 
जायगी। इसे कुचलो, और यह लुप्त हो जाती है। इसे ठुकराओ 
और यह मर जाती है। डरो मत; कितनी वार असफलता 
मिलेगी, यह न सोचो। चिन्ता न करो । काल अनन्त है । आगे 
चढ़ो, पुनः पुनः अपनी आत्मा का प्रतिष्ठान करो । प्रकाश अवश्य 
ही आयेगा। तुम are किसी की भी प्रार्थना करो, कौन तुम्हें 
आकर सहायता देगा ? जिसने स्वयं मृत्यु से छुटकारा नहीं पाया 
उससे तुम किस प्रकार सहायता की आशा कर सकते हो ? 
स्वयं ही अपना उद्धार करो! भाई, दूसरा कोई तुम्हें मदद न 
पहुँचायेगा; क्योंकि तुम स्वयं अपने सव से वडे शत्रु हो और 
लुम स्वयं ही अपने सव से बड़े मित्र तो फिर आत्मा का आश्रय 
'लो। उठ खड़े हो, डरो मत | दुःख और दुर्बलता के अन्धकार के 
बीच आत्मा को प्रकाशित होने दो, भले ही वहे प्रकाश आरंम्भ 
में अस्पष्ट और फीका हो। तुम्हें साहस मिलेगा और अन्त में तुम 
fag के समान गरज उठोगे, “में वह हूँ, में वह हूँ--सोऽहम्‌, 
सोऽहम्‌ ।” | फे FP 
हमारे एक कवि ने इस तरह गाया है--“में न नर हूँ, न 

नारी, न देव न दानव। मैं पशु, वृक्ष, पौधा आदि कुछ भी नहीं 
हूँ । न मै धनिक हूँ, न दरिद्र, न विद्वान्‌ न मूर्ख । मेरे वास्तविक 
स्वरूप की तुलना में ये सव विलकुल क्षुद्र हैं, क्योंकि में ही वह 
परमात्मा हूँ । 'सोऽहम्‌ ASSL । सूर्ये, चन्द्र तथा तारों की ओर 
देखो, मैं ही उनमें प्रकाशित हो रहा हुं । अग्नि की प्रभा तथा 
विश्व में खेलनेवाली शक्ति भी में ही हूँ, क्योंकि में ही वह 
परमात्मा हूँ | 

“जो कोई यह सोचता है कि में क्षुद्र हू, भूल कर रहा है, 
क्योंकि सत्ता केवल एक आत्मा की ही है। सूर्य का अस्तित्व 
इसलिए है कि में कहता हूँ सूर्य है, और जव में उद्घोषित करता 
हूँ कि दुनिया विद्यमान है, तभी उसे अस्तित्व प्राप्त होता है। मेरे 
बिना वे नहीं रह सकते, क्योंकि में सत्‌, चित्‌ और आनन्द स्वरूप 
gi में सदा सुखी हूँ, में सदा पवित्र हूँ, में सदा सुहावना हूँ । 
देखो, सूर्य के कारण ही प्राणिमात्र देख सकते हूँ, किन्तु किसी को 
भी आँख के दोष का उस पर कोई परिणाम नहीं होता । में भी 
इसी तरह हूँ । शरीर की सव इन्द्रियों द्वारा में काम करता हूँ, 
प्रत्येक वस्तु द्वारा में काम कर रहा हूँ, किंन्तु काम के भले-बुरे 
गुण का परिणाम मुझ पर नहीं होता। मेरा कोई नियामक नहीं 
है और न कोई कर्म । में ही कर्मों का नियामक हूँ । में तो सदा 
वर्तमान था और अभी भी हूं । 

“मेरा सच्चा सुख भौतिक वस्तुओं में कभी न था, न तो वह 
पति में था, न पत्नी में, न पुत्रों में और न अन्य किसी वस्तु में । 
मे तो अनन्त नील आकाश के समान हूँ । अनेक वर्ण के मेघ उस 
पर हो गुजरते हें, कुछ क्षण क्रीड़ा करते हें ओर चले जाते है, 
मौर वह विकारहीन नील आकाश वहाँ वेसा ही रह जाता है। सुख 

और दु:ख, अच्छा और बुरा मेरी आत्मा को एक क्षण के लिए 
भले ही ढक लें, पर फिर भी वहाँ मेरा अस्तित्व है ही। वे इस- 
लिए निकल जाते हैं कि वे बदलनेवाले ही हे । मैं इसलिए रह 
जाता हूँ कि मे स्वभावतः विकारहीन हूँ । अगर दुःख आता है, 
तो में जानता हूँ कि वह मर्यादित है । अतः उसका अन्त अवश्य 
होगा | अगर बुराई आती है, तो में जानता हूँ कि वह मर्यादित है। 
अत: वह अवश्य चली जायगी । मुझे कोई वस्तु स्पर्श नहीं कर 
सकती, क्योंकि में अनन्त हूँ, शाश्वत और अपरिणामी आत्मा हूँ।” 
आओ, हम इस प्याली का पेय पियें--यह प्याली, जो प्रत्येक 
अमर एवं विकारहीन वस्तु की ओर हमें ले जाती है। डरो मत। 
ऐसा मत सोचो कि हममें बुराई है, हम सान्त हें या हम कभी 
मर सकते हें । यह सच नहीं है। 

“ इस आत्मा के सम्वन्ध में पहले श्रवण करना चाहिए, फिर 
मनन और उसके उपरान्त उसका निदिध्यासन।” जब हाथ काम 
करते रहें, मन को कहना चाहिए, 'सोऽहम्‌, सोऽहम्‌।' सोचो तो 
यही सोचो, स्वप्न देखो तो इसी का, यहाँ तक कि यह तुम्हारी 
हड्डियों की हड्डी और मांस का मांस वन जाय, यहाँ तक कि 
zaar के, दुर्बलता के, दुःखों के और बुराइयों के सव भयानक 


स्वप्न बिलकुल गायव हो जायं। और तब एक क्षण के लिए भी 


सत्य तुमसे छिपा न रह सकेगा । 

. भक्ति 
. (भक्तियोग) 


i (मेडिसन स्ववेयर क्न्सटं हाल, न्यूयाक में र फरवरी १८९६ को न 
ty दिया हुना भाषण) ` .' 


sige थोडेसे ही धर्मों को छोड़ प्रायः हर एक धर्म में सगुण 
इश्वर की कल्पना प्रचलित रही है । बौद्ध और जेन धर्मो को 
छोड शायद संभी धर्मो में सगुण ईश्वर की कल्पना हैं और उसी 
के साथ भक्ति और पूजा की भी कल्पना प्रचलित है। यद्यपि 
बौद्ध और जैन धमो में सगुण ईश्वर की उपासना नहीं की जाती, 
तथापि वे लोग अपने धर्मों के प्रवतंकों को ही लेकर उनकी पूजा 
ठीक उसी तरह करते हे, जैसे अन्य धमो में सगुण ईश्वर की पूजा 
कोजातीहै। ''' | 

: प्रेम के उत्तर में जो प्रेम करनेवाले मनुष्य पर भी प्रेम कर 
सकता है, ऐसे प्रेमास्पद उच्चस्तरीय व्यक्ति की भवित और पूजा 
की कल्पना सार्वभौम है। प्रेम और भवित की यह कल्पना भिन्न- 
भिन्न धर्मों में विभिन्न मात्रा तथा भिन्न-भिन्न श्रेणियों में पायी 
जाती है । वाहरी अनुष्ठान की श्रेणी सव से निकृष्ट है, जहाँ कि 
मनुष्य के लिए सूक्ष्म विचारों का होना प्राय: असम्भव है। अतः 
वह इन सब को स्थूल रूप में ही परिणत कर देना चाहता है । 
इसी से कई प्रकार के अनुष्ठान और उनके साथ ही भिन्न-भिन्न 
प्रतीकों का उद्धव होता है। संसार के इतिहास में हम यही पाते 

हैं कि मनुष्य भावों के स्थूल रूपों या प्रतीकों द्वारा सूक्ष्म को ग्रहण 
करने का प्रयत्न कर रहा है। धर्म के सभी वाह्य उपकरण--- 
घण्टी, संगीत, अनुष्ठान, पुस्तक और मूर्तियाँ--इसी के अन्तर्गत 
आते हैँ। जो भी वस्तुएँ .इन्द्रियों द्वारा ग्रहण होने योग्य हैं और 
जिनके द्वारा सूक्ष्म को स्थूल रूप देने में मनुष्य को सहायतां 
मिलती है, उनमें से किसी .भी वस्तु का आश्रय पूजा या उपासना 
के लिए किया जाता g : 

समय समय पर प्रत्येक धर्म में ऐसे सुधारक उत्पन्न हुए हे, जो 
सब. प्रकार के प्रतीकों और अनुष्ठानों का विरोध करते आये Fi 
'पर उनके प्रयत्न निष्फल रहे G कारण, जवं तक मनुष्य मनुष्य 
बना रहेगा, तव तक मानव-जाति के अधिकांश को किसी न 
किसी स्थूल आलम्बन की जरूरत होगी, जिसके चारों ओर वह 
अपनी सारी भावनाओं को स्थापित कर सके, जो मन के सभी 
भावनात्मक आकारों का केन्द्र हो सके | मुसलमानों और प्रोटेस्टण्ट 
ईसाइयों ने इस उद्देश्य से बड़े बड़े प्रयत्न किये हैं कि सव अनुष्ठान- 
fang वन्द हो जायें पर तो भी उनमें भी अनुष्ठान प्रवेश कर 
ही गया है। ये अनुष्ठान हटाये नहीं जा सकते | दीर्घकाल के 
प्रयत्न के पश्चात्‌ सर्वसाधारण जनता में केवल इतना परिवर्तन 
'हो जाता है कि वह एक प्रतीक को छोड़ दूसरे को अपना लेती 
है। मुसलमान लोग परधर्मियों के प्रत्येक अनुष्ठान, आकार, 
'प्रतिमा या विधि को पापात्मक मानते हें, पर जब वे स्वयं अपंनी 
मसजिद 'काबा” में जाते हैं, तव वे अपने इन विचारों को झाड़कर 
अलग कर देते हें। प्रत्येक मुसलमान को नमाज पढ़ते समंय अपने 
को काबा की मसजिद में खड़ा समझना पडता. हे; और जब वह 
'काबा की यात्रा करता है, तब वहाँ की दिवाल में जो' कालां 

पत्थर है, उसका उसे चुम्बंन करना पड़ता है। और धारणा ag 
है कि कयामत के दित लाखों और करोड़ों यात्रियों के इस पत्थर 
पर अंकित ये चुम्बन-चिन्ह इन ईमानवाले व्यक्तियों के कल्याण 
के लिए साक्षी का रूप धारण करके उपस्थित हो जायेंगे । फिर 
वहाँ एक जिमजिम कूप है। मुसलमानों का विशवास है कि जो इस 
कप का थोडा-सा भी जल निकालता है, उसके पाप क्षमा कर दिये 
जाते हे, और न्यायदान के दिन उसे नया शरीर मिलता है तथा 
वह सदा जीवित रहता है। दूसरे लोगों में हम देखते हें कि यह 
साकारोपासना इमारतों का रूप धारण करती है। प्रोटेस्टण्ट 
समझते हैं कि उनके गिर्जाघर ही अन्य स्थानों से अधिक पवित्र 
हें । उनके लिए यह गिर्जाघर ही प्रतीक का स्थान धारण करता 
है। फिर उनका धमंग्रन्थ भी है। धमंग्रन्थ की भावना उनके लिए 
अन्य प्रतीकों की अपेक्षा अधिक पवित्र है। प्रोटेस्टण्ट लोगों में 
क्रास के चिन्ह (1) को वही स्थान प्राप्त है, जो कंथलिक लोगों 
में साधुओं की मूर्तियों का है । 
अतः प्रतीकों के उपयोग के विरुद्ध उपदेश करना निरथंक है। 
ओद हम उनके विरुद्ध प्रचार करें भी तो क्यों? संसार में मनुष्यों 
के सामने जो सव प्रतीक हे, उसके पीछे जो वस्तु या तत्त्व है, उस 
तत्त्वं के प्रतिनिधि-रूप में वे उन प्रतीकों का उपयोग न करें, इसमें 
तो कोई युक्तिसंगत वात दिखायी नहीं देती । यह विश्‍व भी तो 
एक प्रतीक ही है, जिसमें और जिसके द्वारा हम उसकी उस 
उपलक्षित वस्तु को ग्रहण करने का प्रयत्न कर रहे हें, जो उसके 
पीछे है, उसके अतीत है। मानव-प्रकृति के निम्न-स्तर में इनकी 
आवश्यकता रहती. है और हम इसे वना रखने के लिए वाध्य हैं। 
पर साथ ही यह भी सच है कि हम उपलक्षित वस्तु की प्राप्ति 

के लिए प्रयत्न कर रहे हे, भौतिकता की परिधि को लाँधकर 
आध्यात्मिकता के राज्य में पहुँचने की कोशिश कर रहे ह्‌ँ । 
हमारा ध्येय आत्मवस्तु है, न कि भौतिक पदार्थ | आकार, सूतियाँ, 
घण्टियाँ, दीपक, पुस्तकें, गिर्जाघर, मन्दिर तथा अन्य सव पवित्र 
प्रतीक बहुत अच्छे हैं, आध्यात्मिकता के बढ़ते हुए पौधे के लिए 
बड़े सहायक होते हे, परन्तु वस यहीं तक, इसके आगे उनकी पहुँच 
नहीं | अधिकांशतः तो हम यही पाते हे कि पौधा आगे बढ़ता ही 
नहीं । किसी धमं-सम्प्रदाय में जन्म लेना तो अत्युत्तम है, परन्तु 
उसी में मर जाना बहुत खराव है। जहाँ किसी प्रकार की पुजा- 
विधियों द्वारा आध्यात्मिकता के छोटे पौधे को सहायता मिलती 
है, ऐसे सम्प्रदाय की मर्यादा के भीतर जन्म लेना aga अच्छा है, 
परन्तु यदि मनुष्य इन विधियों के बन्धन के भीतर ही रहते मर 
जाय, तो निस्सन्देह पौधे की वृद्धि नहीं हुई, आत्मा का विकास 
नहीं हुआ । 
अतः यदि कोई कहे कि प्रतीक, अनुष्ठान और विधियाँ सदैव 
रखने की चीजें हूँ, तो उसका यह कहना गलत है, पर यदि वह 
कहे कि इन प्रतीकों और अनुष्ठानों द्वारा विकास की निम्न 
श्रेणियों में आत्मोन्नति में सहायता मिलती है, तो उसका कथन 
ठीक है । पर हाँ, आत्मोन्नति का अर्थ बुद्धि का विकास समझने 
की भूल न'कर बैठना। किसी मनुष्य की बुद्धि कितनी ही विशाल 
क्यों न हो, पर आध्यात्मिक क्षेत्र में, सम्भव है, वह एक बालक 
या उससे भी गया-बीता हो । इसी क्षण आप इसकी परीक्षा कर 
सकते हे । आपमें' से कितने ऐसे हैँ, जिन्हें सर्वव्यापित्व की कल्पना 
है, यद्यपि आप लोगों को सर्वव्यापी ईश्वर में ही बौद्धिक विश्वास 
करने के लिए सिखाया गया है ! यदि आप प्रबल प्रयत्न करेंगे 

तो इस सवं-व्यापकता के भाव के लिए खींचतान करके आकाश 
की या हरे-भरे विस्तृत मैदान की, या यदि आपने देखा होगा तो 
समुद्र या मरुस्थल की कल्पना करेंगे । पर ये सव भौतिक qit 
हैं और जब तक आप सूक्ष्म को सूक्ष्म की ही, आदर्श को आदर्श 
की ही तरह मन में नहीं ग्रहण कर सकते, तब तक इन आकारों 
के मार्ग से--इन भौतिक मूर्तियों के सहारे ही चलना होगा, फिर 
ये मूर्तियाँ चाहे दिमाग के भीतर हों या बाहर, उससे कोई अन्तर 
नहीं पड़ता ॥ `. . TS 
- आप सव जन्म से ही मूर्तिपूजक हें और मूतिपूजा अच्छी चीज 
है, क्योंकि वह मानव-प्रकृति की बनावट के अन्तर्गत है ।. उसके 
प्रे कौन जा सकता है ? केवल सिद्ध पुरुष और ईश्वरी अवतार 
ही । शेष सव लोग मूर्तिपुजक.ही हैं जव तक आप अपने सामने 
अनेक रूप और अनेक आकृतियों सहित इस संसार को देख रहे 
हैं, तव तक आप सभी मूर्तिपूजक हैं। दिमाग में स्थूल मूतियां 
नहीं समाती; वहाँ तो किसी स्थान में केवल थोडासा. स्फुरण 
(sensation) ही हुआ करता है । पर फिर भी आप इस अनेक 
रंग-रूप और,आकारयुक्त संसार की--इस महान्‌ प्रतीकस्वरूप 
संसार की मूर्ति किस तरह अपने सामने ले आते हैं ? कया आप 
एक विशालकाय मूर्ति की उपासना नहीं कर रहे हें ? जो कहता 
है कि में शरीर हूँ, वह ज॑न्मतः ही मूतिपूजक है । असल में ऑप 
सव तो आत्मा हँ--वह आत्मा जिसका न रूप है, न रंग, जो 
अनन्त है, भौतिक पदार्थ नहीं । अतः जो कोई अपने को शरीर 
या जड़-पदार्थं समझता है, सूक्ष्म का ग्रहण करने में असमर्थ हैं 
तथा भौतिक पदार्थं की सहायता बिना अपने वास्तविक स्वरूप 
को सोच ही. नहीं सकता, उसे तो हम .मूर्तिपुजक ही कहेंगे। फिर 

भी ऐसे लोग दूसरे को मूतिपूजक. कहकर आपस में कँसे लड़ा 
करते हें ! मतलव यह कि. हरएक व्यक्ति अपनी उपास्य मूर्ति 
को सच्चा बताता है और दूसरों की उपास्य मूर्ति को गलत। - 
अतः आध्यात्मिक क्षेत्र में जो लोग बच्चों के समान हैं, उनके 
मूर्खंतापूर्णं विचारों को हमें अपने दिमाग से दूर कर देना चाहिए । 
हमें इन मनुष्यों की व्यर्थं बकवास के ऊपर yout चाहिए । 
एसे मनुष्य तो कुछ निःसार शाब्दिक विवादों. को ही धम 
मानते हैं अथवा एक विशेष प्रकार के सिद्धान्त-वाक्यों को ही धमः 
समझते हैं । उनके लिए धमं का मतलव कुछ बौद्धिक सम्मति. या 
असम्मति ही होता है । उनके पुरोहित जो कुछ शब्द कह दिया 
करते. हे,' उनमें विश्वास करना ही उनका धमं होता है। जिस 
वात में उनके पूर्वज विश्वास करते चले आये हैं, वही धमं. है l 
कुछ काल्पनिक विचार और अन्धविश्वास की बातों को ही वे धर्मे 
जानते हैं। इन बातों से वे इसीलिए चिपके हुए है कि उनकी 
जाति और सम्प्रदाय में ये विचार पूर्वजों से चले आं रहे हें। हमें 
इन बातों से ऊपर उंठना चाहिए और समस्त मानब-सुष्टि को 
एक महान्‌ शरीरी (organism) मानकर उसे प्रकाश की ओर 
क्रमशः अग्रसर होते हुए देखना चाहिए। देखना चाहिए. कि 
मानवतारूपी यह अद्भुत पौधा क्रमशः ईश्वर नामक उस अदभुत 
सत्य की ओर अपना विकास कर रहा है। और उस सत्य की 
ओर अग्रसर होने में 'उसकी प्रारम्भिक गतियाँ जड़पदार्थ तथा 
अनुष्ठानों के माध्यम से ही होती हें । इसके अतिरिक्त और दूसरा 
कोई मार्ग नहीं | | । | 
इन सव अनुष्ठानों के अन्तगेत एक मुख्य तत्त्व है, जो अन्य 
सब बातों से श्रेष्ठ है।. वह है ईश्वर के किसी भी नाम की 

उपासना । आप में से जिन्होंने ईसाई धमं के पुरातन रूपों का 
अभ्यास किया होगा, जिन्होंने संसार के भिन्न भिन्न धर्मों का 
अध्ययन किया होगा, उनका सम्भवतः इस वात पर ध्यान गया 
होगा कि उन सव में ईश्वर के नाम की उपासना का विधान है। 
वे सब उस नाम को अत्यन्त पवित्र वताते हे । आपने पढ़ा होगा, 
हिब्रू लोगों में ईश्वर के नाम को यहाँ तक पवित्र मानते थे कि 
साधारण मनुष्य द्वारा या साधारण प्रसंगों पर उस नाम का 
उच्चारण तक नहीं किया जा सकता था। उस नाम में अनुपम 
पवित्रता थी | यह नाम सब से अधिक पवित्र था। सब नामों से 
अधिक पवित्र वह था, और वे सभी इस नाम को ही ईश्वर 
समझते थे । यह वात सत्य भी है; कारण कि नाम और रूप के 
सिवाय यह सृष्टि और है ही क्या ? क्या आप बिना शब्दों के 
विचार कर सकते हैं ? शब्द और विचार अलग नहीं किये जा 
सकते । यदि आप में से कोई इन दोनों को अलग कर सकता है, 
तो प्रयत्न कीजिये । जव कभी आप विचार करते हैं, तो शब्द- 
आकृति द्वारा ही विचार करते हैं। शब्द भीतरी अंश है और 
विचार वाहरी । ये दोनों नित्य एकत्र रहते हे, अलग नहीं हो 
सकते । एक दूसरे को लाता है । विचार शब्द को लाता है और 
शब्द विचार को। इसी प्रकार यह समस्त जंगत्‌ मानो बाह्य रूप 
है और इसके पीछे ईश्वर का वह महान्‌ नाम प्रतिष्ठित है। 
प्रत्येक शरीर एक रूप है और उस शरीर के पीछे उसका एक 
नाम है। अपने मित्र के विषय में ज्योंही आप विचार करते हैं, 
त्योंही आपके सामने उसके शरीर की भी कल्पना आ जाती है 
और उसके साथ उसके नाम की कल्पना भी लगी हुई, जुड़ी हुई 
होती है। यह मनुष्य के स्वभाव में है। मनोविज्ञान की भाषा में 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


भक्ति ; ९७ 


ru 


कहना होगा कि मनुष्य के मानसिक क्षेत्र में रूप की कल्पना के 
विना नाम की और नाम की कल्पना के बिना रूप की कल्पना 
ठहर सके, ऐसा कभो नहीं हो सकता । ये पृथक्‌ नहीं किये जा 
सकते । ये दोनों उसी एक तरंग के भीतरी और वाहरी पहलू हें । 
इसी कारण संसार में सर्वत्र नाम को इतना उच्च मानते हें और 
Wat नाम की उपासना की जाती है । जान में या अनजान में 
नाम को यह महिमा मनुष्य के हाथ लग गयी । 

फिर हम यह भी देखते हैं कि बहुतसे धर्मों में पवित्र 
महापुरुषों की पूजा होती है । वे श्रीकृष्ण की पूजा करते हैं, बुद्ध की 
` पूजा करते हे, ईसा की पूजा करते हूँ, इत्यादि इत्यादि । साधुओं 
की भी पूजा होती = । समस्त संसार में सैकड़ों साधुओं की पूजा 
होती है और इनकी पूजा क्‍यों न हो ? प्रकाश का स्फुरण तो 
Wat है। उल्लू अन्धकार में देखता है । इससे यह सिद्ध होता 
है कि अन्धकार में भी प्रकाश है। पर अंधेरे में मनुष्य को 
दिखायी नहीं देता। मनुष्य के लिए उस स्फुरण या स्पन्दन को 
ग्रहण करना तभी सम्भव होता है. जव उसकी तीव्रता आँख के 
ज्ञानतन्तुओं में प्रभाव पैदा करनेयोग्य हो जाती है, जसे कि 
दीपक में, सूर्य में या चन्द्र में । ईश्वर सवंव्यापी है । प्रत्येक प्राणी 
में ईश्वर अपने को व्यक्त करता है, पर मनुष्य के लिए तो वह 
मनुष्य में ही दिख सकता है और पहचाना जा सकता है। जब 
उसका प्रकाश, उसकी व्यापकता, उसकी आत्मा मनुष्य के दिव्य 
चेहरे में से चमकती है, तभी मनुष्य उसे समझ पाता है। इस 
प्रकार मनुष्य सदेव मनुष्य के द्वारा ही ईश्वर को पूजा करता 
भाया है; और जब तक वह स्वयं मनुष्य बना रहेगा, तव तक 
इसी तरह ईश्वर की पूजा करता रहेगा । वह चाहे इसके विरुद्ध 

जितना भी facet, प्रयत्न करे, पर ज्योंही वह ईश्वर के 
साक्षात्कार का प्रयत्न करेगा, त्योंही उसे दिखेगा कि ईश्वर का 
मनुष्य के रूप में चिन्तन करना उसकी प्रकृति. के लिए. नितान्त 
आवश्यक है । े 
इस तरह हम देखते हें कि ईश्वर की पूजा में तीन वातें मुख्य 

हे, जो प्राय: प्रत्येक धर्म में होती हैं । प्रतीक या रूप, नाम और 
अवतार । सभी धर्मों में ये बातें किसी न किसी रूपः में पायी 
जाती हे। पर तो भी तुम देखोगे कि वे आपस में लड़ना चाहते 
हैं। .एक कहता है, “संसार में मेरा भगवन्नाम ही एकमात्र संत्य 
है; मेरा भगवद्रूप ही अकेला सच्चा रूप है; मेरे ईशवर-अवतार | 
ही सच्चे अवतार हे; तुम्हारे सव मिथ्या FP? 
' आजकल ईसाई पादरी लोग अपने विचारों में कुछ मेहरबान 
हो गये हैँ; वे कहने लगे हैं कि प्राचीन धर्म वाद में आनेवाली धर्म 
की आगमन-सूचना देनेवाली छाया मात्र थे और यह बाद का 
धर्म ही एकमात्र सच्चा है, जो कि हमारा धर्म है। उनकी 
यह धारणा है कि उत्त विभिन्न प्राचीन धर्मों द्वारा ईश्वर ने स्वयं 
अपनी परीक्षा ली तथा उन भिन्न भिन्न रूपों द्वारा अपनी शक्तियों 
की जाँच की, और अन्त में वह अपने को ईसाई धर्म में ही पूर्ण 
रूप से प्रकट करने में सफल हो सका | यह स्थिति पुराने विचारों 
से कम से कम एक कदम आगे अवश्य है । पचास वर्ष पूर्व शायद 
उन्होंने इतना भी न कहा होता | तब तो अपने धर्म को छोड़ 
बाकी किसी चीज को वे मानते ही न थे । उनका अपना धर्म ही 
सर्वस्व था । इस प्रकार की भावना किसी एक धर्म या जाति या 
विशिष्ट मानसिक प्रवृत्तिवाले . भावना-समूह तक ही सीमित. नहीं 
है । लोग सदा.यही सोचते हैं कि वे जो करते हे, वही एक. करने 

की चीज है। यहीं पर हमें भिन्न भिन्न धर्मों के अध्ययन से 
संहायता मिलती है--उससे स्पष्ट मालूम हो जाता है कि वे ही 
विचार, जिन्हें हम अपना कहते रहे हैं, दूसरों में सैकड़ों वर्ष पूर्व 
विद्यमान थे, और कभी कभी तो हमारी अपेक्षा उनके द्वारा वे 
विचार अधिक अच्छे ढंग से व्यक्त किये गये थे। § 
ये भक्ति के वाहरी रूप हैं, जिनमें से.होकर मनुष्य को जाना 
पड़ता है । पर यदि वह सच्चा है. और यथार्थ में सत्य वस्तु को 
प्राप्त करना .चाहता है, तो वह इनसे उच्चतर भूमिका में पहुंचता 
है, जहाँ इन वाहरी रूपों का कोई मूल्य नहीं। मन्दिर या 
गिर्जाघर, पुस्तकं या अनुष्ठान, ये सव धर्मे को वाल-शिक्षाएँ हे 
जो उस धर्मक्षेत्र के बालक को उच्चतर भूमिका में कदम रखने 
लायक शक्तिशाली बनाती हें। और यदि धर्म को उसे आकांक्षा 
है, तो उसके लिए ये पहले कदम--ये प्रथम सोपान आवश्यक 
हैं। ईश्वर के लिए पिपासा, ईश्वरःप्राप्ति के लिए व्याकुलता होने 
से सच्चा अनुराग, सच्ची भक्ति उत्पन्न होती है। पर यह. 
व्याकुलता है किसे ? प्रश्‍न तो यही है । सिंद्धान्तवाद या बौद्धिक 
विवाद धर्म नहीं है । हम स्वयं ब्रह्मस्वरूप हें यह जानकर तद्रूप 
हो जाना ही धमं है । प्रत्यक्ष अनुभव करना ही धमं है । हम हर 
एक को ईश्वर, आत्मा और विश्व के रहस्यों की बातें करते सुनते 
हे, पर यदि आप उनमें से एक-एक को लेकर यह पूछते जायं far 
'क्या तुमने ईश्वर का साक्षात्कार किया है ! अपनी आत्मा को 
देखा है?! तो उनमें से. कितने लोग 'हां' कहने का साहस करेंगे ! 
फिर भी वे सब आपस में लड़ रहे हैं ! ह 
एक बार भारतवर्ष में विभिन्न सम्प्रदायों के प्रतिनिधि एकत्र 
हए और विवाद करने लगे । एक ने कहा, “शिव ही एकमात्र 

ईश्वर हें । दूसरा बोल उठा, 'एकमात्र ईश्वर तो विष्णु हे ।' 
इस प्रकार उनके विवादों का कोई अन्त न था । इतने में वहाँ से 
एक ऋषि जा रहे थे। इन विवादकों ने उन्हें निर्णय करने के 
लिए बुलाया । ऋषिवर वहाँ गये और उन्होंने शिव के ही सब से 
बड़े ईश्वर होने का दावा करनेवाले मनुष्य से पूछा, 'क्या तुमने 
शिव को देखा है ? कया उनसे तुम्हारा परिचय है ? यदि एसा 
नहीं है, तो तुम कसे जानते हो कि वे ही सब से बड़े ईश्वर हें ?' 
तत्पश्चात्‌ उन्होंने विष्णु के उपासक की ओर देखकर उससे भी 
यही प्रश्‍न किया, क्‍या तुमने विष्णु को देखा है ?” इसी तरह 
बारी-बारी से उन्होंने प्रत्येक से प्रश्‍न किया । तब पता लगा कि 
उनमें से कोई भी ईश्वर के विषय में कुछ भी नहीं जानता था । 
इसी कारण वे इतना झगड़ा कर रहे थे । यदि उन्हें यथार्थ ज्ञान 
होता, तो वे वहस न करते। पाणी भरते समय खाली घड़ा 
आवाज करता है, पर जब घडा भर जाता है, तब आवाज वन्द 
. हो जाती है । अतः इन सम्प्रदायो में वहस और झगड़ों का होना 
ही यह सिद्ध करता है कि ये लोग धर्म का कुछ भी नहीं जानते। 
उनके लिए तो धमं का अथं है निरर्थक शब्दराशि, जिसे पुस्तकों 
'में भर देना होता है । हर एक को एक बृहद्ग्रन्थ लिखने की 
. जल्दी पड़ी है । जहाँ हाथ लग जाय, उसी पुस्तक से सामग्री 
चुराकर और किसी का ऋण विना स्वीकार किये ही अपने ग्रन्थ 
का जहाँ तक हो बृहत्काय बनाने की धुन उस पर सवार रहती 
है । तत्पश्चात्‌ वह अपनी 'पुस्तक को संसार में प्रचलित करके 
वहाँ की वर्तमान अशान्ति में और भी वृद्धि कर देता है। 
अधिकांश लोग तो नास्तिक हैं । मुझे इसका आनन्द है कि 
इस ज़माने में पश्चिमी दुनिया में नास्तिकों का एक और दल 

उत्पन्न हुआ है। वह है जड़वादी | ये जड़वादी निष्कपट नास्तिक 
हैं, धार्मिक नास्तिक लोग कपटी होते हे, धर्म की वाते करते हुँ 
धर्म के लिए लड़ते हैं, पर उन्हे धर्म की आकांक्षा नहीं है । उन्हे 
धर्म की 'चाह' नहीं है । वे कभी धमं का 'साक्षात्कार' करने का 
प्रयत्न नहीं करते । वे धमं को 'समझने' की कोशिश नहीं करते। 
ऐसे धा भिक नास्तिकों से जडवादी नास्तिक अच्छे हैं। ईसा के 
उन वचनों को याद रखो, “माँगो और वह तुम्हें दे दिया जायगा, 
ढूंढो और तुम पाओगे, खटखटाओ और तुम्हारे लिए दरवाजा 
खोल दिया जायगा ।” ये शब्द अक्षरशः सत्य हैं। ये न तो रूपक हें, 
न काल्पनिक | ईश्वर के श्रेष्ठतम पुत्रों में से एक के हृदयोद्गार 
ह, जिनका हमारे इस संसार में अवतार हुआ था। ये शब्द 
साक्षात्कार के फलस्वरूप मिले थे, पुस्तकों से उद्धृत किये हुए 
नहीं थे । ये हमें उन महापुरुष से प्राप्त हुए हैं, जिन्होंने ईश्वर का 
अनुभव प्राप्त किया था; स्वयं परमात्मा का साक्षात्कार किया 
था; ईश्वर से वातें की थी, जो ईश्वर के साथ रहते थे--हम 
ओर आप जिस प्रकार इस इमारत को देख रहे हैं उससे भी 
सौगुना अधिक प्रत्यक्ष रूप से जिन्होंने ईश्वर को जाना था | 

_ पर ईश्वर की चाह किसे है? यही प्रश्‍न है। क्या आप समझते 
हैं कि संसार का यह सारा जनसमुदाय ईश्वरःप्राप्ति की इच्छा 
रखते हुए भी ईश्वर को नहीं पा सक रहा है । यह असम्भव है | 
एसी कौनसी इच्छा है, जिसको पूर्ण करनेवाला पदार्थ बाहर नहीं 
है । मनुष्य साँस लेना चाहता है, और उसके साँस लेने के लिए 
हवा मौजूद है । वह खाना चाहता है और उसके खाने के लिए 
अन्न विद्यमान है । इन इच्छाओं को कौन उत्पन्न करता है? इन 
वाह्य वस्तुओं का अस्तित्व ही इन इच्छाओं को उत्पन्न करता है | 

प्रकाश के ही कारण आँखों की उत्पत्ति हुई और शब्द के ही 
कारण कान की । इस प्रकार मनुष्य की समस्त आकांक्षाओं की 
उत्पत्ति किसी-न-किसी बाहर रहनेवाले पदार्थ के ही कारण हुई 
है । अतएव पूर्ण सिद्धि प्राप्त करने की, इष्ट ध्येय तक पहुँचने 
की तथा प्रकृति के परे जाने की आकांक्षा भी कंसे आं सकती है; 
जब तक कि किसी ने उसे उत्पन्न न किया हो, मानव-आत्मा. में 
उसे भिदा न दिया हो और वहाँ उसकी स्थिति न कर दी.हो। 
अत: जिस मनुष्य में ऐसी आकांक्षा जागृत हो उठी है, वह उस 
उद्देश्य को अवश्य प्राप्त करेगा । पर यह आकांक्षा है किसमें? 

हमें ईश्वर के सिवाय वांकी सभी चीजों की आकांक्षा है। यह 
जो अपने चारों ओर देखते हो वह धर्म नहीं हे । "किसी गृहिणी 
का बैठकखाना दुनिया के सभी स्थानों से. आयी हुई तरह-तरह 
की चीजों से सजा है। पर आजकल का फॅशन है कि कुछ जापानी 
चीजें भी चाहिए, इसलिए एक जापानी फूलदान मोल लेकर उसे 
भी वह अपने कमरे में स्थापित करती है। अधिकांश मनुष्यों का 
धर्मे इसी प्रकार क्रा है। उपभोग की सभी वस्तुएँ उसके पास हैं, 
पर धर्म के थोडेसे स्वाद के विना जीवन में कुछ कमी आ जाती 
है और समाज भी निन्दा करता है, अतः कुछ धर्म भी चाहिए । 
संसार में धर्म की यही वर्तमान अवस्था है । 

'एक शिष्य अपने गुरु के पास गया और बोला, “गुरुदेव ! मुझे 
धर्म चाहिए।” गुरुजी उस युवक की ओर देखकर कुछ नहीं बोले, 
केवल मुसकरा दिये | युवक प्रतिदिन आता और जोर देकर कहा 
करता; “मुझे धमं चाहिए।” परः उस वृद्ध को इस युवक से 
अधिक ज्ञान था । एक दिन aga गरमी पड़ रही थी । गुरु ने 
उस युवक से कहा, “चलो मेरे साथ नदी को; 'डुबकी लगा आयें । 

चे नदी में गये। युवक नदी में कूद पड़ा और गुरुजी भी 
उसके पीछे उतरे । गुरुजी ने वलपूर्वक उस युवक का सिर कुछ 
समय तक पानी के अन्दर ही दवा रखा और जब कुछ देर तक 
वह युवक पानी के भीतर हड़वड़ा चुका, तव गुरुजी ने उसे छोड़ 
दिया और पूछा, “क्यों जी, तुम पानी के अन्दर थे, तंव तुम्हें 
सव से अधिक आवश्यकता किस वात की मालूम होती थी 2” 
शिष्य ने उत्तर दिया, “साँस लेने की ।” “क्या तुम्हें ईश्वर की 
आवश्यकताः उसी प्रकार है ? यदि है तो तुम उपे एक क्षण भें 
ही:पाः जाओगेः।” जब तक -तुममें वही पिपासा, वहीं तीव्र 
व्याकुलता, -वही.लालसा नहीं होती तब तक तुम अपनी बुद्धि, 
पुस्तकों या अनुष्ठानों. के सहारे कितनी भी खटपट करो; तुम्हे 
धमं की प्राप्ति नहीं हो सकती । जवं तक तुममें ऐसी घर्मपिपासा 
जाग्रत्‌ नहीं होती, तव तक तुम नास्तिक से किसी तरह श्रेष्ठ नहीं 
हो। gaa और नास्तिक में अन्तर इतना ही है कि नास्तिक 
निष्कपट है और तुमंमें वह गुण भी नहीं है। . | 

“ , एक महापुरुष कहा करते थे, “मान लो, एक कमरे में चोर 
है Lod किसी तरह ug: मालूम हो गया कि उसके वाजू के ही 
कमरे में स्वर्ण की वडी राशि रखी .हुई है और इन दोनों कमरों 
के बीच की दीवाल age पतली है। अव उस चोर की क्या 
अवस्था. होगी:! उसकी आँखों से नींद चली जायगी, उसकी भूख 
भाग जायगी और वह कोई. काम भी न कर सकेगा। उसकी 
सारीं चिन्ता यह रहेगी कि वह स्वर्ण केसे प्राप्त हो, वह सदा 
"यही diam कि इस दीवाल में कसे छेद करू और उस सोने की 
डेरी पर हाथ ATS क्या,तुम यह कहते हो कि इन. सवः मनुष्यों 
को यथार्थ में ऐसा विश्‍वास है कि सुख की खान, आनन्द्रकन्द, 

वैभव का खजाना--स्वयं परमेश्वर--यहाँ है, और ऐसा विश्वास 
होते हुए भी ये लोग ईश्वर की प्राप्ति के लिए प्रयत्न न करके 
संसार में उसी तरह व्यवहार करेंगे, जैसा कि अभी कर रहे हें!” 
ज्योंही मनुष्य 'विशवास' करना आरम्भ कर देता है कि 
“ईश्वर है', त्याही वह ईश्वर को प्राप्त. करने की प्रवल लालसा से 
पागल हो जाता है। दूसरे लोग भले ही अपनी अपनी राह से 
जावें, पर ज्योंही मनुष्य को निश्चय हुआ कि वह जहाँ जिस तरह 
का जीवन व्यतीत कर रहा है, उससे उच्चतर जीवन और भी 
कोई है, ज्योंही उसे निश्चय रूप से अनुभव हों गया कि इन्द्रियाँ 
ही सब कुछ नहीं हें, यह अन्त होनेवाला जड़-शरीर उस अमर, 
शाश्वत, अविनाशी आत्मा-सुख की तुलना में कुछ भी नहीं है, तब 
तो जब तक वह उस सुख को अपने लिए प्राप्त न कर लेगा, तब 
तक पागल-सा हो जायगा । और यही पागलपन, यही पिपासा, 
यही धुन, धमं के प्रति 'जागृति' कहलाती है । जिस समय मनुष्य 
की ऐसी अवस्था हो जाती है, तभी से उसके धामिक जीवन का 
आरम्भ होता है । पर इस अवस्था को पहुँचने के लिए वहुत 
समय लगता है। ये विधियाँ और अनुष्ठान, प्रार्थना और तीर्थ- 
यात्रा, शास्त्राध्ययन, घण्टानाद, आरती, पुरोहित ये सव प्रारम्भिक 
तैयारियां S 1 वे आत्मा की मलिनता को दूर कर देती हें। और 
जब आत्मा पवित्र हो जाती है, तब वह अपने सहज स्वभाव से 
अपने उत्पत्तिस्थान--पित्रता की खान स्वयं परमात्मा--के पास 
पहुँचना चाहती है । Aa सदियों की धूल से ढका हुआ लोहे का 
टुंकड़ा चुम्बक के समीप वर्षों पड़े रहने पर भी उसकी ओर 
आकषित नहीं होता, पर धूल को हटाकर लोहे को साफ करते ही 
वह चुम्वक की ओर खिंच जाता है, उसी प्रकार जन्मजन्मान्तर 

की अपवित्रता, दुष्टता, और पापों की धूल से ढका हुआ यह जीव 
अनेक जन्मों के पश्चात्‌ इन विधियों ओर अनुष्ठानों के द्वारा, 
दूसरों की भलाई के द्वारा तथा अन्य प्राणियों पर प्रेम के द्वारा 
जब पर्याप्त शुद्धता को प्राप्त हो जाता है, तब उसकी स्वाभाविक 
आध्यात्मिक आकर्षण-शक्ति प्रकट होती है और वह जाग उठता 
है । तथा परमात्मा की ओर जाने की प्रवल चेष्टा करता है । 
फिर भी, ये सव अनुष्ठान और प्रतीकों की उपासना प्रारम्भ 
मात्र है, ईश्वर का सच्चा प्रेम नहीं है । प्रेम की बात तो सर्वत्र 
सुनाई पड़ती है । हर कोई कहता है, ईश्वर से प्रेम करो । पर 
मनुष्यों को मालूम नहीं कि प्रेम है क्या । यदि वे इसे जानते होते 
तो उसके विषय में ऐसी खोखली वातें न करते । हर कोई कहता 
है कि में प्रेम कर सकता हूँ, परन्तु पांच मिनिट में ही पता चल 
जाता है कि उसके स्वभाव में प्रेम नहीं है। प्रत्येक स्त्री यही कहती 
है कि वह प्रेम कर सकती है, पर तीन मिनट में ही उसे पता लग 
जाता है कि ag प्रेम नहीं कर सकती । संसार प्रेम की बातों से 
भरा पड़ा है, पर प्रेम करना बड़ा कठिन है। प्रेम कहाँ है? प्रेम है 
यह तुम कंसे जानते हो ? प्रेम का प्रथम लक्षण यह है कि उसमें 
व्यापार या सौदागरी नहीं होती । जव तक तुम किसी मनुष्य को 
कुछ पाने की इच्छा से प्रेम करते देखो तव तक जान लो कि वह 
प्रेम नहीं है; वह तो दूकानदार का प्रेम है । जहाँ सवाल खरीद 
और विक्री का है, वहाँ कोई प्रेम नहीं रह जाता | अत: जब कोई 
मनुष्य ईश्वर से प्रार्थना करता है, “मुझे यह दो, मुझे वह दो,” 
तो वह प्रेम नहीं है । वह प्रेम कैसे हो सकता है? में तुम्हें एक. 
प्राथंना सुनाता हूँ और तुम मुझे उसके बदले कुछ दो। यह तो 
वही निरी दुकानदारी की बात हुई। ' | 
€ 


CC-0.Panini Kanya Maha Vidyalaya Collection. 


१०६. Digitized by Arya SERA BAG उसके nd eGangotri 


कथा है कि एक महाराजा जंगल में शिकार खेलने गये । वहाँ 
एक साधु से उनकी भेंट हो गयी । उन दोनों में कुछ थोड़ासः 
वार्तालाप हुआ | महाराजा उन महात्मा से इतने प्रसन्न हो गये 
कि वे उनसे कुछ भेंट स्वीकार करने के लिए आग्रह करने AT । 
साधु बोले, “नहीं, मुझे अपनी वर्तमान स्थिति से पूर्णे सन्तोष है, 
ये वृक्ष मुझे खाने को फल देते हैं, ये सुन्दर निर्मल नदियाँ मुझे 
यथेष्ट जल दिया करती हैं, इन गुफाओं में में शयन करता हूँ । 
भले ही तुम एक महाराजा हो, पर मुझे तुम्हारी भेंट की क्या 
परवाह ? ” महाराजा बोले, “केवल मुझे पवित्र करने के लिए, 
मुझे सन्तोष देने के लिए आप कुछ भेंट कृपया स्वीकार कर लें 
ओर मेरे साथ मेरी राजधानी को चलें 1” निदान वे सन्त महाराजा 
के साथ चलने को राजी हो गये । महाराजा उन्हें अपने राजमहल 
में लिवा लाये। वह महल सोना, जवाहिरात, मणि-माणिक्य 
आर तरह-तरह की अद्भुत वस्तुओं से परिपूर्ण था। वहाँ 
सर्वत्र दौलत ओर शक्ति का साम्राज्य था । महाराजा ने साधू 
से कहा, “आप एक मिनट ठहरिए, में ईश्वर की प्रार्थना कर लूँ।” 
ऐसा कहकर महाराजा एक कोने में चले गये और प्रार्थना करने 
लगे, “हे ईश्वर ! मुझे ओर भी अधिक धन, सन्तति और राज्य 
दे--आदि-आदि। इतने में ही सन्त उठ खड़े हुए और जाने 
लगे । महाराजा ने उन्हें जाते देखा, तो वे भी उनके पीछे चले 
ओर कहने लगे, “ठहरिए महाराज ! आपने मेरी भेंट तो ली ही 
नहीं और चल पड़े ?” साधु ने उनकी ओर मुँह फेरकर कहा, 
“अरे भिखारी ! में भिखारियों से भीख नहीं माँगता; तुम भला 
बया दे सकोगे ? तुम तो खुद ही भीख माँग रहे हो ! ” वह प्रेम 
की भाषा नहीं है। यदि आप ईश्वर से 'यह दो, वह दो” यही 

माँगते रहे, तो प्रेम और दुकानदारी में अन्तर ही क्‍या रहा ? 
प्रेम का प्रथम लक्षण यह है कि वह सौदा करना नहीं जानता | 
वह तो सदा देता ही है। प्रेम सदा देनेवाला होता है, लेनेवाला 
कभी नहीं । भगवत्पुत्र कहता है, “यदि भगवान्‌ चाहे तो में अपना 
सर्वेस्व उन्हें दे दूं पर मुझे उनसे कोई वस्तु नहीं चाहिए । मझे 
इस दुनिया में किसी की चाह नहीं । में उनसे प्रेम करना चाहता 
हूँ, इसीलिए प्रेम करता हूँ, उसके वदले में में उनसे कुछ नहीं 
माँगता | ईश्वर स्वेशक्तिमान्‌ है या नहीं, इसकी मुझे परवाह 
नहीं । मुझे न उनकी कोई शक्ति चाहिए, न उनकी शक्ति का 
प्रदर्शन । वे प्रेमस्वरूप भगवान्‌ हें, इतना ही मेरे लिए वस है। में 
और कोई प्रश्न नहीं पूछता ।” 

द्वितीय लक्षण यह है कि प्रेम में किसी प्रकार का भय नहीं 
रहता । प्रेम में डर हो ही कैसे सकता है ? क्या कभी वकरी शेर 
पर, चूहा विल्ली पर या गुलाम मालिक पर प्रेम करता है ? 
गुलाम लोग कभी कभी प्रेम दिखाया करते हें, पर क्या वह प्रेम 
है ? क्या डर में तुमने कभी प्रेम देखा है? ऐसा प्रेम सदा वनावटी 
रहता है । जब तक मनुष्य की ऐसी भावना है कि ईश्वर वादलों 
के ऊपर बेठा है, एक हाथ में वह पुरस्कार लिये है और दूसरे में 
दण्ड, तव तक प्रेम नहीं हो सकता । प्रेम के साथ भय अथवा 
किसी भयदायक वस्तु का विचार नहीं आता । मान लो, एक 
युवती माता सड़क से जा रही है और एक कुत्ता उसकी ओर 
भौंकने लगा, तो वह पासवाले मकान में दौड़ जायगी। दूसरे दिन, 
भान लो, सड़क में जाते समय उसके साथ उसका वच्चा भी है 
और एक सिह उस वच्चे पर झपटता है । तब वह माता कहाँ 
जायगी ? तब तो वह अपने बालक की रक्षा करते हुए सिंह के 

मुख में प्रवेश कर जायगी । प्रेम सारे भय को जीत लेता है ह 
उसो तरह ईश्वर का प्रेम भी है । भगवान्‌ वरदाता है, या दण्ड- 
दाता है इसकी किसे परवाह है? प्रेमी का विचार इस प्रकार का 
नहीं रहता । एक न्यायाधीश जव अपने घर आता है, तव उसकी 
पत्नी उसे किस भाव से देखती है ? उसे वह न्याय करनेवाला 
पुरस्कारदाता या दण्डदाता के रूप में नहीं देखती, वरन्‌ उसे 
अपना स्वामी, अपना प्रेमी मानती है । उसके बच्चे उसमें क्या 
देते हें ? एक प्रेमी पिता, न कि दण्डदाता या वरदाता। उसी 
तरह ईश्वर के बालकों को भी ईश्वर दण्डंदाता या वरदाता नहीं 
दीख पड़ता | जिन्होंने ईश्वर के प्रेम का स्वाद कभी नहीं लिया, 
बे ही उससे डरते हें और जीवन भर उसके सामने भय से काँपते 
रहते हैं। अतः इस डर को दूर करो। ईश्वर दण्डदाता है, 
वरदाता है--ये सव विचार भयंकर हैं भले ही उनसे वबंर 
प्रकृतिवाले मनुष्यों का कुछ काम सधता हो। कुछ अत्यन्त 
बुद्धिमान्‌ मनुष्य भी आध्यात्मिक जगत्‌ में बर्बर ही रहते हैं और 
इन विचारों से उन्हें सहायता मिल सकती है। पर जो मनुष्य 
धार्मिक हैं, धमंमागं में चल रहे हैं, जिनकी धामिक जागृति हो 
चुकी है, उनके लिए ये विचार केवल लड़कपन या मूर्खता के ही 
होंगे । ऐसे मनुष्य भय के समस्त विचारों का परित्याग कर देते हें। 

तृतीय लक्षण और भी उच्चतर है। प्रेम सदेव सर्वोच्च आदर्श 
है । जब मनुष्य प्रथम दो अवस्थाओं को पार कर जाता है--जव 
वह सौदागरी छोड़ देता है और समस्त भय को दूर भगा देता है, 
तव वह ऐसा अनुभव करने लगता है कि प्रेम ही सर्वोच्च आदर्शे 
है । कितनी ही वार कोई रूपवती स्त्री किसी कुरूप पुरुष को 
प्यार करते देखी गयी है ! कितनी ही वार कोई सुन्दर पुरुष 

किसी कुरूप स्त्री से प्रेम करते देखा गया है ! ऐसे प्रसंगों में 
आकर्षक वस्तु कौनसी है ? वाहर से देखनेवालों को तो कुरूप 
पुरुष या कुरूप स्त्री ही दीख पड़ती है, प्रेमी नहीं दीखता । पर 
प्रेमी की दृष्टि में तो उससे वढ़कर सुन्दरता और कहीं नहीं 
दिखायी देती । ऐसा कैसे होता है? जो स्त्री कुरूप पुरुष को 
स्यार करती है, वह मानो अपने मन में जो सौन्दय का आदश है, 
उसे लेकर उस कुरूप पुरुष पर आरोपित करती है, और वह जो 
उपासना या प्यार करती है, सो उस कुरूप पूरुष को नहीं वरन्‌ 
अपने आदर्श को ही | वह पुरुष मानो उपलक्ष्य मात्र है और इस 
उपलक्ष्य पर वह अपने आदर्शं को डालकर उसे आच्छादित कर 
देती है; तव वह मनुष्य उसका उपास्य वन जाता है । यही वात 
सभी प्रेम पर लागू है । सोचो तो, हममें से कितनों के ही भाई- 
वहन साधारण रूप के हैँ, तथापि उनके भाई या बहन होने का 
भाव ही उन्हें हमारे लिए सुन्दर वना देता है। 

इसके पीछे सिद्धान्त यह है की हर एक व्यक्ति अपना आदश 
सामने लाता है और उसी की उपासना करता है । यह वाह्य जगत्‌ 
केवल उपलक्ष्य मात्र है । हम जो कुछ देखते हैं, वह सव हमारे 
अन से ही बाहर निकलता है । सीप के कीटक के भीतर बालुका 
का एक कण प्रवेश कर जाता है और वह कण उस कीटक को 
उत्तेजित करता है । इससे उस कीटक के शरीर से एक द्रव पदार्थे 
निकलता है, जो उस बालू के कण को ढक लेता है और परिणाम 
में सुन्दर मोती प्राप्त होता है। यही हम सव भी कर रहे हैं । 
बाह्य वस्तुओं से हमें उपलक्ष्य मिलते हैं, जिन पर हम अपनें 
आदर्श को स्थापित कर अपने विषय निर्माण करते हैं । दुष्ट लोग 
इस संसार को घोर नरक के रूप में देखते हे और सज्जन इसे सच्चा 

स्वर्ग समझते ह्‌ । प्रेमी जन इस संसार को प्रेममय देखते हैं औरं 
द्वेषी इसे द्वेषपूर्ण मानते हैं लडाकू लोगों को इस संसार में लडाई 
के सिवाय और कुछ नहीं दीखता और शान्तिप्रिय लोगों को 
शान्ति ही दिखायी देती है । सिद्ध पुरुषों को एक ईश्वर को छोड़ 
और कुछ दिखायी नहीं देता । इस तरह हम सवंदा अपने ही 
उच्चतम आदर्शे की उपासना करते हैं और जब हम ऐसी अवस्था 
में पहुंचते हें, जहाँ हम आदर्श को केवल आदर्श के रूप में प्रेम 
करने लगते हैं, तब समस्त वादविवाद और शंकाएँ सदा के लिए 
लुप्त हो जाती हैं 1 फिर तो इस वात की किसे परवाह रह जाती 
है कि ईश्वर का अस्तित्व प्रमाण द्वारा सिद्ध हो सकताहै या 
नहीं ? आदश कभी दूर नहीं हट सकता, क्योंकि वह मेरी प्रकृति 
का ही अंश है। उस आदर्श में मुझे शंका होना तभी सम्भव है 
जव में अपने ही अस्तित्व के विषय में शंका करूँ । और मे इसमें 
शंका नहीं कर सकता, इसलिए उसमें भी शंका नहीं कर सकता । 
उस अवस्था में पहुँच जाने पर फिर किसे इस वात की परवाह 
रह जाती है कि विज्ञान हमारे लिए यह वात सिद्ध कर सकता 
है अथवा नहीं, कि ईश्वर हमारे बाहर किसी अन्यत्र स्थान में 
रहता है, अपने मन की लहर के अनुसार इस संसार का जैसा 
चाहता है परिचालन करता है, अथवा इस सृष्टि का कुछ दिनों 
तक निर्माण करके फिर शेष समय के लिए विश्राम करने चला 
जाता है ? इस वात की भी फिर किसे परवाह रह जाती है कि 
ईश्वर सर्वशक्तिमान और साथ ही सवेदयामय भी हो सकता है 
अथवा नहीं ? इस वात की भी फिर किसे चिन्ता रहती है कि 
ईश्वर मनुष्य के लिए वरदाता है या नहीं; वह हमारी ओर 
अत्याचारी शासक की दृष्टि से देखता है, अथवा एक दयालु 

सम्राट की दृष्टि से ? प्रेमी तो पुरस्कार और दण्ड, भय और शंका, 
वेज्ञानिक या अन्य प्रमाण आदि सारी वातों के परे पहुंच गया 
है । उसके लिए प्रेम का आदशं ही पर्याप्त है, और क्या यह 
स्वयंसिद्ध वात नहीं है कि यह संसार इस प्रेम का ही प्रकट स्वरूप 
है? वह कौनसी वस्तु है, जो अणुओं को लाकर अणुओं से 
मिलाती है, परमाणुओं को परमाणुओं से मिलाती है, बड़े वड़े 
ग्रहों को आपस में एक दूसरे की ओर आकृष्ट करती है, पुरुष 
को स्त्री की ओर, स्त्री को पुरुष की ओर, मनुष्य को मनुष्य की 
ओर, पशुओं को पशुओं की ओर, मानो समस्त संसार को एक ही 
केन्द्र की ओर खींचती है ? यह वही वस्तु है, जिसे Ga’ कहते 
हें । सब से छोटे परमाणु से लेकर बडे से वड़े व्यक्ति में उस प्रेम 
का प्रकाश दिखायी देता है । यह प्रेम सवंसाक्षी, सवेव्यापी ओर 
सर्वत्र है। चेतन और अचेतन में. व्यष्टि और समष्टि में यही 
भगवत्पेम आकर्षक-शक्ति के रूप में प्रकट होता हे । संसार में 
यही एक प्रेरक-शक्ति है। इसी प्रेम की प्रेरणा से ईसा मानवजाति 
के लिए अपने प्राणों का उत्सर्गे करता है और बुद्ध एक प्राणी तक 
के लिए, माता अपनी सन्तान के लिए और पुरूष स्त्री के लिए । 
इसी प्रेम की प्रेरणा से मनुष्य अपने देश के लिए प्राण निछावर 
करने को उद्यत रहते हैं। और आश्चये की वात तो यह है कि 
इसी प्रेम से प्रेरित होकर चोर चोरी तथा हत्यारा हत्या करने 
जाता है । कारण यह हैं कि इन स्थानों में भी तत्त्व तो वही है, 
यद्यपि उसके प्रकाश में भिन्नता है । संसार में यही तो एक 
प्रेरक-शक्ति है। चोर को स्वर्णं पर प्रेम है; यहाँ भी प्रेम ही है, 
पर उसकी दिशा गलत है । उसी तरह सभी दुष्कर्मों तथा सभी 
पुण्य कर्मों में वही शाश्वत प्रेम उनके पीछे हे । मान लो, एक 

मनुष्य च्यूयाकं के दरिद्र मनुष्यों के लिए एक हजार डालर का 
चेक लिखता हे और उसी समय उसी कमरे में एक दूसरा मनुष्य 
अपने मित्र के नाम से जालसाजी कर रहा हे । एक ही दीपक के 
प्रकाश में दोनों लिख रहे हें, पर जो उस प्रकाश का जेसा उपयोग 
करता है, उसके लिए वही जिम्मेदार है। वह प्रकाश तो किसी 
निन्दा या स्तुति का पात्र नहीं हो सकता । संसार की यह प्रेरक- 
शक्ति प्रेम निर्लेप और सव वस्तुओं में प्रकाशमान है । इसके 
विना संसार क्षण भर में चूर्ण होकर नष्ट हो जायगा । यह प्रेम 
ही परमेश्वर ह । 

“हे प्रिये ! पति से कोई पत्नी पति क लिए प्रेम नहीं करती, 
चरन्‌ पति में जो आत्मा है, उसी के लिए वह पति से प्रेम करती 
हे । हे प्रिये ! कोई पति पत्नी से पत्नी के लिए प्रेम नहीं करता 
वरन्‌ पत्नी में जो आत्मा है, उसके लिए प्रेम करता है। कोई किसी 
भी चीज पर कवल आत्मा को छोड़कर और किसी अन्य वात के 
लिए प्रेम नहीं करता ।”* यहाँ तक कि इतनी निन्द्य स्वार्थपरता 
भी उसी प्रेम का ही एक खूप हे । इस खेल को छोड़कर अलग 
खड़े हो जाओ, उसमें अपने को शामिल न करो, वरन्‌ इस अद्भुत 
दृश्य को, इस अपूर्वं नाटक को, एक अंक के वाद दूसरे अंक के 
अभिनय को देखते चलो और इस अद्भुत स्वर-संगति को सुनते 
जाओ । ये सभी उसी प्रेम की अभिव्यक्तियाँ हें स्वार्थपरायणता 


भ्न वा अरे पत्युः कामाय पतिः प्रियो भवत्यात्मनस्तु कामाय पतिः 
श्रियो भवति । न वा अरे जायायै कामाय जाया प्रिया भवत्यात्मनस्तु 
कामाय जाया प्रिया भवति । . . . न वा अरे सर्वस्य कामाय ad प्रियं 
भवत्यात्मनस्तु कामाय सवं प्रियं भवति । 


--बुहदारण्यकोपनिषद्‌ २-४-५ 

में भी वही आत्मा या 'स्व' अनेक हो जाता है और agar ही . 
जाता है। वही एक आत्मा मनुष्य का विवाह हो जाने पर दो 
आत्मा और बच्चे पैदा होने पर अनेक आत्मा हो जायगा; वही 
पूरा गाँव हो जायगा, शहर हो जायगा और फिर भी वढ़ता ही 
जायगा, जव तक कि वह सारी दुनिया को आत्मस्वरूप अनुभव 
न करने लगे । वही आत्मा अन्त में सब पुरुषों, सव स्त्रियों, सब 
बच्चों, सब जीवधारियों, यहाँ तक कि समग्र विश्व को अपने में 
ढक लेगा | वही प्रेम बढ़कर सवेव्यापी प्रेम, अनन्त प्रेम का रूप 
धारण कर लेगा, और वही प्रेम ईश्वर है । 

इस प्रकार हम पराभक्ति, परम अनुराग में पहुँचते हे, जहाँ 
अनुष्ठान और प्रतीक छूट जाते हैं। जो इस अवस्था में पहुँच 
जाता है, वह फिर किसी सम्प्रदाय के भीतर नहीं रह सकता, 
क्योंकि सभी सम्प्रदाय तो उसी के भीतर हैं। वह किसमें प्रवेश 
करेगा ? इस प्रकार का मनुष्य किसी मन्दिर या गिर्जाघर में नहीं 
समा सकता, क्योंकि सभी मन्दिर और गिर्जाघर तो उसी में हें। 
उसके योग्य उतना बड़ा गिर्जाघर है कहाँ ? ऐसा मनुष्य अपने 
को सीमावद्ध विधियों या अनुष्ठानो में वांधकर नहीं रख सकता । 
वह तो 'असीम प्रेम' के साथ एक हो गया है। उस असीम प्रेम” 
की सीमा कहाँ ? जिन सव धर्मों में यही प्रेम आदशं माना गया 
है, उनमें उस प्रेम को प्रकट करने का यत्न देखा जाता है। हम 
अपने अन्तर में जानते हैं, इस प्रेम का क्या अर्थ है, और यद्यपि 
हम देखते हे कि इस आसक्ति और आकर्षण की दुनिया में प्रत्येक 
वस्तु उसी “असीम प्रेम' का अंशतः प्रकाश है, तो भी हम उसे 
वाणी द्वारा वर्णन नहीं कर सकते । भिन्न भिन्न देशों के साधु- 
महात्माओं ने उसे वर्णन करने का प्रयत्न किया है। और हम 

देखते हैं कि उन्होंने भाषा की संमस्त शवित का मन्थन कर डाला 
है तथा ईशवरसम्वन्धी भावनाओं को प्रकट करने के लिए घोर 
इन्द्रिय-विषयक शब्दों तक को ईश्वरी भाव के अर्थ में प्रयुक्त 
किया है । 3 
हिब्रू राजषि३ और भारतवर्षीय ऋषिय ने उस ईश्वर की 
स्तुति का गान इस प्रकार किया है, “हे प्यारे | तेरे अधरों का 
एक चुम्वन होते ही तेरे लिए पिपासा सदा बढ़ती ही जाती है | 
सभी दुःखों का अन्त हो जाता है और भूत, वर्तमान तथा भविष्य 
सभी को मनुष्य भूल जाता है और एक तेरा ही चिन्तन किया 
करता है।” यही प्रेमी का पागलपन है। इस अवस्था में सारी 
वासनाएँ नष्ट हो जाती हैं । प्रेमी कहता है, “मोक्ष की किसे 
परवाह है ? उद्धार की किसे इच्छा है; सिद्ध भी कौन होना 
चाहता है? स्वतन्त्रता की किसे परवाह है!” 
“न में धन चाहूँ, न आरोग्य, न सौन्दर्ये, न बुद्धि। नाना दोष 
से पूर्ण इस संसार में मेरा पुनः पुनः जन्म हो, मुझे कोई शिकायत 
न होगी, परन्तु हे ईश्वर ! तुझ पर मेरा प्रेम सदा वना रहे और 
यह प्रेम किसी अन्य हेतु से नहीं, केवल प्रेम के लिए ही हो; तुझ 
‘ax मेरी अहैतुकी भक्ति हो ! ”* यही प्रेमोन्माद है, जो उक्त 
+ The Song of Solomon, in the Old Testament. 
† सुरतवधंनं शोकनाशनं स्वरितवेणुना सुष्ठु चुम्बितम्‌ | 
इतररागविस्मारणं नृणां वितर वीर नस्तेऽधरामृतम्‌ ॥ 
--श्रीमद्भागवत, १०-२११४ 
+ न धनं न जनं न सुन्दरीं कवितां वा जगदीश कामये ॥ 
मम जन्मनि जन्मनीश्वरे भवताद्‌ भक्तिरहैतुकी त्वयि दत 

स्तुति-गान में प्रकट हुआ है। मानवी-प्रेम में स्त्री-पुरुष का प्रेम 
ही उच्चतम, अत्यन्त व्यक्त, परम प्रवल और परम आकर्षक होता 
हैं; इसी कारण उच्चतम भक्ति के वर्णन में उसी भाषा का 
व्यवहार किया जाता है। यह मानवी-प्रेम का उन्माद सन्त- 
महात्माओं के ईश्वर-प्रेम के उन्माद की अत्यन्त क्षीण प्रतिध्वनि 
है । ईश्वर के सच्चे प्रेमी ईश्वरी प्रेम में रंगकर उन्मत्त होना 
चाहते हैं, वे 'भगवत्परेमोन्मत्त पुरुष” वनना चाहते हैं । प्रत्येक धर्म 
के साधू-महात्माओं ने जो प्रेम-मदिरा अपने हृदय का रक्तं 
डालकर तैयार की है, जो प्रेम-मदिरा प्रेम के लिए ही प्रेम करने- 
वाले समस्त निष्काम ईश्वर-प्रेमी भक्तों की आशाओं का एकमात्र 
केन्द्र है, उसी प्रेम-मदिरा का प्याला ये प्रेमी भकत पीना चाहते 
हैं! प्रेम का पुरस्कार प्रेम ही है और यह केसा उत्तम पुरस्कार 
है ! यही एक वस्तु है, जो समस्त दुःखों को दूर कर देती है। 
यही एक प्याला है, जिसे पीने से इस संसाररूपी व्याधि का नाश 
हो जाता है। मनुष्य ईश्वरोन्मत्त वन जाता है और में मनुष्य हूं, 
यह तक भूल जाता है | 

अन्त में, हम देखते हे कि सभी भिन्न भिन्न प्रणालियाँ अन्त में 
उसी एक लक्ष्य--पूर्ण एकता--में पहुँचती हें। हम आरम्भ में 
gadt ही रहते हैं। उस समय यह भावना रहती है कि ईश्वर 
तथा में दो भिन्न भिन्न व्यक्ति हे । दोनों के बीच में प्रेम का 
आगमन होता है और मनुष्य ईश्वर को ओर बढ़ना आरम्भ करता 
है तथा ईश्वर मानो मनुष्य की ओर। मनुष्य अपने जीवन के 
सभी सम्बन्धों को--उदाहरणार्थ, माता, पिता, मित्र, प्रेमी को 
ईश्वर के प्रति अपनाता जाता है; वह स्वयं यह सव वनता जाता 
है; और अन्तिम अवस्था में वह अपने उपास्य के साथ एक हो 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


११६ आत्मानुभूति तथा उसके मागे 


जाता है । “मे तू हुँ और तू में, तेरी पूजा करते हुए में स्वयं 
अपनी पूजा करता हूँ और अपनी पूजा करते हुए में तेरी पूजा 
करता gl यहीं पर हमें उस वात की चूड़ान्त अवस्था का 
अनुभव होता है, जिससे मनुष्य अपना काये आरम्भ करता है | 
आरम्भ में वह आत्मा के प्रति प्रेम था, पर क्षुद्र आत्मीयता के 
भाव ने उस प्रेम को स्वार्थमय वना दिया था; और अन्त में जव 
भ्रकाश की पूर्ण प्रखरता का आविर्भाव हुआ, उस समय उस आत्मा 
ने अनन्त का रूप ले लिया। जहाँ से हम आरम्भ करते हें 
वहीं पर अन्त भी होता हे । वह ईश्वर जो सर्वप्रथम स्थानविशेष 
में रहनेवाला व्यक्ति था, उसी ने मानो “अनन्त प्रेम' का रूप 
धारण कर लिया। स्वयं मनुष्य का भी रूपान्तर हो गया, वह 
ईश्वर की ओर अग्रसर हो गया; जिन व्यर्थ की वासनाओं से पहले 
वह पूर्ण था, उन सभी वासनाओं को दूर करता गया। वासनाओं 
के साथ स्वार्थपरता भी नष्ट हुई और अन्त में उसे अनुभव हुआ 
fa प्रेम, प्रेमी और प्रेमास्पद अर्थात्‌ भक्ति, भक्‍त और भगवान्‌ 
तीनों एक ही हैं ! 

(कर्मयोग ) 
(लास एन्जल्स, कंलिफोनिया में दिया हुआ भाषण, ता. ४-१-१९००) 


अपने जीवन में जो मेंने एक श्रेष्ठतम पाठ पढ़ा, वह यह है 
कि किसी भी कार्य के साधनों के विषय में उतना हो सावधान 
रहना चाहिए, जितना कि उसके लक्ष्य के विषय में। जिनसे मैंने 
यह वात सीखी, वे एक बड़े महात्मा थे । यह महान्‌ तत्त्व स्वयं 
उनके जीवत में प्रत्यक्ष कार्यरूप में परिणत हुआ था। इस एक 
तत्त्व से में सर्वदा वड़े वड़े पाठ सीखता आया हूँ और मेरा यह 
मत है कि सव प्रकार की सफलताओं की कुंजी इसी तत्त्व में 
है--साधनों की ओर भी उतना ही ध्यान देना आवश्यक है, 
जितना कि साध्य की ओर | 
` हमारे जीवन में एक बड़ा दोष यह है कि हम लक्ष्य पर ही अधिक 
ध्यान दिया करते हे. । हमारे लिए लक्ष्य इतना अधिक आकर्षक 
होता है, ऐसा मोहक होता है और हमारे मन पर इतना प्रभाव 
डालता है कि उसकी प्राप्ति के साधनों की वारीकियाँ हमारी 
नजर से निकल जाती हैं । 
लेकिन कभी असफलता मिलने पर हम यदि वारीकी से उसकी 
छानबीन करें, तो निन्यातबे प्रतिशत यही पायेंगे कि उसका कारण 
था हमारा साधनों कौ ओर ध्यान न देना | हमें आवश्यकता है 
अपने साधनों को मजबूत बनाने की और उन्हें पूर्ण रूप से कार्यक्षम 

करने के. लिए उनकी ओर अधिक ध्यान देने की । यदि हमारे 
साधन विलकुल ठीक हैं, तो साध्य की प्राप्ति होगी ही। हम यह 
भूल जाते हैं कि कारण ही कार्ये का जत्मदाता है, कार्ये आप-ही- 
आप पैदा नहीं हो सकता । और जव तक कारण विलकुल ठीक, 
योग्य और सक्षम न हों, कार्य की उत्पत्ति नहीं होगी। एक वार 
हमने ध्येय निश्चित कर लिया और उसके साधन पक्के कर लिये 
कि फिर हम ध्येय को लगभग छोड़ दे सकते हूँ, क्योंकि हमें यह 
पूरा मालूम है कि अगर साधन दोषहीन है, तो साध्य कहीं नहीं 
जायगा। जब कारण विद्यमान है, तो कार्ये की उत्पत्ति होगी 
ही। उसके वारे में विशेष चिन्ता की कोई आवश्यकता नहीं। 
यदि कारण के विषय में हम सावधान रहें, तो कार्य स्वयं आ ही 
जायगा। कार्ये है ध्येय की सिद्धि; और कारण हे साधन | 
इसलिए साधन की ओर ध्यान देते रहना जीवन का एक वड़ा 
रहस्य है। गीता में भी हमने यही पढ़ा और सीखा है कि हमें 
लगातार भरसक काम करते ही जाना चाहिए; काम चाहे कोई 
भी हो, अपना पूरा मन उस ओर लगा देना चाहिए; पर साथ . 
ही ध्यान रहे, हम उसमें आसक्त न हो जाये। अर्थात्‌ अपने 
कर्म से किसी भी विषय द्वारा हमारा ध्यान न हटे; फिर भी हममें 
यहं शक्ति हो कि हम इच्छानुसार उस कमं को छोड़ सके | 
किन्तु यदि हम अपने जीवन का विश्लेषण करें तो हम देखेंगे 
कि दुःख का क्या कारण है; होता यह है कि हम कोई वात 
हाथ में लेते हैं और अपनी पुरी ताकत उसमें लगा देते हे । कभी 
कभी यह वात असफल होती है, पर फिर भी हम उसका त्याग 
नहीं कर सकते । यह आसक्ति ही हमारे दुःख का सव से बड़ा 
कारण हे! हम जानते हैं कि बह . हमें चोट पहुँचा रही हे और 

उसमें चिपके रहने से केवल दुःख ही हाथ आयेगा, परन्तु फिर 
भी हम उससे अपना छुटकारा नहीं कर सकते । मधु-मक्खी तो 
शहद चाटने आयी थी, पर उसके पैर चिपके गये उस मधुचषक 
से और वह छुटकारा नहीं पा सकी । वार-बार हम अपनी यही 
स्थिति अनुभव करते हैँ । यही हमारे अस्तित्व का--हमारे ऐहिक 
जीवन का सम्पूर्णं रहस्य है । हम यहाँ आये थे मधु पीने, पर हम 
देखते हें हमारे हाथ-पाँव उसमें फॅस गये हें। आये थे पकड़ने के 
सिए, पर स्वयं ही पकड़े गये ! आये थे उपभोग के लिए, पर 
खुद ही उपभोग्य वन ad ! आये थे हुकूमत चलाने, पर हम पर 
ही हुकूमत चल गयी ! आये थे कुछ काम करने, पर देखते हैं 
कि हमसे-ही काम लिया जा रहा है ! हर घड़ी यही अनुभव होता 
है ! हमारे जीवन की छोटी छोटी बातों का भी यही हाल है। 
दूसरों के मन हम पर हुकूमत चलाये जा रहे हे और हम सदा यह 
प्रयत्न कर रहे हैं कि हमारी हुकूमत दूसरों के मनों पर चले। 
हम चाहते हें कि हम जीवन के भोग भोगे, पर वे भोग भक्षण 
कर जाते हैं हमारी जीवनशक्ति को । हम प्रकृति से सव कुछ 
` प्राप्त कर लेना चाहते हें, पर अन्त में यही देखते हैं कि प्रकृति ने 
हमारा सर्वस्व हरण कर लिया है, उसने हमें पूरी तौर से चूस 
लिया है और अलग फेंक दिया है । 

यदि ऐसा न होता, तो जीवन में सव हरा-भरा ही होता। 
पर चिन्ता नहीं । यद्यपि सफलताएं मिलती हें और असफलताएँ 
भी, यद्यपि यहाँ आनन्द है और दुःख भी, तो भी यह जीवन 
निरन्तर हरा-भरा रह सकता है, यदि केवल हम वन्धन में न 
पड़ जायें । 


दुःख का एकमेव कारण यह कि हम आसक्त हे, हम वद्ध 

होते जा रहे हें इसीलिए गीता में कहा है : निरन्तर काम करते 
रहो, पर आसक्त मत होओ; बन्धन में मत पड़ो । प्रत्येक वस्तु 
से अपने आपको स्वतन्त्र बना लेने की शक्ति स्वयं में संचित 
रखो । वह वस्तु तुम्हें वहुत प्यारी क्यों न हो, तुम्हारा प्राण 
उसके लिए चाहे जितना ही लालायित क्यों न हो, उसके त्यागने 
में तुम्हें चाहे जितना कष्ट क्यों न उठाना पड़े, फिर भी अपनी 
इच्छानुसार उसका त्याग करने की अपनी शक्ति मत खो बेठो | 
कमजोर न तो इहं जीवन के योग्य हे, न पर जीवन के । दुर्बलता 
से मनुष्य गुलाम बनता है । दुर्बलता के कारण ही मनुष्य पर 
सब प्रकार के शारीरिक और मानसिक दुःख आते हें । दुर्बलता 
ही मृत्यू है । लाखों-करोड़ों कीटाणु आज हमारे आसपास हें, पर 
जब तक हम दुरबल नहीं होते, जब तक हमारा शरीर अस्वस्थ 
नहीं होता, तव तक वे हमें कोई नुकसान नहीं पहुँचा सकते । 
ऐसे करोड़ों दुःखरूपी कीटाणु हमारे आसपास क्यों न मँडराते 
रहें; पर कुछ चिन्ता न करो | जब तक हमारा मन कमजोर 
नहीं होता, तव तक उनकी हिम्मत नहीं कि वे हमारे पास फटके, 
उनमें ताकत नहीं कि वे हम पर हमला करें | यह एक वड़। AT : 
है कि वल ही जीवन है और दुर्बलता ही मरण । बल ही अनन्त 
सुख है, चिरन्तन और शाश्वत जीवन है, और दुर्बलता ही मृत्यु। 
आसक्ति ही आज की अवस्था में हमारे सव सुखों की जननी 
हे । हम अपने मित्रों और सम्वन्धियों में आसक्त हैं; हम अपने 
बौद्धिक और आध्यात्मिक कार्यों में आसक्त हैं; हम वाह्य वस्तुओं 
में आसक्त हें। यह सव क्यों ? इसलिए कि उनसे हमें सुख 
मिले । पर सोचो, इस आसक्ति के अतिरिक्त अन्य और किसी 
कारण से क्या हम पर दुःख आता हे? अतएव आनन्द प्राप्त 

करने के लिए हमें अनासक्त होना चाहिए । यदि हममें इच्छा 
मात्र से अनासक्त होने की ताकत होती, तो हमें कभी दुःख न 
होता । केवल वही मनुष्य प्रकृति से पूरा पूरा लाभ उठा सकता 
है, जो किसी वस्तु में अपने मन को अपनी समस्त शक्ति के साथ 
लगा देने के साथ ही अपने को स्वेच्छानुसार उससे अलग कर 
लेने की भी सामथ्यं रखता है। पर यह एक बहुत कठिन वात 
है। संसार में ऐसे भी मनुष्य हें, जो किसी वस्तु द्वारा कभी 
आकर्षित नहीं हुए, जिन्होंने कभी प्यार नहीं किया । ऐसे लोग 
कठोरहृदय और निमंम होते Zi ये लोग दुनिया के अधिकांश 
दुःखों से छुटकारा पा जाते हें । किन्तु प्रश्‍न उठ सकता है, दीवाल 
भी तो कभी कोई दुःख अनुभव नहीं करती, दीवाल भी तो कभी 
प्यार नहीं करती और न उसे कोई कष्ट होता है, पर दीवाल 
आखिर दीवाल ही है! दीवाल वनने से तो आसक्त होना 
और बॅध जाना निश्चय ही अच्छा है! अतएव, जो मनुष्य 
कभी प्यार नहीं करता, जो कठोर और पाषाण-हृदय है और 
इसी कारण जीवन के अनेक दुःखों से छुटकारा पा जाता है, 
वह जीवन के अनेक सुखों से भी हाथ धो बेठता है । हम यह 
नहीं चाहते । यह तो दुबेलता है। यह तो मृत्यु है । जो कभी दुःख 
नहीं अनुभव करता, जो कभी दुबंलता नहीं महसूस करता, वह 
निर्जीव-सा है; वह अचेतन-सा है । यह भावनाशून्य अवस्था है। 
हम यह नहीं चाहते । ह 
पर साथ ही, हम केवल इतना ही नहीं चाहते .कि यह प्रेम 
की अथवा आसक्ति की महान्‌ शक्ति हममें आ जाय या एक ही 
वस्तु पर सारी लगन लगा देने की. ताकत ert आ जाय, याः 
दूसरों के लिए अपना सववस्तर खो बैठने और स्वयं का विन्ाश-तक 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


१२२ आत्मानुभूति- तथा उसके भागं 


कर डालने का देव-सुलभ गुण हमें उपलब्ध हो जाय, वरन्‌ हम 
देवताओं से भी उच्चतर होना चाहते हें। सिद्ध पुरुष अपनी 
सम्पूर्ण लगन प्रेम की वस्तु पर लगा सकता है और फिर भी 
अनासक्त रह सकता है । यह HA सम्भव होता है यह एक 
दूसरा रहस्य है, जो सीखना चाहिए । 

भिखारी कभी सुखी नहीं होता । उसे केवल भीख ही मिलती 
है और वह भी दया और तिरस्कार से युक्‍त; उसके पीछे कम से 
कम यह. कल्पना तो अवश्य ही होती है कि भिखारी एक निकृष्ट 
जीव है । जो कुछ वह पाता है, उसका सच्चा उपभोग उसे कभी 
नहीं मिलता । 

_ हम सवः भिखारी हें। जो कुछ हम करते हे, उसके वदले में. 
हम कुछ चाह रखते हें । हम लोग हें व्यापारी । हम जीवन के 
व्यापारी हैं, गुणों के व्यापारी हें, धमं के व्यापारी हैं ॥ अफसोस ! 
हम प्यार के भी व्यापारी हूं । 

यदि तुम व्यापार करने चलो, यदि वह लेन-देन का सवाल हे, 
बेचने ओर मोल लेने का सवाल है, : तो तुम्हें क्रम और विक्रय के 
नियमों का पालन करना होगा | कभी समय अच्छा होता है, कभी 
बुरा । भाव में चढ़ाव-उतार होता ही रहता है. और कब चोट आ 
लगे यही तुम सोचते रहते हो । व्यापार तो आइने में मुँह देखने 
के समान हे । तुम्हारा प्रतिविम्ब उसमें पड़ता है। तुम मुंह 
बनाओ और आइने में मुंह बन जाता है । तुम sat और आइना 
हँसने लगता है । यह है खरोद और विक्री, लेन और देन। 

हम फंस जाते हूँ | क्‍यों ? इसलिए नहीं कि हम कुछ देते हैं, 
वरन्‌ इसलिए किं हम कुछ पाने की अपेक्षा करते हैं । हमारे प्यार 
के बदले हमें मिलता है:दुःख । इसलिए नहीं कि हम प्यार करते 

हे, वरन्‌ इसलिए कि हम वदले में चाहते हूँ प्यार । जहाँ चाह 
नहीं है, वहाँ दुःख भी नहीं हे । वासना, चाह--यही दुःखों की 
जननी हे । वासनाएँ सफलता और असफलता के नियमों से वद्ध 
हैँ | वासनाओं का परिणाम दुःख हो होता है । 

अतएव, सच्चे दुख और यथार्थ सफलता कां सव से वड़ा रहस्य 
यह है कि वही मनुष्य सव से यशस्वी है, जो बदले में कुछ नहीं 
चाहता, जो विलकुल निःस्वार्थ है । यह तो एक विरोधाभास-सा 
है; क्योंकि क्या हम यह नहीं जानने कि जो निःस्वार्थ हें, वे इस 
जीवन में ठगे जाते हे, उन्हें चोट पहुँचायी जाती है? ऊपरी तौर 
से देखो, तो यह वात सच मालूम होती है। “ ईसा भसीह 
fread थे, पर तो भी उन्हें सूली पर चढ़ाया गया “--यह सच 
है; किन्तु हम यह भी जानते हे कि उनकी निःस्वार्थता एक 
महान्‌ विजय का कारण है--और वह विजय के करोड़ों जीवों 
पर यथार्थ सफलता के वरदान को वर्षा । 

कुछ भी न माँगो; वदले में कोई चाह न रखो । तुम्हें जो 
कुछ देना हो, दे दो । वह तुम्हारे पास वापस आ जायगा; लेकिन 
आज ही उसका विचार मत करो । वह हजार गुना हो वापस 
आयेगा, पर तुम अपनी दृष्टि उधर मत रखो । देने की ताकत 
पैदा करो । दे दो और वस काम खत्म हो गया | यह वात जान 
लो कि सम्पूर्ण जीवन दानस्वरूप है; प्रकृति तुम्हें देने के लिए 
वाध्य करेगी | इसलिए स्वेच्छापूर्वक दो । एक न एक दिन तुम्हें 
दे देना ही पड़ेगा । इस संसार में तुम जोड़ने के लिए आते हो; 
मुट्ठी वाँधकर तुम चाहते हो लेना, लेकिन प्रकृति तुम्हारा गला 
दवाती है और तुम्हें मुटूठी खोलने को मजबूर करती है । तुम्हारी 
इच्छा हो या न हो, तुम्हें देना ही पड़ेगा। जिस क्षण तुम wer 

हो कि 'में नहीं दूंगा', एक घूंसा पड़ता है और तुम चोट खा जाते 
हो । दुनिया में आये हुए प्रत्येक व्यक्ति को अन्त में अपना सर्वस्व 
दे देना होगा । इस नियम के विरुद्ध वरतने का मनुष्य जितना 
अधिक प्रयत्न करता है, उतना ही अधिक वह दुःखी होता है। 
हममें देने की हिम्मत नहीं है, प्रकृति की यह उदात्त माँग पूरी 
करने के लिए हम तैयार नहीं हें, और यही है हमारे दुःख का 
कारण | जंगल साफ हो जाते हें, पर बदले में हमें उष्णता मिलती 
है । सूयं समुद्र से पानी लेता है इसलिए कि वह वर्षा करे। तुम भी 
लेन-देन के यन्त्र मात्र हो । तुम इसीलिए लेते हो कि तुम दो । 
बदले में कुछ भी मत माँगो। तुम जितना ही अधिक दोगे, उतना : 
ही अधिक तुम्हें वापस मिलेगा । जितनी ही जल्दी इस कमरे को 
हवा तुम खाली करोगे, उतनी ही जल्दी यह बाहरी हवा से भर 
जायगा । पर यदि तुम सव दरवाजे-खिड़कियाँ बन्द कर लो, तो 
अन्दर को हवा अन्दर ही रहेगी पर वाहरी हवा कभी अन्दर नहीं 
आयेंगी, जिससे अन्दर की हवा दूषित, गन्दी और विषली बन 
जायगी । नदी अपने आपको समुद्र में लगातार खाली किये जा : 
रही है ओर वह फिर से लगातार भरती आ रही है। समुद्र की 
ओर गमन बन्द मत करो । जिस क्षण तुम ऐसा करते हो, मृत्यु 
तुम्हें आ दबाती है । 

इसलिए भिखारी मत बनो | अनासक्त रहो । जीवन का यही 
एक अत्यन्त कठिन कार्य है । पर मार्ग की आपत्तियों के सम्वन्ध 
में वृथा सोचते मत रहो । कल्पनाशक्ति द्वारा आपत्तियों का चित्र 
खड़ा करने से भी तुम्हें उनका सच्चा ज्ञान नहीं होता, जब तक 
कि तुम उनका प्रत्यक्ष अनुभव न करो। दूर से बगीचे का 
विहंगम दृश्य Ra सकता है,. प्र इससे क्या ? उसका सच्चा.: 

' ज्ञान और अनुभव तो अन्दर जाने पर हमें होता है । चाहे हमें 
` प्रत्येक कायं में असफलता मिले, हमारे टुकड़े टुकड़े हो जायें और 
खून की धारा वहने लगे, फिर भी हमें अपना हृदय थामकर रखना 
' होगा । इन आपत्तियों में ही अपने ईश्वरत्व की हमें घोषणा करनी 
` होगी । प्रकृति चाहती है कि हम प्रतिक्रिया करें; घूँसे के लिए घूंसा, 
झूठ के लिए झूठ और चोट के लिए भरसक चोट लगायें । पर 
वदले में प्रतिघात न करने के लिए, सन्तुलन वनाये रखने के तथा 
- अनासक्त होने के लिए अतिदेवी शक्ति की आवश्यकता होती है। 
अनासक्त वनने का अपना निश्चय हम प्रतिदिन दुहराते हें। 
हम अपनी दृष्टि पीछे डालते हें । और देखते हें अपनी आसक्ति 
और प्रेम के पुराने विषयों की ओर, और अनुभव करते हैं कि 
उनमें से प्रत्येक ने हमें कसे दुःखी बनाया, अपने “ATT के कारण 
“हम किस प्रकार निराशा के गतं में पड़ गये, सदा दूसरों के हाथों 
गुलाम ही रहते आये और नीचे ही नीचे खिन्ते गये ! हम फिर 
से नया निश्चय करते हैं, “आज से में खुद पर अपनी हुकूमत 
चलाऊँगा, में अपना स्वामी बनूँगा पर समय आता है और 
फिर से एक वार वही पुराना किस्सा; हम फिर बन्धन में पड़ 
“जाते हें और मुक्‍त नहीं हो पाते । पक्षी जाल में फंस जाता है, 
छटपटाता हैं, फड़फड़ाता है । यही है हमारा जीवन | 
मुझे इन कठिनाइयों का ज्ञान है; वे भयानक Z| नब्बे प्रतिशत 
निराश हो धेये खो बैठते हें । वे प्राय: निराशावादी बन जाते हें 
और प्रेम तथा सचाई में विश्वास करना छोड़ देते Fl जो कुछ 
दिव्य एवं भव्य है, उस पर से भी उनका विश्वास उठ जाता 
है । इसीलिए हम देखते हैं कि जो मनुष्य जीवन के आरम्भ से 
क्षमाशील, दयालु, सरल और निष्पाप थे, वूढ़पे में झूठे और 

पाखण्डी बन जाते हैं । उनके मन जटिलताओं से भर जाते हैं! 
हो सकता है कि इनमें से अधिकांश लोग ऊपर ऊपर से गरम 
मिजाज के न हों; वे कुछ बोलते नहीं; पर यह उनके लिए अच्छा 
होता कि वे बोलते ! उनके हृदय को स्फूति मर चुकी है और 
इसीलिए वे नहीं बोलते । वे न तो शाप देते हें और न क्रोध करते 
हैं; पर यह उनके लिए अधिक अच्छा होता, यदि वे क्रोध कर 
सकते, हजार गुना अच्छा होता, यदि वे शाप दे सकते ! वे 
असमर्थ हैं । उनके हृदय में मृत्यु की हलचलहीनता है, क्योंकि ठण्डे 
हाथों ने उनके हृदय को ऐसा जकड़ लिया है कि वह अव और 
एक शाप देने या एक कड़ा शब्द कहने तक के लिए भी स्पन्दित 
नहीं हो सकता । 
यह आवश्यक है कि हम इन सबसे वचें। इसीलिए में कहता 
हैँ कि हमें अतिदेवी शक्ति की जरूरत है। अतिमानवी शक्ति 
पर्याप्त नहीं है । अतिदेवी शक्ति ही छुटकारे का एकमेव मार्ग है। 
केवल उसी के वल पर हम इन उलझनों और जटिलताओं में से 
आपत्तियों की इन बौछारों में से विना झुलसे पार जा सकते हैं । 
चाहे हम चीर डाले जायें और हमारे चिथड़ें fers कर दिये 
जाये, पर हमारा हृदय waar अधिकाधिक उदार ही होता 
जाना चाहिए । 
यह बहुत कठिन है, पर यह कठिनाई लगातार अभ्यास द्वारा 
St की जा सकती है। हमें यह ध्यान रखना चाहिए कि जब तक 
हम अपने आपको दुर्बल न बनायें, तव तक हम पर कुछ नहीं हो 
सकता । Ad अभी ही कहा है कि जब तक शरीर रोग के अनकल 
न हो, मुझे कोई रोग न होगा | रोग होना केवल कीटाण॒ओं पर 
Qt अवलम्वित नहीं है, पर शरीर की पूर्वानुकूलता पर भी । हमें 

वही मिलता है, जिसके हम पात्र हे । आओ, हम अपना अभिमान 
छोड़ दें और यह समझ लें कि हम पर आयी हुई कोई भी आपत्ति 
ऐसी नहीं है, जिसके हम पात्र न थे। फिजूल चोट कभी नहीं 
पड़ी; ऐसी कोई बुराई नहीं है, जो मेंने स्वयं अपने हाथों न 
बुलायी हो । इसका हमें ज्ञान होना चाहिए। तुम आत्मनिरीक्षण 
कर देखो, तो पाओगे कि ऐसी एक भी चोट तुम्हे नहीं लगी, जो 
स्वयं तुम्हारी ही की गयी न हो । आधा काम तुमने किया और 
आधा बाहरी दुनिया ने और इस तरह तुम्हें चोट लगी | यह 
विचार हमें शान्त बना देगा। और साथ ही, इस निरीक्षण से 
आशा की आवाज आयेगी, “बाह्य जगत्‌ पर मेरा नियन्त्रण भले 
न हो, पर जो मेरे अन्दर है, जो मेरे अधिक निकट है, वह मेरा 
अन्तर्जंगत्‌ मेरे अधिकार में है। यदि असफलता के लिए इन 
दोनों के संयोग की आवश्यकता होती हो, यदि चोट लगने के 
लिए इन दोनों का इकट्ठे होना जरूरी हो, तो मेरे अधिकार में 
जो दुनिया है, उसे में न छोडूंगा, फिर देखूंगा किं मुझे चोट कंसे 
लगती है ? यदि मैं स्वयं पर सच्चा प्रभुत्व पा जाऊं तो चोट 
कभी न लंग सकेगी ।' 

हम वचपन से ही सर्वदा अपने से बाहर किसी दूसरी वस्तु पर 
दोष मढ़ने का प्रयत्न किया करते हें । हम सदा दूसरों के सुधार 


में तत्पर रहते हे, पर अपने सुधार में नहीं | यदि हम दुःखी होते 


हे, तो चिल्लाते हें कि “यह तो शैतान की दुनिया है ! ' हुम दूसरों 
को दोष देते हैं ओर कहते हैं, “कंसे मोहग्रस्त पागल है 1” पर 


यदि हम सचमुच इतने अच्छे हैं तो हम ऐसी दुनिया में भला 


रहते क्योंकर हैं ? यदि यह शैतान की दुनिया है, तो हम भी 


शैतान ही हैं, नहीं तो हम यहाँ क्यों रहते ? “ओह, संसार के 

-लोग कितने स्वार्थी है ! सच है; पर यदि हम उनसे अच्छे हें 
तो फिर हमारा सम्वन्ध कैसे हुआ ? जरा यह सोचो तो । 
जिसके हम पात्र हैं, वही हम पाते हें । जब हम कहते हैं कि 
दुनिया बुरी है और हम अच्छे तो यह सरासर झूठ है। ऐसा 
कभी हो नहीं सकता । यह एक भीषण असत्य है, जो हम अपने 
से कहते हैं । 
अतएव सीखने का पहला पाठ यह है : निश्चय कर लो कि 
बाहरी किसी भी वस्तु पर तुम दोष न मढ़ोगे, उसे अभिशाप न 
दोगे । इसके विपरीत, मनुष्य बनो, उठ खड़े हो और दोष स्वयं 
अपने ऊपर मढ़ो । तुम अनुभव करोगे कि यह सर्वदा सत्य है । 
स्वयं अपने को वश में करो | 
वया यह लज्जा का विषय नहीं है कि एक बार तो हम अपने 
मनुष्यत्व की, अपने देवता होने की बड़ी बड़ी वातें करें, हम कहें 
कि हम wand, सब कुछ करने में समर्थ हे, निर्दोष पापहीन 
हैं, और दुनिया में सब से निःस्वार्थ हें ,ओर दूसरे ही क्षण एक 
छोटा-सा पत्थर भी हमे चोट पहुँचा दे, किसी साधारण से 
साधारण मनुष्य का जरासा क्रोध भी हमें जख्मी कर दे और कोई 
` भी चलता राहगीर हम “देवताओं को दु:खी बना दे ! यदि हम 
` देवता हें, तो क्या ऐसा होना चाहिए? क्या दुनिया को दोष देना 
उचित है ? क्या परमेश्वर, जो पवित्रतम और सब से उदार है, 
हमारी किसी भी चालबाजी के कारण दुःख में पड़ सकता है ? 
- यदि तुम सचमुच इतने निःस्वार्थ हो, तो तुम परमेश्वर के समान 
- हो । फिर कौनसी दुनिया तुम्हें चोट पहुँचा सकती है ? सातवें 
नरक में से भी तुम विना झुलसे,विना स्पशं हुए निकल जाओगे । 
“पर यह बात ही क्रि तुम शिकायत करते हो ओर बाहरी दुनिया 


CC-0.Panini Kanya Maha Vidyalaya Collection. 


Digitized by Arya Sepp are aie? wer and eGangotri १२९ 


पर दोष ASAT चाहते हो, बताती है कि तुम्हें बाहरी दुनिया का 
बोध हो रहा है; और इसी से स्पष्ट है कि तुम वह नहीं हो, जैसा 
अपने को बतलाते हो। दुःख पर दुःख रचकर और यह मान 
लेकर कि दुनिया हमें चोट पहुँचाये जा रही है, तुम अपने अपराध 
को अधिक बड़ा बनाते जाते हो और चीखते जाते हो, “अरे बाप 
रे, यह तो शैतान की दुनिया है ! यह मनुष्य मुझे चोट पहुँचा रहा 
है, वह मनुष्य मुझे चोट पहुंचा रहा है “--आदि-आदि। यह तो 
दुःख पर झूठ का रंग चढ़ाना हुआ। 

अपनी चिन्ता हमें स्वयं ही करनी चाहिए। इतना तो हम कर 
ही सकते हैं । हमें कुछ समय तक दूसरों की ओर ध्यान देने का 
खयाल छोड़ देना चाहिए। आओ, हम अपने साधनों को पूण _ 
बना लें; फिर साध्य अपनी चिन्ता स्वयं कर लेगा। क्‍योंकि 
दुनिया तभी पवित्र और अच्छी हो सकती है, जब हम स्वयं 
पवित्र और अच्छे हों । वह है कार्यं और हम हूँ उसके कारण । 
इसलिए आओ, हम अपने आपको पवित्र वना लें! आओ, हम 
अपने आपको पूणं धना लें | 

हमारे प्रकाशन 


Ng 

श्रीरामकृष्णलोलाप्रसंग (भगवान्‌ श्रीरामकुष्णदेव का सुविस्तृत 
जीवनचरित)-तीन खण्डों में; भगवान्‌ श्रीरामकृष्णदेव के अन्तरंग शिष्य 
स्वामी सारदानन्दजी द्वारा मूल बेंगला में लिखित प्रामाणिक, सुविस्तृत 
जीवनी का हिन्दी अनुवाद । डवल डिमाई आकार; आटंपेपर के नयना- 
भिराम जैकेटसहित । 

प्रथम खण्ड- (Gaara तथा वाल्यजीवन' एवं 'साधकभाव')- 
१४ चित्रों से सुशोभित, पृष्ठसंख्या ४७६; मूल्य रु. १६ 

द्वितीय खण्ड - ( 'गुबभाव-पूर्वाध' एवं 'गुरुभाव-उत्तराधं' )- 
चित्रसंख्या ७; पृष्ठसंख्या ५१०; मूल्य रु. २२ 

तृतीय खण्ड - ('श्रीरामकृष्णदेव का दिव्यभाव और नरेन्द्रनाथ')-- 
चित्रसंख्या ७; पृष्ठसंख्या २९६; मूल्य रु. १७ 

. “ईइ्वरावतार एक दैवी विभूति की जीवनी, जो लाखों करोड़ो 
लोगों का उपास्य हो, स्वयं उन्हीं के किसी शिष्य द्वारा इस ढंग से शायद 
कहीं भी सिखी नहीं गयी है। पाठकों को इस ग्रन्थ में एक विशेषता यह 
भी प्रतीत होगी की ओजपूर्ण तथा हृदयग्राही होने के साथ ही इसकी 
शैली आधुनिक तथा इसका सम्पूर्ण कलेवर वैज्ञानिक रूप से सँजोया 
हुआ है। 

“प्रस्तुत पुस्तक विश्व के नवीनतम ईश्वरावतार भगवान्‌ श्रीराम- 
कृष्णदेव की केवल जीवन-आसख्यायिका ही नहीं वरन्‌ इस दिव्य जीवन के 
आलोक में किया हुआ संसार के विभिन्न धमंसम्प्रदायों तथा मतमतान्तरों 
का एक अध्ययन भो है 1” ; 

श्रीरामकृष्णलीलामृत- (भगवान्‌ श्री रामकृष्णदेव का जीवनचरित ) -- 
दो भागों में; पं. द्वारकानाथ तिवारीकृत. महात्मा गान्धी द्वारा लिखी हुई 
भूमिकासहित; आकर्षक जैकेटसहित; प्रथम भाग, पृष्ठसंख्या ४०० + १५; 


मूल्य रु. ८.५०; द्वितीय भाग, पृष्ठसंख्या ४५४, मूल्य र. ८.५० 

ओरामकृष्ण-बचनामृत-तीन भागों में; 'म' कृत; संसार की प्राय! 
सभी प्रमुख भाषाओं मे प्रकाशित; अनुवादक--पं. सूर्थकान्त त्रिपाठी 
'निराला'; सचित्र, सजिल्द, नयनाभिराम जैकेटसहित, प्रथम भाग, पृष्ठ- 
सख्या ५८३ + १२; मूल्य रु. २०.५०; द्वितीय भाग, पृ. सं. ६३२; मूल्य 
रु. ११.५०; तृतीय भाग, पृ. षं. ७२०; मूल्य रु. २४.०० 

अमृतवाणी (श्रीरामकृष्णदेव के उपदेशों का बृहत संग्रह),--मूल्य 
रू. १५.०० 

माँ सारदा-(भगवान्‌ श्रीरामकृष्णदेव की लीलासहधमिणी का विस्तृत 
जीवन-चरित्र)-स्वामी अपूर्वानन्दक्कत, सजिल्द, are पेपर के आकर्षक जैकेट- 
सहित, ८ चित्रों से सुशोभित, पृष्ठसंख्या ४५१+७; मूल्य रु. १७.०० 

श्री रामकृष्ण और थीमाँ-- (भगवान्‌ श्रीरामक्कष्णदेव की एवं श्रीमाँ 
सारदादेवी की एकत्ररूप में अत्यन्त आकर्षक ढंग से लिखी हुई जीवनी) 
स्वामी अपूर्वानन्दकृत; सचित्र, आकर्षक जेकेटसहित, पृष्ठसंख्या २७७, 
मूल्य रु. ६.०० 

AMA शंकर-स्वामी अपूर्वानन्दकृत रु. ५.५० 

विवेकानन्द चरित- (हिन्दी में स्वामी विवेकानन्दजी की एकमात्र 
प्रामाणिक विस्तृत जीवनी )--सुविख्यात लेखक श्री सत्येन्द्रनाथ मजुमदार- 
कृत, सजिल्द, सचित्र, आं पेपर के आकर्षक जैकेटसहित, पृष्ठसंख्या ५४५, 


मूल्य रु. १०.०० 

श्रीरामकृष्ण-सक्तसालिका-प्रथम भाग) रु.८.५०, (द्विभाग) रु. १०.०० 
घ्यान, घमं तथा साधना-- स्वामी ब्रह्मानन्द मल्य रु. ७.०० 

धर्म-प्रसंग में स्वामी शिवानन्द-स्तामी अपूर्वानन्द द्वारा संकलित 
मूल्य रु. ११.५० 
स्वामी शिवानंद=(“महापुरुष महाराज”) मूल्य रु. ६.०० 
परमार्थ-प्रसंग-स्वामी विरजानन्दकृत ₹. ३.७५ 
घर्मजीवन AAT AACA यतीशवरानन्द; सजिल्द रु. १४.०० 
अजिल्द रु, १२-०० 
स्तवसुमनांजलि-= . मूल्य रु, ५-०० 


CC-0.Panini Kanya Maha Vidyalaya Collection. 


Digitized by Arya Samaj F Og pation Chennai and eGangotri 


स्वामी विवेकानन्वकुत पुस्तकें 
“भारत भे विवेकानंव--- (भारतीय व्याख्यान) सजिल्द रु. २०.०० 
a nh अजिल्द रू. १८.०० 
विवेकानन्द-राष्ट्र को आव्हान र्‌. ०.८० 
विवेकानन्दजी के संग में र्‌. ७.२० 
राजयोग- (पातंजल योगसूत्र स्वाधीन भारत ! जय हो ! ४.०० 
और व्याख्यासहित) ९.०० | प्राच्य और पाश्चात्य ३.०० 
ज्ञानयोग ६.०० | सार्वलौकिक नीति तथा 
eeik ३:७० | सदाचार ` २.२० 
कर्मयोग ३.०० ; 
प्रेमयोग ¥-—oo भगवान रामकुष्ण--घम 
सरल राजयोग ०.८० | तथा संघ २.४० 
पत्रावली (प्रथम भाग) ७.०० | विवेकानन्दजी के साश्निध्य में २:२५ 
„n _ (द्वितीय भाग) ६.०० | भारत का ऐतिहासिक क्रमविकास 
देववाणी ५.५० | एवं अन्य प्रवन्ध २.२५ 
भगवान बुद्ध का संसार को भारतीम नारी २.७० 
सन्देश एवं अन्य व्याख्यान ४.१० वियन बात 
7 बातें २.१० 
स्वामी विवेकानन्दजी से जाति, संस्कृति और 
वार्तालाप ४.५० | जाति, HT आर 
महापुरुषों की जीवनगाथाएं ५.०० समाजवाद ३.०० 
घर्म विज्ञान ३.८० | विविध प्रसंग ३.२५ 
वेदान्त ४.०० मेरे गुरुदेव १.६० 
घमरहस्य ३-०० | नारदभक्तिसूत्र एवं भक्तिविषयक 
आत्मतत्त्व २.५० प्रवचन और आख्यान २.५० 
विवेकानन्दजी की कथाएं २.८० | ज्ञानयोग पर प्रवचन १.२५ 
यत्मानुभूति तथा उसके शिक्षा १.२५ 
fai ee हिन्दू ध्म के पक्ष में १.५० 
कविंतावली ३.०० | हमारा भारत १.५० 
व्यावहारिक जीवन में ` || शिकागो बक्तूता १.०० 
वेदान्त ३.५० पवहारी बाबा ०.८० 
परित्राजक (मेरी भ्रमण- वर्तमान भारत १.२० 
कहानी) ४.५० | मरणोत्तर जीवन १.५० 

(४) 
मन की शक्तियाँ तथा जीवनगठन | श्रीरामकृष्ण-उपदेश---स्वामी 
की साधनाएं १.५० | ब्रह्मानन्द हारा संकलित २.०० 
ईशदूत ईसा ०.७५ | रामकृष्ण संघ--आदशे और 
अगवान श्रीकृष्ण और इतिहास--स्वामी तेजसानन्द २.०० 
भगवद्गीता ३.७० | साघु नागमहाशय-- (भगवान 
श्रीरामकृष्ण के अन्तरंग गुही 
पाकेट-साईज पुस्तकें शिष्य ६.५० 


सूक्तियाँ एवं सुभाषित aw गीतातत्त्व-स्वामी सारदानन्द ४.१० 


शक्तिदायी विचार १.०० | भारत में शक्तिपुजा -- 
मेरी समर-नीति १.०० स्वामी सारदानन्द ३.०० 
विवेकानन्दजी के उद्गार १.०० | वेदान्त--सिद्धान्त और व्यवहार 
मेरा जीवन तथा ध्येय १.०० स्वामी सारदानन्द १.०० 


E संचयन 


स्वामी विवेकानन्दजी के बृहत्‌ साहित्यसामग्री सेसेचुने हुए 
विशिष्ट व्याख्यान, लेख, पत्र, सम्भाषण ओर कविताओं इत्यादि का 
प्रातिनिधिक संचयन : इस संचयन द्वारा स्वामीजी के देवी व्यक्तित्व 


एवं वहुमुखी प्रतिभा को पर्याप्त झलक मिल सकेगी और साथ ही साथ 
अनेकानेक महत्त्वपुर्ण विषयों पर उनके विचार भी जाने जा सकेंगे । 


डबल डिमाई १६ पेजी आकार; सचित्र, सजिल्द, आकर्षक जेकट 
सहित. पृष्ठसंख्या ५५३; मल्य रु. १४-०० 


विस्तृत सूचीपत्र के लिए लिखे-- 
रामकृष्ण मठ, धन्तोलो, नागपुर-४४००१२ 

हमारी नवप्रकाशित पुस्तकें 


६६ 
अस्हतवाणी ” 
श्ीरामङृष्णदेव के उपदेशों का asa संग्रह 
प्रस्तुत पुस्तक में भगवान्‌ श्रीरामकृष्णदेव के ११२० अमृतमय 
वचनों को विषयानुसार २२ अध्यायोंमें विभक्त किया गया है । 
कराउन साइज .: पृष्ठ ३२-३३६ : ल्य १५ उपये 


66 
ध्यान, धर्म तथा साधना ” 
प्रस्तुत पुस्तक युगावतार श्रीराकृष्णदेद के “ मानसपुत्र ' स्वामी 
ब्रह्मानन्दजी के देनन्दिन वार्तालाप के रूप में दिये गये साधकजीवनोपयोगी 
बहुमूल्य आध्यात्मिक उपदेश-निर्देशों का संकलन है । 
` काउनसाइज : पृष्ठ १९७ : FAVÈ 


“ स्वामी शिवानंद ” 


(“महापुरुष महाराज?) 
श्रोरामकृष्णदेव के अंतरंग लीलासहचर स्वामी शिवानंदजी का 


जीवन शुद्ध ted ज्ञान एवं ada भवित का अति उज्जवल उदाहूरण- ` 


स्वरूप था । अपन असामान्य आध्यात्मिक व्यवितंत्व के कारण वे 
श्रीरामकृष्ण-संघर्मे “ महापुरुष महाराज ' के नाम से प्रसिद्ध हैं । 
WIN साइज : पृष्ठ १८० : सल्य ६ रुपये 


“ घ्मंजीवन तथा साधना ” 


प्रस्तुक पुस्तक स्वामी यतीशवरानन्दजी के कतिपय लेखों का 
` अनुवाद हुँ । धमंजीवन तथा साधना से सम्बधित अनेक आवश्यक तथ्यों 
का हस पुस्तक म॑ अत्यन्त सुन्दर ढंग से वर्णन एवं मनोवैज्ञानिक 
विश्लेषण किया गया हूँ । 
BIST साइज पृष्ठ ४०-{-२८८ मूल्य रु. १२ 
डोलक्स संस्करण मल्य रु. १४ 


ET HS SSIES) SiO SES 
, ` आत्मानुभूति तथा उसके मार्ग : मूल्य रु. ५-०० 

